Posted on 4:10 pm December 15, 2021 5:10 pm December 15, 2021 Author Niraj PatelComments Off on આંખોમાં આંસુ, હાથમાં દિવગંત માતાની તસવીર લઈને ઉભેલી આ દુલ્હનનો વીડિયો ઇન્ટરનેટ ઉપર લોકોને કરી રહ્યો છે ભાવુક\nદરેક છોકરી માટે તેના જીવનમાં ઘટતી ઘટનાઓમાં લગ્ન ખુબ જ ખાસ ઘટના હોય છે. લગ્નના દિવસે તે પોતાનું ઘર છોડીને પોતાના પતિ અને એક નવા પરિવાર સાથે પોતાના નવા જીવનની શરૂઆત કરતી હોય છે. વિદાય સમયે દરેક દીકરી રડતી હોય છે, પોતાની એ ઘર સાથે વિતાવેલી યાદોને યાદ કરતી હોય છે. સોશિયલ મીડિયામાં વિદાય સમયના ઘણા વીડિયો વાયરલ થતા હોય છે.\nહાલ એવો જ એક વીડિયો ખુબ જ વાયરલ થઇ રહ્યો છે, જેમાં એક દુલ્હન આંખોમાં આંસુ અને હાથમાં તેની દિવંગત માતાની તસવીર લઈને ઉભેલી જોઈ શકાય છે. આ વીડિયો એક પાકિસ્તાનની દુલ્હનનો છે જે તેની દિવંગત માતાની તસવીર હાથમાં લઈને લગ્નમાં એન્ટ્રી કરતી હોવા મળી રહી છે. દુલ્હનની આ એન્ટ્રીનો વીડિયો જોઈને કોઈની પણ આંખો છલકી ઉઠે.\nસોશિયલ મીડિયામાં વાયરલ થઇ રહેલા આ વીડિયોમાં એક દુલ્હન તેના પિતાનો હાથ પકડી અને પોતાના લગ્ન સ્થળમાં પ્રવેશ કરતી જોવા મળી રહી છે. પોતાની માતાને ખોઈ ચુકેલી દુલ્હને બીજા હાથમાં તેમની તસવીર પકડી છે. તે આંખોમાં આંસુઓ સાથે લગ્ન સ્થળ ઉપર પ્રવેશ કરે છે. તેના પિતાની આંખોમાં પણ ભાવના છલકતી જોવા મળી રહી છે.\nઆ વીડિયોને ઇસ્લામાબાદના એક ફોટોગ્રાફર દ્વારા ઇન્સ્ટાગ્રામ ઉપર શેર કરવામાં આવ્યો છે, જેને લાખો લોકોએ નિહાળ્યો છે. વીડિયોના કેપશનમાં લખવામાં આવ્યું છે, “એ બધી જ દીકરીઓને નામ જેમની માતા આજે તેમની સાથે નથી. જેમ મારી… મિસ યુ સો મચ અમ્મી !” ઇન્ટરનેટ ઉપર આ વીડિયો લોકોને ખુબ જ ભાવુક પણ કરી રહ્યો છે.\nઆ અભિનેત્રીના પ્રેમમાં ક્લીન બોલ્ડ થયો ધોનીનો ધુરંધર અને CSKનો સ્ટાર બેટ્સમેન ઋતુરાજ ગાયકવાડ, જુઓ ખૂબસુરત તસવીરો


રાજ્યભરમાં તરખાટ મચાવતી ચડ્ડીબનિયાનધારી ગેંગ પોલીસના સકંજામાં - My Samachar  Facebook\nઅમદાવાદ ગ્રામ્ય LCBને હાથ ચડીબનિયાનધારી ગેંગ હાથ લાગી છે, ઘરફોડ ચોરી કરતી ચડ્ડી-બનિયાનધારી ગેંગના સાગરીતોની ધરપકડ કરી પોલીસે 30થી વધુ ગુનાનો ભેદ ઉકેલી નાખ્યો છે, ઝડપાયેલા સાતેય આરોપીઓ અગાઉ પણ રાજ્યના અનેક જિલ્લાઓમાં ઘરફોડ ચોરીને અંજામ આપી ચૂકયા હોવાની કબૂલાતને પગલે પોલીસે વધુ ગુનાના ભેદ ઉકેલાય તે દિશામાં તપાસ શરૂ કરી છે. ઝડપાયેલા ગેંગ પાસેથી ચોરીનો પાંચ લાખથી વધુનો મુદ્દામાલ અને એક રિવોલ્વર પણ પોલીસે મુદામાલ તરીકે કબજે કરી છે. ચડ્ડી-બનિયાનધારી ગેંગે ઘરફોડ ચોરી કરી રાજ્યભરમાં તરખાટ મચાવ્યો હતો.\nછેલ્લા બે વર્ષમાં 30થી વધુ ગુનાને અંજામ આપી ચૂકેલી ચડ્ડી-બનિયાનધારી આખરે પોલીસના હાથે આવી છે ગેંગનો મુખ્ય સૂત્રધાર શૈલેષ ઉર્ફે શેલો કટારા ઉંમરમાં ભલે નાનો હોય પરંતુ ઘરફોડ ચોરી કરવામાં એટલો જ ચાલક અને માસ્ટર માઈન્ડ છે. તેમ છતાં પણ લાંબો સમય સુધી પોલીસ પકડથી દૂર નથી રહ્યો. ગેંગના સાતેય આરોપીઓને પોલીસે ઝડપી લીધા છે.\nચડ્ડી-બનિયાનધારી ગેંગની ઘરફોડ ચોરી માટે અનોખી જ મોડેસ ઓપરેન્ડી હતી. જેના માટે ગેંગના સાગરિતો પહેલેથી જ સજ્જ રહેતા અને રેકી કરેલા સ્થળ ઉપર પોતાનો વેશ ધારણ કરી હથિયારથી સજજ થઈને ચોરીના ગુનાને અંજામ આપતી. એટલું જ નહીં પરંતુ ઘરફોડ ચોરી દરમિયાન કોઈ જાગી જાય અથવા પ્રતિકાર કરે તો તેમને ઈજા પહોંચાડી અને ફરાર પણ થઇ જતા. હાલ તો આ ગેંગે છેલ્લા એક વર્ષમાં રાજકોટ, હિંમતનગર, સુરત, ખેડા સહિત અન્ય જિલ્લાઓમાં પણ ઘરફોડ ચોરી કર્યાની કબૂલાત કરી છે. અને 30 થી વધુ ગુનાને અંજામ આપ્યો હોવાની હકીકત સામે આવતા પોલીસે વધુ પૂછપરછ શરૂ કરી છે. આ ગેંગે તાજેતરમાં જ રાજકોટ માં એક ફેક્ટરીનું શટર તોડીને રિવોલ્વર પણ ચોરી કરેલી અને છ કારતૂસ પણ ચોરી કરેલા જે પોલીસે કબ્જે કરી સીસીટીવી ફૂટેજ આધારે અન્ય ગુનાના ભેદ ઉકેલવા તપાસ શરૂ કરી છે.\nમહાનગરપાલિકા, જીલ્લા પંચાયત સહિતની ચૂંટણીઓ પાછળ ઠેલાવવાની શક્યતાઓ\n5 મીનીટમાં કોઈપણ કારની બનાવી લેતા ચાવી, 100 કાર ચોરી કરવાનો...\nઝડપાયો એવો ચોર જે માત્ર બાટલાઓની જ કરતો હતો ચોરી


આ જાણીતી સિંગરે કરી'તી આત્મહત્યા, સુસાઇડ નોટમાં કહ્યું કે, મારા પતિ ને ના છોડતા\nPosted on February 18, 2020 July 18, 2020 Author GrishmaComments Off on આ જાણીતી સિંગરે કરી’તી આત્મહત્યા, સુસાઇડ નોટમાં કહ્યું કે, મારા પતિ ને ના છોડતા\nપતિના ત્રાસ અને ગૃહ કંકાસને કારણે વધુ એક કલાકારે ફાંસી પર લટકીને તેની જિંદગીનો અંત આણી દીધો છે. દક્ષિણ સિનેમાની ગાયિકાએ સોમવારે વોટસઅપ પર સુસાઇડ નોટ લખીને જિંદગીનો અંત આણી દીધો હતો.\nમીડિયા રિપોર્ટ અનુસાર, કન્નડ સિંગર સુષ્મિતાએ તેની માતાના ઘરે ફાંસીના ફંદે લટકાઈને આત્મ હત્યા કરી લીધી હતી. ખબરોનું માનીએ તો સુષ્મિતાએ તેના પતિના ત્રાસની કંટાળીને આ પગલું ભર્યું હતું.સુષ્મિતાએ દોઢ વર્ષ પહેલા પ્રાઇવેટ કંપનીમાં નોકરી કરતા શરતકુમાર સાથે લગ્ન કર્યા હતા. પોલીસે આ મામલે ફરિયાદ નોંધી શરતની ધરપકડ કરવા શોધખોળ હાથ ધરી છે.\nસુષ્મિતાએ સુસાઇડ કરતા પહેલા તેની માતાને એક વોઈસ મેસેજ કર્યો હતો. જેમાં તેને લખ્યું હતું કે, મારા પતિને તમને છોડતા નહીં. મને માફ કરી દેજો. મેં તેને મને હેરાન ના કરવા માટે ઘણી વાર મનાવ્યા હતા. પરંતુ માન્યા ના હતા. મેં તેને હંમેશા તકલીફ ના દેવા માટે કહ્યું હતું પરંતુ તેને મારી વાતને કયારે પણ ધ્યાનમાં લીધી ના હતી. હું મારા કર્મની સજા ભોગવી રહી છું.\nવધુમાં સુષ્મિતાએ તેના લગ્નજીવનની પરેશાનીઓને લઈને પણ કહ્યું હતું. મેં મારા લગ્નજીવનને લઈને કોઈને પણ કયારે પણ કંઈ કહ્યું ના હતું. મારા પતિ મને એક શબ્દ બોલવાની અનુમતિ આપી ના હતી. તે હંમેશા મારી સાથે ઝઘડો કરી ને મને ઘર છોડીને ચાલ્યા જવાનું કહેતા હતા. હું એના ઘરે મરવા માંગતી ના હતી. હું મારુ જીવન મારા સ્થાન પર જ પૂરું કરવા માંગતી હતી.\nસુષ્મિતાએ તેના પરિવારની ચિતા કરતા કહ્યું હતું કે, ‘અમ્મા, હું તમને બહુ જ યાદ કરું છું. મને ખબર છે કે, અમારો નાનો ભાઈ સચિન તમારી ધ્યાન રાખી શકશે. મને આપણા મૂળ સ્થાન પર લઇ જઈ મારા અંતિમ સંસ્કાર કરવા. મારો ભાઈ સચિને મારા અંતિમ સંસ્કાર કરવા જોઈએ.\nજણાવી દઈએ કે, સુષ્મિતાએ શ્રી સમાન્ય અને હાલુ ઠુપ્પા’ જેવી કન્નડ ફિલ્મમાં ગીત ગાયા હતા.\nPosted on May 31, 2019 Author Mahesh\nઅભિનેત્રી હિના ખાન હાલમાં યોજાયેલા 72મા કાન્સ ફિલ્મ ફેસ્ટિવલમાં જોવા મળી હતી અને તેમની ખુબ જ ચર્ચા પણ થઇ હતી. રેડ કાર્પેટ પર પોતાનો જાદુ બતાવ્યા પછી હિના પોતાના બોયફ્રેન્ડ રોકી જયસવાલને મળવા ઇટલી ગઈ હતી. હાલ હિના સ્વિટ્ઝર્લેન્ડમાં સમય પસાર કરે છે. View this post on Instagram Beauty with nature 💚 @realhinakhan #switzerlanddiaries Read More…\nPosted on December 19, 2019 Author Gopi\nબૉલીવુડ કિરદારો કોઈપણ ફિલ્મ સાઈન કરતા પહેલા ઘણી બાબતો પર ધ્યાન આપતા હોય છે. આ સિવાય તેઓની ફિલ્મ સાઈન કરતા પહેલા ઘણી શરતો પણ હોય છે. આ શરતની સાથે જ તેઓ ફિલ્મ સાઈન કરવા માટે તૈયાર થાય છે. એવામાં આજે અમે તમને બોલીવુડના અમુક કિરદારો વિશે જણાવીશું કે તેઓએ ફિલ્મ સાઈન કરતા પહેલા કેવી કેવી Read More…\nમિસ યુનિવર્સ સુસ્મિતા સેનનો ભાઈ રાજીવ સેન હવે લગ્નના બંધનમાં બંધાઈ ગયો છે. સુસ્મિતાની ભાભી ખુબ જ સુંદર અને હોટ છે. સુસ્મિતાનો ભાઈ અને તેની પ્રેમિકાએ લગ્ન કરી લીધા છે. તે બનેંની સગાઈ પણ થઇ ગઈ હતી. છેલ્લા એક વર્ષથી તે બંને એક બીજાને ડેટ કરી રહ્યા હતા. સુસ્મિતાની ભાભી છે અભિનેત્રી ચારુ આસોપા. જે Read More…\nશરમજનક: ડ્રગના મામલે જેલ ભેગી થયેલી રિયા પર દયા આવી અમિતાભની દીકરી શ્વેતાને, જાણો શું કહ્યું\nJuly 14, 2020 Mahesh Comments Off on પોતાના લગ્નમાં સ્વર્ગથી આવેલી અપ્સરા લાગી રહી હતી એશ્વર્યા, જુઓ મહેંદીથી લઈને વિદાઈ સુધીનો આલ્બમ\nOctober 16, 2019 Gopi Comments Off on 49 વર્ષ બાહુબલીની માતા શિવગામીની ક્યારેય ન જોયેલી સિક્રેટ 10 તસ્વીરો


Gujarati News » National » Maharashtra shiv sena mp sanjay raut comments on amit shah visit of jammu kashmir and bjp\nસંજય રાઉતે કહ્યું, તેઓએ થોડા દિવસ ત્યાં રહેવું જોઈએ. અનંતનાગ, શ્રીનગર, બારામુલ્લા, ગુલમર્ગમાં મોટા પાયે આતંકવાદ શરૂ થયો છે. જો દેશના ગૃહમંત્રી ત્યાં રહેશે તો ચોક્કસપણે આતંકવાદીઓ પર દબાણ આવશે.\nPublish Date - 5:52 pm, Sat, 23 October 21 Edited By: Bhavesh Bhatti Follow us -\nAmit Shah-Sanjay Raut\nકેન્દ્રીય ગૃહમંત્રી અમિત શાહ (Amit Shah) જમ્મુ -કાશ્મીરની મુલાકાતે છે. જમ્મુ-કાશ્મીરમાં આતંકવાદીઓ દ્વારા હિન્દુઓ અને શીખો પર હિંસક હુમલા કરવામાં આવી રહ્યા છે. બીજી બાજુ, બાંગ્લાદેશમાં પણ હિન્દુઓ પર હુમલાઓ શરૂ થઈ રહ્યા છે. આ પૃષ્ઠભૂમિમાં જ્યારે શિવસેનાના સાંસદ સંજય રાઉતને તેમનો જવાબ પૂછવામાં આવ્યો તો તેમણે કહ્યું કે, અમિત શાહને થોડા દિવસ કાશ્મીરમાં રહેવા દો. સંજય રાઉતે એક પત્રકારના સવાલના જવાબમાં આ જવાબ આપ્યો હતો.\nસંજય રાઉતે કહ્યું, સારી વાત છે, તેઓએ થોડા દિવસ ત્યાં રહેવું જોઈએ. અનંતનાગ, શ્રીનગર, બારામુલ્લા, ગુલમર્ગમાં મોટા પાયે આતંકવાદ શરૂ થયો છે. જો દેશના ગૃહમંત્રી ત્યાં રહેશે તો ચોક્કસપણે આતંકવાદીઓ પર દબાણ આવશે અને આપણા સુરક્ષા રક્ષકો, સેના, પોલીસ કર્મચારીઓનો આત્મ વિશ્વાસ વધશે.\nઆપણે હિન્દુ ધર્મના પુરાણ પુરૂષ, મૂળ પુરૂષ\nઆ દરમિયાન ભાજપના ધારાસભ્ય આશિષ શેલારે શિવસેનાના મુખપત્ર સામનાના તંત્રીલેખમાં કેન્દ્ર સરકાર પર સંજય રાઉત દ્વારા કરવામાં આવેલી ટિપ્પણી પર સવાલ ઉઠાવ્યા હતા. તેના જવાબમાં સંજય રાઉતે કહ્યું, અમે હિન્દુત્વના પુરાણ પુરૂષ, મૂળ પુરૂષ છીએ. આ વિશે કોઈએ અમને કંઈ શીખવવું જોઈએ નહીં. જ્યારે અમે બાબરી તોડી ત્યારે પ્રશ્નો પૂછવામાં આવતા અમે હાથ ઉંચા કર્યા નહોતા. ભાગી ગયા ન હતા. તમે ભાગી ગયા.\nકાશ્મીરમાં જે રીતે હિન્દુઓનો હત્યાકાંડ શરૂ થયો છે. બાંગ્લાદેશમાં જે રીતે હિન્દુ વસાહતોમાં હુમલા થઈ રહ્યા છે. તેમના ઘરો સળગાવી દેવામાં આવી રહ્યા છે. તેમની હત્યા થઈ રહી છે. તે હિંદુઓની સુરક્ષાને લઈને અમે આજના સામનાના તંત્રીલેખમાં ચિંતા વ્યક્ત કરી છે. સંજય રાઉતે વધુમાં કહ્યું કે, દેશની બહારના હિંદુઓ હોય કે જમ્મુ-કાશ્મીરના હિંદુઓ, તેમની સુરક્ષા કરવાની જવાબદારી કેન્દ્ર સરકારની છે. આ કહીને અમે કંઈ ખોટું કર્યું છે? કોઈ તેને વૈચારિક ગરીબી કહી રહ્યું છે.\nઅમે મોદી સરકારને હિન્દુઓની સુરક્ષા માટે કહી રહ્યા છીએ, શું ખોટું કહી રહ્યા છીએ ?\nસંજય રાઉતે કહ્યું કે, અમે કહી રહ્યા છીએ કે હિન્દુઓનું રક્ષણ કરો. અમે કહીએ છીએ કે બાંગ્લાદેશમાં હિન્દુઓને સુરક્ષા આપો. મોદી સરકારે બાંગ્લાદેશ પર દબાણ કરવું જોઈએ. માત્ર અમે જ નહીં, બીજેપી સાંસદ સુબ્રમણ્યમ સ્વામી પણ કહી રહ્યા છે કે, ભારતે હિંદુઓ વિરુદ્ધ હિંસા માટે બાંગ્લાદેશ પર સૈન્ય કાર્યવાહી કરવી જોઈએ. છેલ્લા 17 દિવસમાં કાશ્મીરમાં 21 હિંદુ અને શીખોની હત્યા કરવામાં આવી. જેમાં 19 પોલીસ જવાનો શહીદ થયા છે. શું આ પ્રશ્ન ઉઠાવવો વૈચારિક ગરીબી છે?\nભાજપના નેતા કિરીટ સોમૈયાએ પણ જવાબ આપ્યો\nસંજય રાઉત ઠાકરેના પ્રવક્તા છે કે શરદ પવારના ? ભાજપના નેતા કિરીટ સોમૈયાએ આ સવાલ પૂછ્યો છે. તેનો જવાબ આપતા સંજય રાઉતે કહ્યું કે, હું બંનેનો પ્રવક્તા છું. શરદ પવાર બીજા ગ્રહ પરથી આવ્યા છે ? શરદ પવાર આ દેશના મોટા અને મહત્વના નેતા છે. જો સોમૈયાને ખબર ન હોય તો તેમને જણાવી દઈએ કે, વડાપ્રધાન નરેન્દ્ર મોદી પણ પવારને પોતાના ગુરુ માને છે. તેમણે બેઠકમાં કહ્યું છે કે તેઓ શરદ પવારને પોતાના ગુરુ માને છે. આંગળી પકડીને રાજકારણ શીખ્યા. તેનો મતલબ છે કે સોમૈયા મોદીજીનું અપમાન કરી રહ્યા છે. મોદીના ગુરુનું અપમાન. સંજય રાઉતે પત્રકારો સાથે વાતચીત કરતા ભાજપ પર પ્રહારો કર્યા હતા.\nઆ પણ વાંચો : “મલિક પાસે સમીર વાનખેડે વિરુદ્ધ કોઈ નક્કર પુરાવા હશે”, NCP નેતા નવાબ મલિકનો જયંત પાટીલે આપ્યો સાથ


કેદારનાથ પહોંચ્યા પીએમ મોદી, મંદિરમાં કરી પૂજા અર્ચના | Prime minister Narendra Modi Diwali celebration in Kedarnath Uttrakhand - Gujarati Oneindia\n| Updated: Wednesday, November 7, 2018, 11:00 [IST]\nપ્રધાનમંત્રી નરેન્દ્ર મોદી આજે કેદારનાથમાં દિવાળી ઉજવશે. તેઓ આજે સવારે જ દેહરાદૂન પહોંચ્યા હતા. પીએમ મોદીએ આ પહેલા ટ્વિટર માધ્યમ ઘ્વારા દેશવાસીઓને દિવાળીની શુભકામના પણ આપી હતી. ધ્યાન આપવા જેવી બાબત છે કે ફક્ત દોઢ વર્ષમાં પીએમ મોદીની આ ત્રીજી કેદારનાથ યાત્રા છે. આ પહેલા ગયા વર્ષે મેં અને ઓક્ટોબર મહિનામાં પીએમ મોદી કેદારનાથ ગયા હતા અને કેદારનાથ મંદિરના દર્શન કર્યા હતા. આ વર્ષે બરફવર્ષા પ્રશાશન માટે મોટો પડકાર બની શકે છે.\nપીએમ મોદીએ હર્ષીલમાં જવાનો સાથે દિવાળી ઉજવી. તે દરમિયાન સેના પ્રમુખ પણ હાજર રહ્યા હતા. તેમને જવાનો સાથે મુલાકાત કરી અને ત્યારપછી તેઓ કેદારનાથ માટે રવાના થયા. આ પહેલા ગયા વર્ષે પીએમ મોદીએ કાશ્મીરમાં જવાનો સાથે દિવાળી ઉજવી હતી.\nઆ પણ વાંચો: લોકો ખરીદી રહ્યા છે મોદીના ફોટો વાળા સોનાનાં બિસ્કિટ, કરશે ભગવાનની જેમ પૂજા\nગયા વર્ષે પીએમ મોદી કાશ્મીરના ગુરેજ સેક્ટરમાં જવાનો સાથે દિવાળી ઉજવવા માટે પહોંચ્યા હતા. વર્ષ 2014 દરમિયાન પીએમ મોદીએ સિયાચીનમાં દિવાળી ઉજવી હતી. જયારે વર્ષ 2015 દરમિયાન દિવાળી ઉજવવા માટે તેઓ ડોગરાઈ વોર મેમોરિયલ પહોંચ્યા હતા. વર્ષ 2016 વિશે વાત કરવામાં આવે તો પીએમ મોદીએ હિમાચલ પ્રદેશમાં દિવાળી ઉજવી હતી.\nnarendra modi diwali pm modi diwali 2018 kedarnath uttrakhand નરેન્દ્ર મોદી દિવાળી કેદારનાથ પીએમ મોદી\nPrime minister Narendra Modi Diwali celebration in Kedarnath Uttrakhand.


News & Views :: યુરોપના 27 દેશમાં તા.1 જુલાઈથી પર્યટનને છૂટ, પણ આ દેશના લોકો નહીં જઈ શકે\nયુરોપના 27 દેશમાં તા.1 જુલાઈથી પર્યટનને છૂટ, પણ આ દેશના લોકો નહીં જઈ શકે\nકોરોના વાયરસને કારણે અનેક દેશે લાગુ કરેલા લોકડાઉન હવે ધીમે ધીમે અનલોક થઈ રહ્યા છે. ઘણા દેશે આર્થિક રીતે ફરી સદ્ધર થવા માટે તકેદારી સાથે પગલાં લેવાનું શરૂ કરી દીધું છે. હવે યુરોપિયન યુનિયને USA અને કેટલાક દેશના પ્રવાસીઓને યુરોપિયન દેશમાં આવ-જા કરવા પર પ્રતિબંધ યથાવત રાખ્યો છે. યુરોપિયન દેશમાં અમેરિકાના પ્રવાસીઓ કે અમેરિકાથી આવતા પ્રવાસીઓને કોઈ પ્રકારનો પ્રવેશ આપવામાં નહીં આવે. આ પ્રતિબંધ યથાવત રાખવા પાછળનું કારણ અમેરિકામાં કોવિડ-19ના વધતા જતા કેસને માનવામાં આવ્યું છે.\nધ ન્યુયોર્ક ટાઈમ્સના જણાવ્યા અનુસાર હાલમાં બ્રસેલ્સમાં યોજાયેલી એક બેઠકમાં થયેલી વાતચીત અનુસાર યુરોપિયન સંઘના વરિષ્ઠ એમ્બેસેડરે એ સુરક્ષિત દેશની યાદી તૈયાર કરી જ્યાંના પ્રવાસીઓનું સ્વાગત કરી શકાશે. દુનિયામાં સૌથી વધારે કોવિડ-19ના કેસ અમેરિકામાં અને સૌથી વધારે મૃત્યું પણ અમેરિકામાંથી થયા છે. આ પરથી અમેરિકાનું નામ આ ફાઈનલ યાદીમાં સામિલ કરાય એવું અત્યારે અશક્ય છે. યુરોપિયન યુનિયન માટે અમેરિકા પર્યટનનો મહત્ત્વપૂર્ણ સ્ત્રોત છે. લોકડાઉનના મહિનાઓ બાદ 27 પ્રવાસી સભ્યોની આવ-જા પર મૂકવામાં આવેલો પ્રતિબંધ ફરીથી ઊઠાવી લેવા માટે એક ખાસ યોજના તૈયાર કરવામાં આવી છે.\nયુરોપિયન સંઘના એમ્બેસેડર ડઝન એવા દેશ પૈકી રશિયાને જોખમી માની રહ્યા છે. સુરક્ષિત દેશની યાદી દર બે અઠવાડિયે અપડેટ કરવામાં આવશે. જે દેશને સુરક્ષિત દેશની યાદીમાં સામિલ કરાયા છે એમાં ત્યાંનો સંક્રમણ દર અને રિપોર્ટિંગ ડેટાની વિશ્વનીયતા જેવા અનેક પાસાની તપાસ કરીને નિર્ણય લેવામાં આવ્યો છે. સુરક્ષિત દેશની જે યાદી અત્યારે તૈયાર કરવામાં આવી છે એ ફાઈનલ યાદી નથી.\nસભ્ય દેશની સરકાર તરફથી સત્તાવાર રીતે પ્રમાણીત કરવાની જરૂર છે. પણ યુરોપિયન યુનિયનના અધિકારીઓ આ યાદીને બદલાવા કોઈ આશા વ્યક્ત કરતા નથી. માર્ચ મહિનામાં કોરોના વાયરસના સંક્રમણને કારણે યુરોપિયન યુનિયને 27 યુરોપિયન દેશ સિવાય આઈસલેન્ડ, નોર્વે અને સ્વિત્ઝરલેન્ડમાં બિન જરૂરી યાત્રા પર પ્રતિબંધ મૂકી દીધો હતો. યુરોપિયન યુનિયનના ગૃહ મામલાના અધિકારી વાઈ જોહાનસને કહ્યું હતું કે, આપણે દરેક વ્યક્તિએ તકેદારી રાખવી પડશે. પણ હવે સમય આવી ગયો છે કે, પ્રતિબંધને ઊઠાવી લેવામાં આવે. આ માટે અસરકારક પગલાં ભરવામાં આવે.


નાબાલિક અને તેની માં સાથે રેપ,7પોલીસકર્મીઓ સહીત 18 પર કેસ |7cops among 18 booked for raping minor mom for2months in kaithal haryana - Gujarati Oneindia\n| Published: Friday, October 5, 2018, 11:20 [IST]\nહરિયાણાના કૈથલમાં 15 વર્ષની નાબાલિક છોકરી અને તેની માં સાથે બે મહિના સુધી રેપ કરવાના આરોપમાં 18 લોકો પર કેસ નોંધવામાં આવ્યો છે. આ 18 આરોપીઓમાં7પોલીસકર્મીઓ છે. કૈથલના કલાયત ચોકી ક્ષેત્રના એક ગામમાં 15 વર્ષની ધોરણ 10ની વિધાર્થિનીએ સાત પોલીસકર્મીઓ, સરપંચ, પૂર્વ સરપંચ, સહીત 18 લોકો પર રેપ, રેપમાં સહયોગ, બંધક બનાવવા, વસૂલી કરવા, ધમકાવવા અને પોક્સો એક્ટમાં કેસ નોંધાવવામાં આવ્યો છે.\nપીડિત છોકરી ઘ્વારા જણાવવામાં આવ્યું કે હરિયાણા પોલીસના એએસઆઇ તેનો અને તેની માતાનો હથિયારોના બળ પર રેપ કર્યો. તેના ગામના સરપંચ, પૂર્વ સરપંચ અને બીજા આરોપીઓએ સહયોગ કર્યો. પીડીતાએ એએસઆઇ શમશેર સિંહ પાર રેપ કરવાનો અને બીજા લોકો પર ઘરની બહાર ઉભા રહીને તેમાં સહયોગ આપવાનો આરોપ લગાવ્યો છે.\nપીડીતાએ આરોપ લગાવ્યો છે કે આ બધું લગભગ2મહિના સુધી ચાલ્યું. જુલાઈ થી સપ્ટેમ્બર દરમિયાન ઘણીવાર તેનો અને તેની માતાનો રેપ કરવામાં આવ્યો. તેના પિતા સાથે દુશ્મનાવટને કારણે તેમને ટાર્ગેટ કરવામાં આવ્યા. આરોપી શમશેર સિંહ ઘ્વારા જણાવવામાં આવ્યું કે યુવતી અને તેના વકીલ પિતાએ તેમને ફસાવવા અને બદનામ કરવા માટે આ બધું કર્યું છે. આ મામલે હજુ સુધી કોઈ પણ પ્રકારની ધરપકડ નથી કરવામાં આવી.\nકૈથલ પોલીસ અધિક્ષક આસ્થા મોદી ઘ્વારા જણાવવામાં આવ્યું કે બળાત્કાર, પોક્સો એક્ટ, અને આઇપીસીની અલગ અલગ ધારાઓ હેઠળ કેસ નોંધી લેવામાં આવ્યો છે. તેમને જણાવ્યું કે કેસની જાંચ માટે ડીએસપી રેન્કના અધિકારીઓના નેતૃત્વમાં વિશેષ જાંચ કમિટીનું ગઠન કરવામાં આવ્યું છે.\nharyana rape police હરિયાણા રેપ પોલીસ\n7 cops among 18 booked for raping minor mom for2months in kaithal haryana\nStory first published: Friday, October 5, 2018, 11:20 [IST]


ગુજરાત બહારથી આવતા તમામને હવે સીધો પ્રવેશ નહીં, છેલ્લા 72 કલાકમાં કરાવેલો RTPCR ટેસ્ટ ફરજિયાત - GSTV\nગુજરાત રાજ્યમાં જીવલેણ કોરોના વાયરસનો કહેર યથાવત છે, ત્યારે આ વચ્ચે સરકારે નિયમો સખ્ત કર્યા છે. જેમાં અન્ય રાજ્યો માઁથી અને ગુજરાત બહારથી આવતા તમામ લોકો માટે સખ્ત નિર્ણય લાદવામાં આવ્યો છે. રાજ્યમાં પ્રવેશ માટે તમામ લોકો માટે ફરજિયાત આરટીપીસીઆર ટેસ્ટ રિપોર્ટ ફરજિયાત કરાયો છે. અમદાવાદ વાસીઓ માટે RTPCR રિપોર્ટમાંથી તંત્રે જે રાહત5એપ્રિલે આપી હતી તે નિર્યણને એએમસી દ્વારા રદ કરાયો છે. હવે ગુજરાત બહારથી આવતા તમામ લોકોને છેલ્લા 72 કલાકની અંદર કરાવેલો RTPCR રિપોર્ટ ફરજિયાત બતાવવો પડશે.\nછેલ્લા 72 કલાકની અંદર કરાવેલો RTPCR રિપોર્ટ ફરજિયાત બતાવવો પડશે\nરાજ્યમાં 8 મહાનગરો ઉપરતાં 29 શહેરોમાં નિયમો લાગુ કરાયા\nરાજ્યના મુખ્યમંત્રી વિજયરૂપાણીની અધ્યક્ષતામાં મળેલી બેઠક બાદ રાજ્યમાં કોરોના સંક્રમણને અટકાવવા કડન નિયમો અમલમાં મૂક્યા છે. જેમાં રાજ્યમાં 8 મહાનગરો ઉપરતાં 29 શહેરોમાં નિયમો લાગુ કરાયા છે. રાજ્યમાં હવે 36 શહેરોને નિયંત્રણ હેઠળ લાવવામાં આવ્યા છે.6મેથી 12 મે સુધી નિયમો લાગુ કરાયા છે. રાત્રે 8 વાગ્યાથી6વાગ્યા સુધી કરફ્યૂ લાગુ કરાયા છે. રાધનપુર, કડી વિસનગરમાં ડીસા, અંકલેશ્વર, વાપી, મોડાસામાં પણ નિયમો લાગુ કરાયા છે.ધાર્મિક સંસ્થાનો બંધ રહેશે. ખાનગી, સરકારી કચેરીઓમા ં50 ટકાસ્ટાફ સાથે દુકાનો ઓફિસો ખુલ્લી રહેશે.\nલગ્ન માટે ખુલ્લા અથવા બંધ સ્થળોએ મહત્તમ ૫૦ (પચાસ) વ્યક્તિઓની મંજૂરી રહેશે. લગ્ન માટે DIGITAL GUJARAT PORTAL પર નોંધણીની જોગવાઇ યથાવત રહે છે.\nAPMCમાં માત્ર શાકભાજી તથા ફળ-ફળાદીનું ખરીદ વેચાણ ચાલુ રહેશે\nસમગ્ર રાજ્યમાં APMCમાં માત્ર શાકભાજી તથા ફળ-ફળાદીનું ખરીદ વેચાણ ચાલુ રહેશે. જે દરમિયાન COVID-19 સંબંધીત માર્ગદર્શક સૂચનાઓનું ચુસ્તપણે પાલન કરવાનું રહેશે. સમગ્ર રાજ્યમાં શૈક્ષણિક સંસ્થા અને કોચિંગ સેન્ટરો (ઓનલાઇન શિક્ષણ સિવાય), સિનેમા થિયેટરો, ઓડીટોરીયમ, એસેમ્બલી હોલ, વોટર પાર્ક, જાહેર બાગ-બગીચા, મનોરંજક સ્થળો, સલૂન, સ્પા, બ્યુટી પાર્લર, જીમ, સ્વિમીંગ પુલ ઉપરાંત તમામ પ્રકારના Malls તથા Commercial Complexes બંધ રહેશે.\nઆ સાથે જ 36 શહેરોમાં તમામ ઉદ્યોગો, ઉત્પાદન એકમો, કારખાનાઓ અને બાંધકામ પણ ચાલુ રહેશે. ખાનગી ઓફિસોમાં 50 ટકા સ્ટાફની હાજરી સાથે કામકાજ કરી શક્શે, પરંતુ આ દરમિયાન તમામ સ્ટાફ ફરજીયાત માસ્ક અને સોશિયલ ડિસ્ટન્સિગના નિયમોના પાલન કરવાનું રહેશે જેનું ચેકિંગ માટે જી.એસ.ટી વિભાગ કચેરીઓનું ઓચિંતું ચેકિંગ કરાશે. કોરોના ગાઇડલાઇનનો ભંગ કરનારી ખાનગી ઓફિસો સામે કડક કાર્યવાહી કરવાની પણ મુખ્યપ્રધાન રૂપાણીએ સ્પષ્ટ સૂચના આપી છે.\nમુખ્ય પ્રધાનના નિવાસસ્થાને યોજાયેલી હાઇપાવર કમિટીની બેઠકમાં CM રૂપાણી ઉપરાંત ભુપેન્દ્રસિંહ ચુડાસમા, સૌરભ પટેલ, મુખ્ય સચિવ અનિલ મુકિમ, ગૃહના અધિક મુખ્ય સચિવ પંકજ કુમાર, અધિક મુખ્ય સચિવ રાજીવ ગુપ્તા, મનોજકુમાર દાસ,આરોગ્ય અગ્ર સચિવ જયંતિ રવિ તથા પોલિસ મહાનિર્દેશક આશિષ ભાટિયા ઉપસ્થિત રહ્યા હતા.\nન્યૂજર્સીના સ્વામિનારાયણ મંદિર સામે ફરિયાદ, એફબીઆઈએ તપાસ આદરી\nએર ઇન્ડિયાના કર્મચારીઓની ચેતવણી, વેક્સિન નહીં લગાવાય તો…., સાથે કરી પુરા પગારની માંગ


T20: ઓરિસ્સામાં મહિલા T20 લીગની શરુઆત, દેશમાં આ પ્રકારના આયોજન કરનાર પ્રથમ રાજ્ય T20: Launch of Women's T20 League in Odisha, the first state in the country to host such an event\nગુજરાતી સમાચાર » રમતો » T20: ઓરિસ્સામાં મહિલા T20 લીગની શરુઆત, દેશમાં આ પ્રકારના આયોજન કરનાર પ્રથમ રાજ્ય\nT20: ઓરિસ્સામાં મહિલા T20 લીગની શરુઆત, દેશમાં આ પ્રકારના આયોજન કરનાર પ્રથમ રાજ્ય\nદેશમાં મહિલા ક્રિકેટ (Women’s Cricket) ના વિકાસ માટે અનેક પ્રકારના પ્રયાસો થઇ રહ્યા છે. આ પ્રયાસમાં એક નવુ નામ ઉમેરાયુ છે, ઓરિસ્સા વિમેન્સ T20 લીગ (Odisha Women’s T20 League) ગત શુક્રવારથી પ્રારંભ થયો છે.\nPublished On - 12:43 PM, 24 Jan 2021\nIndian women's team player.\nદેશમાં મહિલા ક્રિકેટ (Women’s Cricket) ના વિકાસ માટે અનેક પ્રકારના પ્રયાસો થઇ રહ્યા છે. આ પ્રયાસમાં એક નવુ નામ ઉમેરાયુ છે, ઓરિસ્સા વિમેન્સ T20 લીગ (Odisha Women’s T20 League). શુક્રવાર 22 જાન્યુઆરીથી નવી લીગની શરુઆત ભુવનેશ્વર (Bhubaneswar) માં કરાઇ છે. ઓરિસ્સા ક્રિકેટ એસોસિએશન (Odisha Cricket Association) અને માર્કેટીંગ ફર્મ TCS એ મળીને નવી લીગની શરુઆત કરી છે. સૌથી ખાસ વાત એ છે કે, દેશના કોઇ પણ રાજ્યમાં શરુ થનારી પ્રથમ મહિલા T20 લીગ છે.\nદેશમાં કોરોના વાયરસના કારણે પહેલા થી જ મહિલા ક્રિકેટ રોકાયેલી છે. રાષ્ટ્રીય ટીમ થી પણ હાલમાં કોઇ સિરીઝ નથી રમાઇ રહી, કે નથી કોઇ ઘરેલુ ટુર્નામેન્ટ થઇ રહી. એવામાં આ પ્રકારની લીગ મહિલા ખેલાડીઓને માટે મહત્વની સાબિત થશે.\n5 ટીમો વાળી આ વિશેષ લીગમાં કુલ 22 મેચ રમાનારી છે. તે તમામ મેચ ભુવનેશ્વરમાં જ રમાશે. એટલુ જ નહી, ક્રિકેટ ફેન્સ આ મેચોની લાઇવ સ્ટ્રીમિંગ પણ જોઇ શકે છે. ફેનકોડ એપ પર ટુર્નામેન્ટની તમામ 22 મેચને જોઇ શકાશે. આ લીગ આગામી 1 ફેબ્રુઆરી સુધી રમાનારી છે.\nઆ લીગના દ્રારા ઓરિસ્સા ક્રિકેટ એસોસિએશન આ રાજ્ય થી નવી પ્રતિભાશાળી મહિલા ક્રિકેટરોને પણ શોધવા ઇચ્છે છે. જે આગળ જતા રાષ્ટ્રીય ટીમમાં પોતાનુ સ્થાન બનાવી શકે છે. લીગની પ્રથમ સીઝન મધુષ્મિતા બહેડા (Madhushmita Baheda) અને દિવ્યદર્શિની (Divyadarshini) સહિત રાજ્યની ટોચની મહિલા ક્રિકેટર રમતી જોવા મળશે.


રાશીફાળ 29 ડિસેમ્બર : આ3રાશિના લોકો માટે આજનો દિવસ જોખમ ભરેલો રહેશે, બાકીના લોકોએ પણ વાંચે રાશિફળ\nHomeરાશીફાળ 29 ડિસેમ્બર : આ3રાશિના લોકો માટે આજનો દિવસ જોખમ ભરેલો રહેશે, બાકીના લોકોએ પણ વાંચે રાશિફળ\nમેષ રાશિના લોકોએ આરોગ્ય પર ધ્યાન આપવું પડશે. ખાસ કરીને તમારા પેટ પર ધ્યાન આપો. બહારના કેટરિંગથી બચવું પડશે. ઘરે મહેમાનો આવી શકે છે, જે તમને ખૂબ વ્યસ્ત બનાવશે. પૈસા સંબંધિત વ્યવહારમાં તમારે સાવધ રહેવું પડશે. આજે કોઈ મોટું રોકાણ ન કરો. ધંધો સારો રહેશે. ઘણા કેસોમાં નસીબ તમારી સાથ આપી શકે છે. આવક સારી રહેશે.\nઆજે વૃષભ રાશિના લોકોએ સકારાત્મક અને નકારાત્મક પરિસ્થિતિમાંથી પસાર થવું પડશે. સામાજિક ક્ષેત્રે સન્માન પ્રાપ્ત થશે. સ્વાસ્થ્ય સંબંધિત સમસ્યાઓથી મુક્તિ મળી શકે છે. કામમાં તમારે કોઈ પણ પ્રકારની બેદરકારી ન કરવી જોઈએ, નહીં તો કામ બગડી શકે છે. લવ લાઈફની સ્થિતિ સારી રહેશે. વિવાહિત જીવનમાં કોઈ પણ બાબતે મૂંઝવણ થઈ શકે છે. તમારે તમારા જીવનસાથીની લાગણીઓને સમજવાની જરૂર છે.\nમિથુન રાશિના જાતકોમાં આજે અજાણ્યો ડર રહેશે. બિનજરૂરી તણાવ ન લો. અચાનક તમે પ્રભાવશાળી લોકોને મળી શકો છો, જેની મદદથી તમને તમારા કામમાં લાભ મળશે. માતાનું સ્વાસ્થ્ય સુધરશે. ધંધામાં લાભ થવાની સંભાવના છે. માતાપિતા સાથે તમે કોઈપણ ધાર્મિક કાર્યક્રમમાં ભાગ લઈ શકો છો. ભગવાન પ્રત્યેની તમારી ભક્તિ તમારા મનને વધુ શાંત કરશે. સંતાન તરફથી સારા સમાચાર મળી શકે છે.\nકર્ક રાશિવાળાઓ માટે આજનો દિવસ થોડો ચિંતાજનક રહેશે. સ્વાસ્થ્યની દ્રષ્ટિએ આજનો દિવસ સામાન્ય રહેવાનો છે. લવ લાઈફમાં ઉતાર-ચડાવ આવશે. પૈસા સંબંધિત બાબતોમાં આપણે ખૂબ સાવધ રહેવું જોઈએ, નહીં તો પૈસાની ખોટ થવાની સંભાવના છે. ઘરમાં ધાર્મિક કાર્યક્રમો યોજવાની ચર્ચા થઈ શકે છે. ભાઇ-બહેનોનો સંપૂર્ણ સહયોગ મળશે. અચાનક તમને કોઈ જૂના મિત્રને મળવાથી આનંદ થશે.\nસિંહ રાશિ માટે આજનો દિવસ સારો રહેશે. ધંધામાં ચાલતી સમસ્યાઓનું સમાધાન થઈ શકે છે. રાજકારણના ક્ષેત્ર સાથે જોડાયેલા લોકોને સફળતા મળશે. પ્રેમ તમારું જીવન સુધારશે. વિવાહિત લોકો માટે સમય ખૂબ સારો રહેશે. તમે તમારા જીવનસાથી સાથે ખુશહાલીનો સમય પસાર કરશો. બાળકોની પ્રગતિના સારા સમાચાર મળી શકે છે. સામાજિક વર્તુળ વધશે. તમે તમારા સારા સ્વભાવથી લોકોને પ્રભાવિત કરશો.\nકુંભ રાશિના મૂળ વતની લોકો પૂજા તરફ વધુ વલણ ધરાવશે. પૈસા સંબંધિત બાબતમાં તમને લાભ મળી શકે છે. કોઈ પણ જૂના કામની યોજના પૂર્ણ થશે, જે તમને ખુશ કરશે. સમાજમાં તમારી લોકપ્રિયતા વધશે. સ્વાસ્થ્ય સારું રહેશે. લવ લાઇફમાં સકારાત્મક પરિણામ મળી શકે છે. ધંધાકીય દ્રષ્ટિકોણથી આજનો દિવસ સારો રહેશે. ધંધામાં વિસ્તરણ થવાની સંભાવના છે.\nઆજની રાશિના સંકેતો સંપૂર્ણ જોખમમાં રહેશે. બીજે ક્યાંય પણ મૂડી રોકાણ ન કરો નહીં તો નુકસાન થઈ શકે છે. વાહન ચલાવતા સમયે બેદરકાર ન થશો, નહિતો ઈજા થવાની સંભાવના છે. કોઈ પણ જૂની વસ્તુને લઈને તમે ખૂબ ચિંતિત રહેશો. સ્વાસ્થ્ય સારું રહેશે પરંતુ કેટરિંગ ઉપર નિયંત્રણ રાખવું પડશે. પારિવારિક વાતાવરણ સારું રહેશે. માતાપિતાનો સહયોગ મળશે. ભગવાન પ્રત્યેની તમારી ભક્તિ તમારા મનને વધુ શાંત કરશે. કેટલાક જરૂરતમંદોને મદદ કરી શકે છે.\nવૃશ્ચિક રાશિ માટે આજનો દિવસ સારો રહેશે. જીવનસાથીની તબિયતમાં સુધાર થશે. કોઈ પણ લાંબી બિમારીથી છૂટકારો મેળવી શકે છે. મિત્રો સાથે મળીને, તમે નવો ધંધો શરૂ કરશો, જે તમને ભવિષ્યમાં ફાયદો કરાવશે. સમાજમાં નવા લોકોની ઓળખાણ વધી શકે છે. નોકરી કરનારાઓને બઢતી મળે તેવી સંભાવના છે. લવ લાઈફ સારી રહેશે તમે ક્યાંક તમારા પ્રેમિકા સાથે ફરવા જવાનું વિચારી શકો છો. ઘરના સુખ-સુવિધામાં વધારો થશે.\nધનુ રાશિના લોકો તેમના શત્રુઓને પરાજિત કરશે. અટકેલા કામ પૂરા થશે. સ્વાસ્થ્ય સારું રહેશે. તમે તમારા મનપસંદ ભોજનનો આનંદ લઈ શકો છો. લવ લાઈફમાં ચાલતી પરેશાનીઓ દૂર થઈ શકે છે. તમે ધંધામાં સતત પ્રગતિ કરશો. ભાગીદારોને પૂરો સહયોગ મળશે. વિદ્યાર્થીઓ અભ્યાસમાં રસ લેશે. કોઈપણ સ્પર્ધાત્મક પરીક્ષામાં તમને સફળતા મળી શકે છે.\nમકર રાશિવાળા લોકો નો આજનો દિવસ ઉતાર ચડાવથી ભરપુર રહેશે. બાળકોના સ્વાસ્થ્ય પર ધ્યાન આપવાની જરૂર છે. તમારું મન થોડું ગુસ્સે થઈ શકે છે. તમારે તમારા ક્રોધને નિયંત્રણમાં રાખવો જોઈએ, નહીં તો કોઈ વિવાદ કરી શકે છે. જીવનસાથી સાથે વિવાદ થવાની સંભાવના છે. તમારા હાથમાં કોઈ જોખમ લેવાનું ટાળો.\nકુંભ રાશિવાળા લોકોને સ્વાસ્થ્ય સંબંધિત સમસ્યાઓમાંથી પસાર થવું પડી શકે છે. માતાના સ્વાસ્થ્યનું પણ ધ્યાન રાખવું પડશે. ઘરમાં નકારાત્મક ઉર્જા રહેશે. પરિવારના કોઈ સભ્યને કહેવાની સંભાવના છે. પ્રેમ સારો રહેશે. ધંધાકીય લોકોને લાભ થઈ શકે છે. તમે કોઈ ધાર્મિક સ્થળની મુલાકાત લેવાનો કાર્યક્રમ બનાવી શકો છો. વિદ્યાર્થીઓ અભ્યાસમાં રસ લેશે. શિક્ષકોને મુશ્કેલ વિષયોમાં સહયોગ મળી શકે છે.\nમીન રાશિના લોકોએ ઑફિસમાં સાવચેતી રાખવી પડશે. સાથીદારો દ્વારા કઈક કહેવામાં આવે તેવી શક્યતા છે. આજે કોઈ મોટો નિર્ણય ન લો. બાળકો વતી સમસ્યાઓ ઉભી થઈ શકે છે. તમારે તમારા વલણને સકારાત્મક રાખવું પડશે. વિદેશમાં કામ કરતા લોકો માટે સારો સમય રહેશે. તમને ધન લાભ થવાની સંભાવનાઓ બની રહી છે.


ભૂલ - 1 in Novel Episodes by Kanu Bhagdev books and stories PDF |ભૂલ - 1\nટેક્સી અંબિકા નગરના એક-બે માળના જૂનાપૂરાણા મકાન સામે પહોંચીને ઊભી રહી.\nપછી એમાંથી આશરે છવીસ વર્ષની સાધારણ દેખાવની યુવતી બહાર નીકળી.\nએણે મીટર જોઈને ભાડું ચુકવ્યું. ટેક્સી આગળ વધી ગઈ.\nયુવતીના હાથમાં આશરે બે વર્ષનું એક નાનું બાળક હતું.\nએણે પોતાની કાંડાઘડિયાળમાં સમય જોયો.\nસાંજના પોણાસાત થયા હતા.\nએણે એક વખત સાવચેતીથી ચારે તરફ નજર દોડાવી.\nથોડે દૂર પાનની દુકાન પાસે બે-ત્રણ ગ્રાહકો ઊભા હતા. પરંતુ તેમનું ધ્યાન યુવતી તરફ નહોતું. તેઓ પાન ચાવતા વાતોના ગપાટા મારવામાં મશગુલ હતા.\nયુવતી આગળ વધી, મકાનમાં પ્રવેશી, પગથિયાં ચડીને પહેલાં માળ પર પહોંચી.\nપહેલા માળનું બારણું બંધ હતું.\nએણે બારણા પર ટકોરા માર્યા.\nથોડી પળો બાદ બારણું ઉઘડ્યું અને એક આકર્ષક યુવાનનો ચ્હેરો ડોકાયો.\nયુવતીને જોઈને એ તરત જ એક તરફ ખસી ગયો.\nએ અંદર પ્રવેશી ગઈ.\nયુવાને ફરીખી બારણું બંધ કરી દીધું.\n‘કેમ મોડું થયું કંચન...?’ યુવાને નરમ અવાજે યુવતીને ઉદ્દેશીને પૂછ્યું.\nઆ દરમિયાન યુવતી એટલે કે કંચને તેના હાથમાં રહેલ બાળકને પલંગ પર સૂવડાવી દીધું હતું.\n‘ખર્ચને કારણે મારા પતિ વિનોદ સાથે બોલાચાલી થઈ ગઈ હતી.’ કંચને જવાબ આપ્યો.\n‘વધુ પડતો ઝઘડો તો નથી થયો ને?’ યુવાને ચિંતાતુર નજરે તેની સામે તાકી રહેતાં પૂછ્યું.\n‘ના... મધુકર....!’ કંચન બોલી, ‘પણ...’\n‘પણ.. શું...?’ યુવાન કે જેનું નામ મધૂકર હતું, એણે પ્રશ્નાર્થ નજરે તેની સામે જોતાં પૂછ્યું.\n‘હવે જે કંઈ કરવું હોય, તે જલ્જીથી કર મધુકર! આ ગુંગળામણભરી જિંદગીથી હું કંટાળી ગઈ છું.’\nમધુકર મુંબઈનો વતની હતો. પરંતુ છેલ્લા ચાર વર્ષથી તે વિશાળગઢ આવીને સ્થિર થયો હતો. કંચને કોલગર્લના બિઝનેસમાં પગ મૂક્યો, ત્યારથી જ તે એને ઓળખતો હતો. કંચને, મધુકરમાં કોણ જાણે શું જોયું કે એ તેને મનોમન ચાહવા લાગી. જ્યારે એણે મધુકરે આ વાત જણાવી, ત્યારે મધુકરે પણ એના પ્રેમની સ્વીકાર કર્યો હતો.\n‘કંચન...’ મધુકર ગંભીર અવાજે બોલ્યો, ‘હવે તારે બહુ રાહ નહીં જોવી પડે! હું જ વખતની રાહ જોતો હતો, તે આવી પહોંચ્યો છે. વિનોદ પહેલાં તો માત્ર બેંકમાં કલાર્ક તરીકે જ ફરજ બજાવતો હતો. પરંતુ હવે તો એ કેશિયરનું કામકાજ પણ સંભાળે છે.’\n‘પરંતુ હું વિનોદને ઓળખું છું. મધુકર...! એ બેંક અને પોતાના સિદ્ધાંતો સાથે ક્યારે ય દગો નહીં કરે! એ ખૂબ જ સિદ્ધાંતવાદી છે.’ કંચને કહ્યું. ‘તે આપણને બેંક લૂંટવામાં મદદરૂપ નીવડશે એવું મને નથી લાગતું. એ ખૂબ જ સ્વમાની છે. એ ક્યારે ય પોતાના સિદ્ધાંતો નહીં તોડે!’\n‘આ વાત સમજવા માટે તું હજુ નાની છો. કંચન...!’ મધુકરે આગળ વધીને તેના ગાલ થપથપાવતાં કહ્યું. ‘સ્વમાની અને સિદ્ધાંતવાદી માણસોને સહેલાઈથી વિશ્વાસઘાતી બનાવી શકાય છે! જ્યારે માથા પર ભાર આવી પડે છે, ત્યારે માણસ આ સ્વમાન અને સિદ્ધાંતને નેવે મૂકી દે છે? વિનોદને પણ બેંક સાથે વિશ્વાસઘાત કરવો પડશે....! પોતાના સિદ્ધાંતો તોડવો પડશે.’ કહીને મધુકરે એક સિગારેટ સળગાવી.\n‘વિનોદ સ્વમાની અને સિદ્ધાંતવાદી છે એની મને ખબર છે. એની નસોમાં વહેતાં લોહીના એક એક ટીપામાં ઈમાનદારીભરી છે. પરંતુ આવા લોકો દબાણમાં આવીને તૂટી જાય છે. જ્યારે પૈસા ચુકવવાનો ભાર એના માથા પર આવી પડશે ત્યારે પોતાની આબરૂનો ધજાગરો થવાનો ભય પણ તેને લાગશે. કોઈ પણ રીતે આબરૂ બચાવવા ખાતર તે પ્રયાસો કરશે. એના ઘરમાં તે જ ફ્રીઝ, ટી.વી. તેમ જ અન્ય વસ્તુઓ હપ્તેથી ખરીદી છે, એ વસ્તુઓની હરરાજ થવાનો વખત આવશે ત્યારે એ પોતાના સિદ્ધાંતો ભૂલી જશે. સિદ્ધાંત અને ઈમાનદારી કોને કહેવાય, એ પણ તેને યાદ નહીં રહે.’\n‘હૂં....’ કંચનના ગળામાંથી હૂંકાર નીકળ્યો, ‘પછી...?’\n‘પછી શું કરવાનું છે?’\n‘એ થાકી જશે... તૂટી જશે.... ભાંગી પડશે, નિરાશ થઈ જશે ત્યારે આપણે તેની સામે ચારો ફેંકી દેશું....!’ મધુકરે એક ઊંડો કસ ખેંચીને લુચ્ચાઈભર્યું સ્મિત ફરકાવતા કહ્યું.\n‘તો તારી જાણ માટે... એ થાકી ગયો છે.... તૂટી ગયો છે..... નિરાશ થઈ ગયો છે....! ચારો ફેંકવા માટે અત્યારે આપણે માટે સોનેરી તક છે!’ કંચન ધીમા અવાજે બોલી.\n‘હજુ તેને આશા છે...! તેને ઊછીના પૈસા મળી મળી જશે એવા ભ્રમમાં એ રાચે છે!’ મધુકરે પૂર્વવત્ અવાજે કહ્યું. ‘પરંતુ આજના જમાનામાં કોઈનીય પાસે એવા ફાલતું પૈસા નથી કે તેને ઊછીના આપી દે! અત્યારે શેર બજારનું જોર ખૂબ જ વધી ગયું છે. એટલે તેના મિત્રો વિગેરે પૈસા એને આપવા કરતાં તો શેરનાં ફોર્મ ભરવાનું વધુ પસંદ કરે! કારણ કે વિનોદને પૈસા ઊછીના આપવાની કંઈ વળતર ન મળે જ્યારે શેરમાં તો તેમને રોકાણ કરતાં ત્રણચાર ગણું વળતર મળવાની આશા હોય છે.’\n‘તારી વાત સાચી છે... આ જ વાત વિનોદ પણ કહેતો હતો. એણે તેના બે-ત્રણ મિત્રોને ઊછીના પૈસા આપવા માટે જણાવ્યું હતું. પરંતુ એ લોકોએ હમણાં શેરમાં બહુ રોકાણ થઈ ગયું છે એમ કહીને વિવેકથી તેને પૈસા આપવાની ના પાડી દીધી હતી. પરંતુ એક વાત છે....’\n‘કદાચ વિનોદ વ્યાજે પૈસા લેવાનો પ્રયાસ કરશે....!’\n‘એ વ્યાજે પૈસા લે તો તો એના જેવો ભગવાન પણ નહીં.’\n‘એ વ્યાજના ચક્કરમાં ફસાય એમ તો હું ઈચ્છું છું. મારી યોજનાનું પહેલું કારણ જ, વિનોદ વ્યાજે પૈસા લે એ છે...’ મધુકરે સિગારેટના ઠૂંઠાને એશ-ટ્રેમાં પધરાવતા કહ્યું.\n‘એટલા માટે કે વિનોદને મારો માણસ જ વ્યાજે પૈસા આપશે! એટલું જ નહીં. એ માણસ સાથે વિનોદની મુલાકાત પણ તારે જ કરાવવાની છે.’\n‘હા...જ્યારે હપ્તો જમા કરાવવા ગઈ ત્યારે ત્યાં તારી ઓળખાણ વ્યાજે પૈસા આપનાર એ માણસ સાથે થઈ હતી, એવું બહાનું તું વિનોદ પાસે કાઢી શકે તેમ છે.’\n‘પરંતુ આમ કરવાથી વિનોદને શંકા નહીં ઊપજે?’ કંચને પ્રશ્નાર્થ નજરે તેની સામે જોતાં પૂછ્યું.\n‘એ તો હવે તું કઈ રીતે તારી વાતનો ઘૂટડો વિનોદના ગળે ઊતરાવી શકે છે, એના પર આધાર રાખે છે!’ કહીને મધુકરે તેને પોતાના આલિંગનમાં જકડી લીધી.\n‘મધુકર....તારે જે કરવું હોય તે કર..... પરંતુ મને જલ્દીથી એ નર્કમાંથી બહાર કાઢ!’ કંચન ધીમેથી બબડી, ‘ત્યાં મારો જીવ એકદમ ગુંગળાય છે...! તારે ખાતર મેં કેટલો ભોગ આપ્યો છે!’\n‘હું સમજું છું કંચન....! તારા મનની હાલતથી હું જરા પણ અજાણ નથી. આપણા પ્રેમને ખાતર તું જે નર્કભર્યું જીવન પસાર કરે છે, એની મને ખબર જ છે. પરંતુ હવે થોડા દિવસોની જ વાર છે!’ મધુકર ભાવુક અવાજે બોલ્યો, ‘તારો ભોગ એળે નહીં જાય!’ મારી યોજના પૂર થાય પછી તને કોઈ જાતનું દુઃખ નહી રહે...! કશીયે તકલીફ નહીં પડે! હું દુનિયાભરનાં સુખો તારા ચરણે ધરી દઈશ!’\n‘મ...ધુ...ક...ર...’ આનંદના અતિરેકથી કંચનનો અવાજ ધ્રૂજતો હતો.\n‘હા, કંચન....! અન્ય સ્ત્રીઓ તારા નસીબની ઈર્ષા કરશે,.!’\nકંચનના દેહમાં ધ્રૂજારી ફરી વળી.\nએના કલ્પના ચક્ષુ સમક્ષ આલિશાન બંગલો, કાર, નોકર-ચાકર તેમન અન્ય સુખ-સમૃદ્ધિ તરવરી ઊઠ્યા.\n‘શું વિચારે છે કંચન...?’\n‘મધુકર...!’ એ તંદ્રામાંથી બહાર આવીને ગંભીર અવાજે બોલી, ‘તું મારી સાથે દગો તો નહીં કરેને?’\n‘આ તું શું બોલે છે કંચન....? આવી હલકી વાત તારા મગજમાં આવી જ કેવી રીતે...? તારા વગર જીવવાની તો હું કલ્પના પણ કરી શકું તેમ નથી.’ મધુકર લાગણીભર્યા અવાજે બોલ્યો.\n‘તારી વાત સીચ છે કંચન, તારો ભય સાચો છે... માટે ભાગે આમ જ બનતું હોય છે! પૈસા હાથમાં આવતાં છ માણસનું મગજ વિચારની દશા બદલી નાખે છે...! પરંતુ પ્રેમ પાસે આ પૈસા મહત્વહીન બની જાય છે! હીરો પોતાના પ્રેમ ખાતર બાપની કરોડો રૂપિયાની મિલકત છોડીને ચાલ્યો જાય છે, એવું તો તું ઘણી ફિલ્મોમા જોઈ ચૂકી હોઈશ!’\n‘હા, જોયું છે.... પરંતુ એવું માત્ર ફિલ્મોમાં જ બને છે! વાસ્તવિક્તા સાથે તેને કંઈ સંબંધ નથી હોતો.’\n‘બરાબર છે.... પરંતુ પ્રેમ ખાતર કરોડો રૂપિયાની મિલકતને માણસ ઠોકર મારતાં નથી અચકાતો એટલું તો તું સમજી જ ગઈ છો ને...? કંચન, પ્રેમમાં આવી તાકાત છે કે જેની સામે પૈસો ખૂબ જ વામણો અને ગૌણ બની જાય છે. એ બંનેને કદાપિ એક ત્રાજવામાં તોલવામાં નથી આવતા. અને કદાચ તોલવામાં આવે તો પણ હંમેશા પ્રેમનું પલ્લું જ નમેલું રહે છે. સામેના ત્રાજવામાં ગમે તેટલા પૈસા મૂકો તો પણ પ્રેમનું પલ્લું પોતાના સ્થાનેથી જરા ય ચસકતું નથી. એ સ્થિર અને અડગ જ રહે છે. કંચન, તું મહારાણી બનીને મારા હ્લદયના સમ્રાજ્ય પર રાજ કરે એમ હું ઈચ્છું છું.’\n‘પણ તેમ છતાંય તુ મારી સાથે દગો કરીશ તો હું ક્યાંયની નહીં! કંચન ભયભીત અવાજે બોલી, ‘ કોણ જાણે કેમ ક્યારેક ક્યારેક મને તારાથી ખૂબ જ ડર લાગે છે...!’\n‘મારાથી...?’ મધુકરે થોથવાતા અવાજે પૂછ્યું.\n‘એ તારો વહેમ છે કંચન...!’\n‘તું...તું મને ચાહે છે ને મધુકર...?’ કંચને એનાથી મુક્ત થઈને ગંભીર અવાજે પૂછ્યું.\n‘લે, કર વાત...! આ તો ચંદ્રમા જોઈને કોઈ પૂછે કે અત્યારે દિવસ છે કે રાત એના જેવી વાત થઈ!’\n‘તો પછી આપણા પ્રેમની વચ્ચે આ પૈસો ક્યાંથી આવ્યો? શું તને પૈસા મારા કરતાં વધુ વ્હાલો છે?’ કંચને મધુકરની આંખોમાં પોતાની આંખો પરોવતાં પૂછ્યું.\n‘કંચન... હમણાં જ હું કહી ચૂક્યો છું તેમ પ્રેમને પૈસારૂપી ફૂટપટ્ટીથી નથી માપી શકાતો પરંતુ તેમ છતાંય જીવવા માટે પૈસો હોવો જરૂરી છે...! આપણે બજારમાં જઈને, આપણો પ્રેમ બતાવીશું તો વેપારી આપણને મફતમાં જ કોઈ ચીજવસ્તુ નહી આપી દે. એ આપણો પ્રેમ નહીં પણ આપણા પૈસા સામે જ જોશે, તે તો ભૂખની કાળી રાતો જોઈ છે. પૈસા વગરના પ્રેમને લોકો માત્ર મોંની વાતો કહે છે એ તો તું જાણતી જ હોઈશ! પ્રેમ તો માત્ર ભરેલા પેટવાળાઓના જ હોય છે...! ભૂખ્યાને માત્ર ભોજન પ્રત્યે જ પ્રેમ હોય છે....! ગરીબીના અંધકારમાં આપણો પ્રેમ મૃત્યુ પામે અને આપણને તેની ખબર ન પડે એમ હું નથી ઈચ્છતો!’\n‘પરંતુ તું તો પુરુષ છો...’ તું જે કંઈ કમાઈ લાવીશ, હું ગુજરાન ચલાવી લઈશ!’ કંચને કંપતા અવાજે કહ્યું, ‘આપણાં પ્રેમ ખાતર તારે ગુનારૂપી કળણ (દલદલ)માં ઉતરવું એ કંઈ જરૂર નથી.’\n‘મારી કમાણી...!’ મધુકર ફિક્કું સ્મિત ફરકાવતાં બોલ્યો.\n‘કેમ...તું કંઈ કમાતો નથી...?’\n‘ઘણું કમાઉ છું....’\n‘મારી કમાણી હજુ પણ બ્લેક બિઝનેસ, અર્થાત્ કાળા ધંધાઓ પર જ આધારિત છે....!’\n‘એટલે એમ કે હું સોના-ચાંદી તેમ જ માદક પદાર્થોનો બિઝનેસ કરતી એક ગેંગનો સભ્ય છું!’\n‘શું...?’ કંચને નર્યાનિતર્યા અચરજથી તેની સામે તાકી રહેતાં પૂછ્યું.\n‘હા...હું સાચું જ કહું છું કંચન...! તારાથી વળી શા માટે કોઈ વાત છૂપાવવી પડે? મારી જિંદગીની દરેક પળો જોખમ વચ્ચે જ પસાર થાય છે. કોઈપણ દિવસે... કોઈપણ ખૂણામાંથી પોલીસની ગોળી કે પોલીસનો હાથ આવીને આપણી જુદાઈનુ કારણ બની શકે તેમ છે. તું હંમેશને માટે મારી પાસે આવે ત્યારે પછી તારે દરરોજ, તારો પતિ એટલે કે, હું જીવતો પાછો ફરીશ કે નહીં, એવો ભયના ઓથાર નીચે જીવવું પડે એમ હું નથી ઈચ્છતો.’\n‘ન...ના...પ્લીઝ... એવું બોલીશ નહીં...!’ કંચને ઝડપભેર એના હોઠ પર હાથ મૂકતાં કહ્યું.\n‘એટલા માટે જ તો હું તને મારી પત્ની બનાવતાં પહેલાં તારું ભવિષ્ય સલામત બનાવી નાંખવા માંગું છું...’ કહેતાં કહેતાં ફરીથી મધુકરનો અવાજ એકદમ ગળગળો થઈ ગયો.\n‘મધુકર... તું જેને ચાહે છે, એને દરરોજ પારકા પુરૂષની સાથે રહેવું પડે છે, એની તેને ઈર્ષ્યા નથી થતી?’\n‘થાય છે... પરંતુ, એ જ્યાં છે, ત્યાં સલામત છે... કોઈકની પત્ની છે... કોઈ ધંધાદારી કોલગર્લ નથી... એવા વિચારે મને ઈર્ષ્યા નથી થતી. કદાચ કાલે ઉઠીને મારી આંખ હંમેશને માટે મીંચાઈ જાય તો મને એટલો તો જરૂર સંતોષ રહેશે કે તું કોઈકની પત્ની છો... વાસનાભૂખ્યા વરૂઓથી તું સલામત જ રહીશ....!’\nમધુકરના આ વિચિત્ર તર્કનો કંચનને કોઈ જવાબ ન સૂઝ્યો. એ ચૂપ જ રહી.\n‘કંચન...!’ એને ચૂપ જોઈને મધુકર ફરીથી બોલ્યો, ‘હું તને અનહદ ચાહું છું...!’ ખરા હ્લદયથી ચાહું છું...! બસ, હું તને દુઃખી જોઈ શકતો નથી. તારે ફરીથી દેહનો વેપાર શરૂ કરવો પડે એ મારાથી જોઈ શકાય તેમ નથી. મને મારી જાત કરતાં પણ તારી ફિકર વધુ થાય છે!’ એના અવાજમાં સચ્ચાઈનો રણકો હતો.\nમધુકર સાચું કહે છે. એવું કંચનને લાગતું હતું. એ તેને સાચો પ્રેમ કરે છે, એટલા માટે જ તો એણે તેનું ભવિષ્ય સલામત કર્યું છે.\nશંકાનું એ બી એના મનમાં ઊગ્યું હતું, એનું સ્થાન દૃઢ વિશ્વાસે લઈ લીધું.\nમધુકર જેવો માણસ પર શંકા કરવા બદલ એ મનોમન ભોંઠપ અનુભવવા લાગી.\n‘કંચન... હું તને નથી ચાહતો એવી કોઈ શંકા હજુ પણ તારા મનમાં રહી ગઈ છે?’ મધુકરે વ્યાકુળ અવાજે પૂછ્યું. પૂછતી વખતે એની આંખોમાં નિરાશા વ્યાપેલી હતી.’\n‘ના, મધુકર...!’ એ પીડાભર્યા અવાજે બોલી, ‘મને માફ કરી દો...!’\n‘તેં એવો તે ક્યો ગુનો કર્યો છે કે જેના કારણે તું મારી માફી માંગે છે?’ મધુકરે પૂછ્યું.\n‘મેં મનોમન તારા પર શંકા કરી હતી...!’\n‘અરે, ગાંડી.. એમાં માફી ન માંગવાની હોય...!’ મધુકર લાગણીભર્યા અવાજે બોલ્યો, ‘એમાં તારો કંઈ જ વાંક નથી. તારે સ્થાને બીજી કોઈ હોય તો તે પણ આવી જ શંકા કરે...! આમ જ વિચારે! અને તારી શંકા ખોટી પણ નહોતી. હું કેવા ખતરનાક ધંધામાં છું એની તને ખબર જ નહોતી. ખેર, એક મોટો હાથ માર્યા પછી આપણે આ શહેરથી ક્યાંક દૂર બીજાં શહેરમાં જઈને શાંતિથી શરીફ માણસની જેમ રહેશું. આપણાં ભાવિ જીવનમાં આપણે બંને આરામથી રહેશું.’\nસુખમય ભવિષ્યની કલ્પના કરતાં જ કંચનના ચહેરા પર રોનક ફરી વળી. એની આંખો અનાયાસે જ બીડાઈ ગઈ.\nપોતે સમયને પાર કરીને ખરેખર જ મહારાણી બની ગઈ હોય એવો તેને ભાસ થયો.\n‘તું શું વિચારમાં ડૂબી ગઈ છો?’\n‘હેં...?’ એણે ચમકીને આંખો ઉઘાડી.\n‘હું એમ પૂછું છું કે તું શું વિચારે છે...?’\n‘કંઈ નહીં...’ એ બોલી, ‘તારા પ્રેમનો અનુભવ કરતી હતી.’\n‘આંખો બંધ કરીને...?’\n‘એક વાર મારો હેતુ પાર પડી જવા દે...! પછી તું જોઈ લેજે...!’\n‘પછી શું થશે...?’\n‘એ હું અત્યારથી કેવી રીતે કહું...?’\n‘ઠીક છે... ચાલ, તુ આગ્રહ કરે છે તો કહી નાખું છું...!’ મધુકરે શરારતભર્યા અવાજે બોલ્યો, ‘સાંભળ.... પછી હું ક્રિકેટની આખી ટીમ ઊભી કરીશ. હું એ ટીમનો કેપ્ટન બનીશ અને તું વાઈસ કેપ્ટન... બનીશ અને તું વાઈસ કેપ્ટન...!’\n‘તું મોટો બદમાશ છે...!’ કંચને લજ્જાભર્યું સ્મિત ફરકાવતાં કહ્યું.\n‘એ તો શંકા વગરની વાત છે! એક પરિણીત સ્ત્રીને ફસાવી રાખી છે એ કંઈ મામૂલી પૂરાવો છે?’ મધુકરના અવાજમાં મજાકનો સૂર હતો.\n‘તારી યોજનામાં કંઈ ગરબડ તો ઊભી નહીં થાય ને?’ કંચને ગંભીર અવાજે પૂછ્યું.\n‘ના... મારી યોજના એકદમ ફૂલપ્રૂફ અને જડબેસલાક છે. એમાં ક્યાંય ચૂક થવાની કોઈ શક્યતા નથી.’ મધુકર પણ ગંભીર બની ગયો.\n‘કામ પતી ગયા પછી તું વિનોદનું શું કરવા માંગે છે...?’\n‘હું એનાથી છૂટકારો મેળવી લઈશ...!’\n‘છૂ઼ટકારો એટલે છૂટકારો...!’\n‘તું એનું ખૂન કરી નાખીશ...?’\n‘પોલીસ વિનોદની ધરપકડ કરી લેશે...! મારે શા માટે લોહીમાં હાથ રંગવા જોઈએ?’\n‘પરંતુ ધરપકડ થયા પછી એ તારો ભાંડો પણ ફોડી શકે તેમ છે!’ કંચને ગભરાતા અવાજે કહ્યું.\n‘ના... એ ગમે તેટલા ધમપછાડા કરશે તો પણ મારો ભાંડો નહીં ફોડી શકે!’\n‘એટલા માટે કે તે મધુકરનો નહીં, પણ અવિનાશનો સાથીદાર-સહાયક હશે. એ મને અવિનાશ જ સમજતો રહેશે.’\n‘બરાબર છે... પરંતુ એ તારા દેખાવનું વર્ણન તો પોલીસને જણાવી જ શકે તેમ છે ને?’\n‘તો ભલેને જણાવે...! એનાથી મને કશો યે ફર્ક નથી પડવાનો! કારણ કે હું મારા વાસ્તિવક રૂપમાં નહીં પણ મેકઅપ કરીને જ તેને મળીશ! એ જિંદગીભર એવા અવિનાશને યાદ કરતો રહેશે કે જેનું કોઈ અસ્તિત્વ જ નહીં હોય! મેકઅપ દૂર કર્યા પછી સાચા રૂપમાં જઈને જો હું જ અવિનાશ છું. એમ કબૂલ કરીશ તો પણ તેને મારી વાત પર ભરોસો નહીં બેસે! એટલે એણે જણાવેલા વર્ણનના આધારે પોલીસ મને પકડી શકશે એવો ભય તું તારા મનમાંથી કાઢી જ નાખ! પોસી લાખ પ્રયાસો પછી પણ મારા સુધી નહીં પહોંચી શકે!’ મધુકરે ગર્વભર્યા અવાજે કહ્યું.\n‘કમાલ કહેવાય...!’ કંચન આશ્વર્યચક્તિ અવાજે બોલી, ‘આવું પણ બની શકે છે?’\n‘આ દુનિયામાં કશું જ અશક્ય નથી કંચન...! બસ, તું જે થાય, તે જોયો રાખે...!’ કહીને એણે કંચનને પોતાના બાહુપાશમાં જકડી લીધી.\n--અને ત્યાર પછી રૂમમાં એ રમત શરૂ થઈ ગઈ કે જે પ્રેમની અંતિમ માંગણીના રૂપમાં રમવામાં આવે છે.\nએકાદ કલાક પછી કંચન ઘેર પહોંચી ત્યારે વિનોદ હજુ પાછો નહોતો આવ્યો.\nત્રણે છુટકારાનો શ્વાસ લીધો.\nઅલબત્ત, વિનોદ નામું કરીને નવ વાગ્યા પહેલાં નથી આવવાનો એ વાત તે જાણતી હતી. પરંતુ ગુનો કરનાર માણસ હંમેશા ભયના ઓથાર નીચે જ જીવતો હોય છે.\nકદાચ વિનોદ આજે દરરોજ કરતાં વહેલો આવી ગયો હશે એવો ભય કંચનને લાગતો હતો.\nએનો પુત્ર રાજી રસ્તામાં જ ઊઠી ગયો હતો અને ભૂખને કારણે રડતો હતો.\nકંચને એના મોંમા દૂધની બોટલ મૂકીને પલંગ પર સૂવડાવી દીધો.\nત્યારબાદ ઝપાટાબંધ વસ્ત્રો બદલીને તે રસોડામાં કામે લાગી ગઈ.\nપોતા ક્યાંય બહાર ગઈ હતી એવી શંકા વિનોદને ન આવે એટલા માટે તે એના આગમન પહેલાં જ રસોઈ બનાવી નાંખવા માંગતી હતી.\nવિનોદના આગમન પહેલાં જ એણે રસોઈ બનીવી નાંખી.\nઆમે ય એ સાડા નવ વાગ્યે આવ્યો હતો.\nએણે આવ્યા પછી ચૂપચાપ વસ્ત્રો બદલ્યા.\nઆ દરમિયાન કંચને ટેબલ પર થાળી મૂકી દીધી.\n‘આજે તો તને આવતાં બહું મોડું થઈ ગયું...?’ કંચને તેની બાજુમાં બેસતાં ઉત્સૂક અવાજે પૂછ્યું.\n‘હા... પૈસા મળવાની આશા હતી, એવી એક-બે જગ્યાએ ગયો હતો.’ વિનોદે નિરાશાભર્યા અવાજે કહ્યું.\n‘શું થયું...? પૈસાની વ્યવસ્થા થઈ....?’\nવિનોદનો જવાબ સાંભળીને કંચને મનોમન રાહત અનુભવી.\n‘આમ કહેવાથી કંઈ નહીં વળે વિનોદ...!’ પ્રત્યક્ષમાં એ બોલી, ‘લેણીયાતોને પૈસા જોઈએ છે, બહાના નથી જોઈતા! ખાસ કરીને દૂધવાળો અને ધોબી તો અઠવાડિયાની જ મુદત આપી ગયા છે. જો અઠવાડિયામાં તેમને પૈસા નહીં, આપીએ તો તેઓ અહીં જ અડ્ડો જમાવીને બેસી જશે. હું તેમને વાયદા કરી કરીને થાકી ગઈ છું. હવે તેઓ કોઈ સંજોગોમાં માને તેમ નથી. માંડ માંડ હાથે-પગે લાગીને મેં તેમની પાસેથી અઠવાડિયાની મુદ્દત લીધી છે.’\n‘કંચન... મેં તને કેટલી વાર કહ્યું કે હું જમવા બેઠો હોઉં ત્યારે આવી વાત તારે ન કરવી! પરંતુ કોણ જાણે ક્યારે મારી વાત તારા મગજમાં ઊતરશે! હું સવારથી મહેનત કરું છું.... આખો દિવસ રખડપટ્ટી કરું છું, એનું તને કંઈ નથી થતું?’ વિનોદ વેદનાભર્યા અવાજે બોલ્યો, ‘તું મારી પત્ની છો... મારા સુખદુઃખની ભાગીદાર...! તારે મારી સાથે નરમાશભર્યું વર્તન દાખવવું જોઈએ વાત ક્યારે તને સમજાશે...?’\nવિનોદના અવાજમાં કોણ જાણે શું હતું કે કંચનનું કાળજું કંપી ઊઠ્યું.\nઈશ્વર અને કુદરતે બક્ષેલા નારી સંસ્કાર થોડી પળો માટે જાગૃત બની ગયા.\nએ મનોમન પોતાની જાત પ્રત્યે ગ્લાનિ અનુભવવા લાગી.\nપછી કંઈ ન સૂઝ્યું, તો તે રાજુને લઈને શયનખંડમાં ચાલી ગઈ.\nએણે ટી.વી. ચાલુ કર્યું.\nઅંગ્રેજીમાં સમાચાર આવતા હતા.\nવીસેક મિનિટ પછી વિનોદ પણ શયનખંડમાં આવ્યો.\nટી.વી. પર એ વખતે બીજા દિવસના કાર્યક્રમોની વિગતો આવતી હતી.\nટી.વી.ની સ્વીચ ઓફ કરીને તે ચૂપચાપ પલંગ પર આડો પડ્યો.\n‘તું જાગે છે કંચન...?’ જાણે કોઈક ગુનો કરતો હોય એવા અવાજે એણે પૂછ્યું.\nકંચનના હ્લદય પર જાણે કે છૂરીની ધાર ફરી વળી. વિનોદની માફી માગીને ગુનો કબૂલી લેવાની તીવ્ર ઈચ્છા થઈ આવી.\nપરંતુ મધુકરે એને જ સુખદ ભવિષ્યનું સપનું બતાવ્યું હતું. એણે તેના મોં પર તાળું મારી દીધું.\n‘આવા સંજોગોમાં તો કોઈક પાગલને જ ઊંઘ આવે!’ એ કઠોર અવાજે બોલી.\n‘તું ફિકર ન કર! બધું બરાબર થઈ રહેશે!’ વિનોદે કોમળ અવાજે ક્હ્યું, ‘મેં એક માણસ સાથે વાત કરી લીધી છે. એ વ્યાજે પૈસા આપવા તૈયાર છે.’\n‘તેં... તે વાત કરી લીધી છે?’ કંચનના અવાજમાં નિરાશાનો સૂર હતો.\nએને મધુકરની યોજના પર પાણી ફરી વળતું દેખાતું હતું.\n‘કેમ...? તે જ તો મને વ્યાજે પૈસા લેવાની સલાહ આપી હતી.’ એના મનોભાવથી અજાણ વિનોદે ચમકીને કહ્યું, ‘પૈસાની વ્યવસ્થા થઈ જશે એ વિચારે તો તારે ખુશ થવું જોઈએ.’\n‘ના, એવું કંઈ નથી...?’ કંચન કચવાતે મને બોલી, ‘વ્યાજે પૈસા લેવાનું યોગ્ય છે કે નહીં એનો વિચાર હું કરતી હતી.’\n‘એ તો તારે પહેલાંથી જ વિચારવું જોઈતું હતું. એ વખતે તો તું એક જ કક્કો ઘૂંટતી હતી કે ગમે તેમ કરીને પૈસા ચૂકવવા પડશે!’\n‘એ તો હું હજુ પણ કહું છું.’\n‘વિનોદ... અત્યારે આપણે વ્યાજે પૈસા લાવીને ચૂકવી દેશું. તો વ્યાજ પણ ચૂકવવું પડશે! આપણી કુલ માસિક આવક સાતસો-આઠસો રૂપિયા જેટલી છે અને એમાંથી વ્યાજમાં પૈસા ચૂકવવા પડશે!’\n‘ના, કંચન...! મારે એક પ્રાઈવેટ પેઢીમાં નામાની વાતચીત ચાલે છે! બેંકે તો મારે અગિયાર વાગે પહોંચવાનું હોય છે. સવારના સાતથી દસ વાગ્યા સુધી નવરો હોઉં છું. આ ત્રણ કલાક દરમિયાન હું નામું કરીશ. ત્રણ કલાકના મહિને સાડાચારસો રૂપિયા મળશે. એમાંથી વ્યાજનો ખર્ચ બારોબાર નીકળી જશે.’ વિનોદે તેને આશ્વાસન આપતાં કહ્યું.\n‘તને આરામ કરવા માટે માંડ સવારનો વખત મળે છે!’ અનાયાસે જ ઈચ્છાન હોવા છતાં પણ કંચનથી કહેવાઈ ગયું, ‘સવારથી રાત સુધી આટલી મહેનત કરીશ તો તું બિમાર પડી જઈશ!’\n‘કંચન, તું આવું કહીશ એ હું જાણતો જ હતો. પરંતુ તું ફિકર ન કર! રવિવાર સિવાય પણ બીજી ઘણી રજાઓ આવે છે. હું ઘરમાંથી ગેરહાજર રહું છું એનો તને આભાસ પણ નહીં થાય! અલબત્ત, થોડા દિવસો સુધી આ વાત થોડી અટપટી તો જરૂર લાગશે, પણ પછી આપણે ટેવાઈ જશું.’\n‘ના... તારે આટલી મહેનત ન કરવી જોઈએ!’ કંચન રડમસ અવાજે બોલી, ‘તને કંઈ થઈ જશે તો મારું શું થશે?’\nવિનોદે હાથ લંબાવીને તેને પોતાની નજીક ખેંચી લીધી. પછી હસીને બોલ્યો, ‘અરે... મને કંઈ જ નથી થવાનું. તુ નાહક જ મારી ચિંતા કરે છે! હજુ તો મારી ઉંમર ત્રીસ વર્ષની પણ નથી થઈ. એકદમ યુવાન અને સશક્ત છું. અત્યારનો વખત આરામનો નહીં, પણ કામ કરવાનો છે.’\n‘મારે કારણે જ તારે આટલી તનતોડ મહેનત કરવી પડે છે! મેં હપ્તા પદ્ધતિથી આટલી મોંઘી ચીજવસ્તુઓ ખરીદીને ખરેખર ભૂલ કરી નાખી છે!’ કંચન ધીમેથી બોલી.\n‘અરે ગાંડી....!’ વિનોદના અવાજમાં મીઠો ઠપકો હતો, ‘ઘરમાં ચીજ-વસ્તુઓ આવ્યા પછી તેને ન વગોવવી જોઈએ. જે થયું તે થયું! બગડેલી બાજીને સંભાળવામાં જ ડહાપણ છે. બસ, હવે એક મહેરબાની કરજ મારા પર!’\n‘ભૂલચુકે ય હવે ક્યારે ય આ રીતે કંઈ પણ ખરીદી કરીશ નહીં!’\n‘ના... હવે તો કાન પકડું છું...’\n‘તું તારી નાદાનીયતમાં જ ભૂલ કરે છે તેની મને ખબર હતી. બાકી કોઈ જાણીજોઈને પોતાનાં જ સંસારમાં આગ બનાવે ખરું...? તું બહુ ભોળી છો કંચન!’\nવિનોદની વાત સાંભળીને કંચનનું કાળજું ચીરાઈ ગયું.\nપોતે પોતાનાં દેવતા સમાન પતિ સાથે વિશ્વાસઘાત કરે છે, એ વિચારથી જ તે મનોમન કંપી ઊઠી.\nઅનાયાસે જ એની આંખોમાં આંસુ ધસી આવ્યા.\nએની આંખોમાંથી નીકળેલા ગરમ આંસુનો સ્પર્શ પોતાના દેહ પર અનુભવતાં જ વિનોદ ચમક્યો.\n‘અરે... કંચન... તું રડે છે...? અરે ગાંડી, એમાં રડે છે શા માટે? પત્નીની ભૂલ પતિ ન સુધારે તો બીજુ કોણ સુધારશે? મને તારા પ્રત્યે જરા પણ નારાજગી નથી. ઊલટું હું તો ખુશ છું. કારણ કે તે ઘરમાં જરૂરી ચીજ-વસ્તુ વસાવી છે, કંઈ પૈસા બીજાં ફંક ફીતુર નથી વાપર્યાં!’\nકંચન ધ્રુસકાં ભરવા લાગી.\n‘શું વાત છે કંચન...?’ વિનોદ ચિંતાતુર અવાજે બોલ્યો, ‘તારી તબીયત તો સારી છે ને? કોઈએ તને કંઈ કહ્યું છે? કોઈની સાથે ઝઘડો થયો છે...? તારાથી કંઈ નુકસાન થયું છે?’\n‘ન...ના...’ કંચન માંડ આટલું બોલી શકી.\n‘તો પછી શું વાત છે...?’ તું મને નહીં જણાવે તો કોને જણાવીશ? મારા સિવાય આ દુનિયામાં તારું બીજું છે પણ કોણ? તને યાદ છે કંચન, જ્યારે મેં પહેલી વાર તારી સાથે વાત કરી હતી, ત્યારે આ દુનિયામાં આપણાં બેયનાં કોઈ સગાંસંબંધી નથી એ વાત પર આપણે કેટલું હસ્યા હતા! યાદ છે આ વાત તને...?’\nકંચન ખડખડાટ હસી પડી.\nસાચો પૈસો આ સ્મિતમાં જ છૂપાયેલો છે એવું તેને લાગ્યું.\nજિંદગીની ખુશી કાગળની નોટો પર જોવા માંગતા માણસો મૂરખ છે એવો તેને ભાસ થયો હતો.\nઆ ભાસ તેને ખૂબ જ વિચિત્ર લાગતો હતો.\n‘ચાર વર્ષ પહેલાની એક એક પળો મને યાદ છે. વિનોદ! હું ધારું તો પણ તેને ભૂલી શકું તેમ નથી. તેં જ તો મને નર્કમાં જતી ઉગારી હતી.’ એ ધીમેથી બોલી.\n‘એ બધી વાતને પડતી મૂક...! તારા ભૂતકાળ વિશે હું જાણું છું...!’ કહીને વિનોદે સ્નેહીથી એના કપાળ પર હોઠ મૂકી દીધા.\nકંચન જોરથી કંપી ઊઠી.\nવિનોદ એના ભૂતકાળ વિશે શું જાણે છે?\n‘તું...તું મારા ભૂતકાળ વિશે શું જાણે છે?’ એણે પોતાના ગભરાટ પર કાબૂ મેળવતાં પૂછ્યું.\n‘હું જે કંઈ જાણું છું, એનું પુનરાવર્તન કરવું જરૂરી છે? સૂઈ જા... અગિયાર વાગી ગયા છે...!’ વિનોદે તેને ધમકાવી. પરંતુ આ ધમકાવવા પાછળ કેટલો પ્રેમ હતો, એ વાત કંચન જાણતી હતી.\n‘ના...જ્યાં સુધી તું મારા ભૂતકાળ વિશે શું જાણે છે, એ નહીં કહે, ત્યાં સુધી મને ઊંઘ નહીં આવે! અને એમાં ય મેં તો તને મારા ભૂતકાળ વિશે કંઈ નથી જણાવ્યું, તો પછી તને એની કેવી રીત ખબર પડી એ જાણવા માટે મારું મન ખૂબ જ આતુર છે!’\n‘કંચન... મેં તને કહ્યું તો ખરું કે મારે તારા ભૂતકાળ સાથે કશી યે નિસ્બત નથી. તો પછી હું જાણું છું કે નહીં, એનાથી શું ફર્ક પડવાનો છે?’\n‘ઘણોબધો ફર્ક પડી શકે તેમ છે.’\n‘તુ મારો સાચો ભૂતકાળ ન જાણતો હો એ બનવાજોગ છે.’\n‘હું તારો સાચો ભૂતકાળ જ જાણું છું.’\n‘પણ તેમ છતાં ય તને કહેવામાં કંઈ વાંધો છે?’\n‘ના, કંઈ વાંધો નથી. પણ...’\n‘નાહક જ દાટેલાં મડદાં ઉખેડવાથી શું લાભ થવાનો છે? કોઠી ધોવાથી હંમેશા કાદવ જ નીકળે છે.’\n‘પરંતુ તેમ છતાં ય તું કહે...!’ કંચન એના માથા પર હાથ ફેરવતાં બોલી, ‘જો કદાચ તું મારા ભૂતકાળ વિશે સાચી હકીકત નહીં જાણતો હો તો, એ હું તને જણાવીશ! આમે ય મને ઊંઘ નથી આવતી એટલે ટાઈમ પસાર કરવા માટે કંઈક બહાનું તો જોઈએ ને?’\n‘તું નાહક જ હઠ પકડે છે!’\n‘હજુ તો માત્ર મેં હઠ જ પકડી છે, પણ જો તું નહીં કહે તો...’\n‘તો, તું શું કરીશ?’\n‘તો હું તારી સાથે ઝઘડો કરી બેસીશ!’\n‘અરે, બાપ રે...’ વિનોદ હસીને બોલ્યો, ‘એવું કરીશ નહીં... અત્યારે અડધી રાતે ઝઘડો કરીશ તો નાહક જ આજુબાજુમાં રહેતાં લોકોની મીઠી ઊંઘ બગડશે.’\n‘તો પછી કેહ છે ને?’\n‘તું રૂપાને તો ઓળખતી જ હોઈશ?’\nવિનોદનો આ ધડાકો સાંભળીને કંચનની આંખો હેરતથી ફાટી પડી.\nરૂપાએ જ તો તેને કોલગર્લનો બિઝનેસ અપનાવવાની સલાહ આપી હતી. એ પોતે પણ કોલગર્લ જ હતી. રૂપાએ વિનોદને શું જણાવ્યું હશે? આ વિચાર આવતાં જ એનું કાળજું કંપી ઊઠ્યું.\n‘શું વાત છે કંચન?’ વિનોદના અવાજથી તે વિચારધારામાંથી બહાર આવી, ‘તું રૂપા નામની કોઈ યુવતીને નથી ઓળખતી?’\n‘ઓળખું છું.... પરંતુ તું રૂપાને કેવી રીતે ઓળખે છે? એ તો એક કોલગર્લ છે!’\n‘છે નહીં પણ હતી...’\n‘એટલે એમ કે એણે એક કંપનીના પટાવાળા સાથે લગ્ને કરી લીધા છે.’\n‘શું...?’ કંચનનું મોં આશ્વર્યથી પહોળું થઈ ગયું.\n‘હા... એના કહેવા પ્રમાણે તું પણ કોલગર્લનો વ્યવસાયમાં ઊતરી ચૂકી હતી. પરંતુ તને ગ્રાહકના રૂપમાં જે સૌથી પહેલો માણસ મળ્યો, તે ભલો હતો. એણે તને આ બિઝનેસમાં ન પડવાની સલાહ તથા થોડા પૈસા આપ્યા જેથી કરીને તું તારે માટે કોઈક યોગ્ય યુવક શોધી શકે! અને કહેવાની જરૂર નથી કે ત્યાર પછી તે મને શોધી લીધો. બોલ, રૂપાએ મને કંઈ ખોટું જણાવ્યું છે?’\n‘ના...’ એ માંડમાંડ બોલી, ‘પરંતુ રૂપા વળી અહીં સુધી કેવી રીતે પહોંચી ગઈ?’\n‘એક વાર એણે આપણને બંનેને આ ફ્લેટમાંથી બહાર નીકળતા જોયા હતા.’\n‘આ વાત ક્યારની છે?’\n‘દોઢ વર્ષ પહેલાંની...! એ વખતે તારા હાથમાં રાજુ પણ હતો. તને જોઈ ને એણે પણ કોલગર્લના બિઝનેસને છેલ્લી સલામ ભરી દેવનો નિર્ણય કર્યો. અને જેઓ નેક નિર્ણય કરે છે, તેને ભગવાન જરૂર મદદરૂપ થયા છે! ટૂંક સમયમાં જ રૂપાને એક ગરીબ, યુવાન માણસ સાથે પ્રેમ થઈ ગયો અને બંનેએ લગ્ન કરી લીધાં.’\n‘આ...આ બધી વાતો તને રૂપાએ જણાવી હતી?’\n‘હું કોલગર્લ બનવા માટે તૈયાર થઈ ગઈ હતી, એ જાણીને તને ખોટું નહોતું લાગ્યું?’\n‘જરૂર લાગ્યું હતું... પરંતુ રૂપા સાથે લગ્ન કરનાર પટાવાળાનો વિચાર આવતાં જ મારી બધી નારાજગી દૂર થઈ ગઈ. તું તો કોલગર્લ બનવા માટે તૈયાર થઈ હતી ને મેં તારી સાથે લગ્ન કર્યા હતા. જ્યારે એણે તો એક કોલગર્લ બની ચૂકેલી સ્ત્રી સાથે લગ્ને કર્યા હતા. ખરેખર એ માણસ ખૂબ જ મહાન છે! કંચન જો જિંદગીને સાચા અર્થમાં પસાર કરવી હોય તો દુઃખમાંથી સુખ શોધી કાઢવું જોઈએ. દાખલા તરીકે આપણી પાસે કોઈ વાહન ન હોય અને ક્યાંક જવું હોય તો એ બહાને કસરત થઈ જશે એમ માનીને પગપાળા જ જોઈએ! વાહન ન હોવાના દુઃખ પાછળ કસરત થવાનુ સુખ છૂપાયેલું છે.’\n‘ખેર, હું શા માટે કોલગર્લ બનવા માગતી હતી એ તારે નથી જાણવું?’\n‘રૂપાએ મને જણાવી દીધું છે. તારા સાવકા કાકા-કાકીએ, તારા પિતાજીની મિલકત કબજે કર્યા પછી તને ઘરમાંથી કાઢી મૂકી હતી. ત્યારે તારી મુલાકાત રૂપા સાથે થઈ હતી. તું ત્રણ દિવસથી ભૂખી હતી. પેટની ભૂખ સંતોષવા માટે જ તેં કોલગર્લનો વ્યવસાય અપનાવવાનો વિચાર કર્યો હતો.’\n‘મને કોઈકના ઘરમાં આયા તરીકેનું કામ મળી જાય એવા પ્રયાસો મેં કર્યાં હતા. ત્યારે રૂપાએ મને કહ્યું હતું કે, યુવાન કામવાળીઓને પણ કોલગર્લની જેમ પોતાના સાહેબને સંતોષ આપવો પડે છે! પતન થવાનું જ છે તો પછી, તે મનને કબૂલ હોય એ રીતે થવું જોઈએ!’ કંચન ખચકાતા અવાજે બોલી, ‘પરંતુ મારા સદ્દનસીબે એક ભલા યુવાને પહેલા જ દિવસે મારી આંખો ઊઘાડી નાખી!’\n‘એ યુવાને પોતે જ તારી સાથે શા માટે લગ્ન કરી લીધાં?’\nકંચનની નજર સામે મધુકરનો ચહેરો તરવરી ઊઠ્યો.\n‘એ ગેરકાયદેસર બીઝનેસ કરતો હતો. આ બીઝનેસમાં એના માથા પર મૃત્યુરૂપી જોખમની તલવાર હંમેશા લટકતી રહેતી હતી. એ ધીમા અવાજે બોલી, ‘પોતાના મૃત્યુ પછી જિંદગીભર એની વિધવા પત્ની તેને ભાંડતી રહે અને તેના બાળકો ઠોકર ખાતા અથડાતા રહે એમ તે નહોતો ઈચ્છતો.’\n‘જરૂર એ કોઈક શરીફ અને ખાનદાન કુટુંબનો નબીરો હોવો જોઈએ!’ વિનોદે પ્રસંશાભર્યા અવાજે કહ્યું, ‘તારા નસીબ એટલા સારા કે તને એ મળી ગયો નહીં તો આજે ભગવાન જાણે તું કેવી હાલતમાં દિવસો પસાર કરતી હોત!’\n‘એનાથીયે માર મને તારુ વધુ મહત્વ છે કારણ કે તેં મારા ભૂતકાળ વિશે જાણ્યા પછી પણ મને કંઈ જ નથી કહ્યું.... નફરત નથી કરી... તરછોડી નથી દીધી!’\n‘કંચન... તને નફરત કરી શકાય... તરછોડવી પડે, એવું તારા ભૂતકાળમાં કશું જ નથી. કંચન, તું મારી પત્ની છો. અને જે માણસને પોતાની પત્ની પ્રત્યે નફરત હોય તે માણસ, માણસ નથી કહેવાતો!’\nકંચનની નજર સામે ફરીથી મધુકરનો ચહેરો તરવરી ઊઠ્યો.\nપરંતુ વિનોદના વ્યક્તિત્વ સામે તરત જ એ ચહેરો તેને વામણો લાગવા માંડ્યો.\n‘હવે તો તને ઊંઘ આવી જશે ને?’\n‘તો સૂઈ જા...’\nત્યારબાદ બંને એકબીજાના માથા પર સ્નેહથી હાથ ફેરવતા ફેરવતા ઊંઘી ગયા.\nBharat Saspara2weeks ago\nDeepak Shah2weeks ago\nગૌતમકુમારનટવરભાઇ કોઠારી3weeks ago\nRamanuj Rameshbhai3weeks ago


Will there beareduction in emergency cases in Uttarayan this time Learn how the preparations ag– News18 Gujarati\nશું આ વખતે ઉત્તરાયણમાં ઇમરજન્સી કેસમાં ઘટાડો થશે? જાણો કેવી છે તૈયારીઓ\nઉત્તરાયણનો તહેવાર નજીક આવી ગયો છે ત્યારે ઉત્તરાયણને લઇ 108ની ટીમે તૈયારીઓ કરી લીધી છે\nLast Updated:January 08, 2021, 22:55 pm\nઅમદાવાદ : ઉત્તરાયણનો તહેવાર નજીક આવી ગયો છે ત્યારે ઉત્તરાયણને લઇ 108ની ટીમે તૈયારીઓ કરી લીધી છે. ઉત્તરાયણના દિવસે 3,100થી વધુ ઇમરજન્સી કેસો આવવાની શક્યતા છે. ત્યારે રાજ્યભરમાં 108ની ટીમ એલર્ટ થઇ ગઈ છે. કોરોના મહામારી વચ્ચે આ વખતે ઉતરાયણને લઈને 108એ એક્શન પ્લાન ઘડી નાખ્યો છે. દર વર્ષની જેમ આ વર્ષે પણ 108 તૈનાત રહેશે. ક્યાં જિલ્લામાં કેટલી ઇમરજન્સી આવશે તેનો ડેટા તૈયાર કરવામાં આવ્યો છે. વર્ષ 2020 કરતા 2021માં 108માં કોલ ઓછા આવશે તેવી આશા સેવવામાં આવી છે. જોકે 2021ની પરિસ્થિતિ પ્રમાણે કેસમાં 16 થી 24 ટકાના વધારાની સંભાવના છે.\nઉત્તરાયણ પહેલેથી જ સમગ્ર ગુજરાતમાં તૈયારીઓ શરુ થઈ જતી હોય છે. બજારમાં લોકો અવનવાં પતંગ અને દોરી ખરીદતાં નજરે પડે છે. આ તૈયારીઓ વચ્ચે 108 ઈમરજન્સી સેવાના કર્મચારીઓ પણ સજજ બની જાય છે. દર વર્ષે ઉત્તરાયણના પર્વમાં ઘાયલ થવાના બનાવોમાં શહેરી વિસ્તારોમાં 40થી 50% ટકા અને સમગ્ર ગુજરાતમાં 35થી 40 ટકા વધારો થાય છે. ગત્ત વર્ષે 14મી જાન્યુઆરીએ 19 ટકા અને 15મી જાન્યુઆરીએ 108ની કામગીરીમાં 21 ટકા વધારો જોવા મળ્યો હતો. જેથી આ વખતે 14મી જાન્યુઆરીએ 24 ટકા અને 15મી જાન્યુઆરીએ 16 ટકા જેટલો વધારો કામગીરીમાં થાય તેવી શકયતા છે.\nઆ દિવસોમાં સવારે 8 વાગ્યાથી બપોરના 03 વાગ્યા સુધી 108ને સૌથી વધુ કોલ્સ મળે છે. ઉત્તરાયણ અને વાસી ઉત્તરાયણમાં 108ને જે રોજીંદા ઇમરજન્સી કોલ મળે છે તેના પ્રમાણમાં વર્ષ 2017માં તો વધારો જોવા મળ્યો હતો. તેને લઇને આ વર્ષે કેટલા પ્રમાણમાં અને કેવા પ્રકારની ઇમરજન્સી કોલ્સ મળશે તે બાબતનું એનાલિસિસ કરાયુ હોવાનું જીવીકે ઇમરજન્સીના COO જશવંત પ્રજાપતિએ જણાવ્યું છે.\nઆ પણ વાંચો - વડોદરા : 21 વર્ષની વિદ્યાર્થિનીએ ગર્લ્સ હોસ્ટેલના સાતમાં માળેથી કુદી આપઘાત કર્યો\n108ની ટીમે એનાલિસીસ કરતા આ વખતની ઉત્તરાયણમાં 3137 જેટલા કોલ્સ જ્યારે 15મીએ 2946 વધુ કોલ મળે તેવું તારણ કાઢ્યું છે. જેમાં ખાસ કરીને સામાન્ય દિવસોમાં મારા-મારીના રોજના 50 કેસ આવે છે. 14-જાન્યુઆરીએ મારા-મારીના કોલ વધવાની શક્યતાઓ છે. ઉત્તરાયણમાં અગાસી પરથી પડી જવાના કે દોરી વાગવાની દુર્ઘટનાના બનાવો વધતાં હોવાનું ઇમરજન્સી 108ના ધ્યાને આવતા છેલ્લા5વર્ષના કેસ ડેટા જોતાં ઉતરાયણ પર્વમાં ઇમરજન્સીની જરૂરિયાત વધતી હોવાને કારણે ઇમરજન્સી 108 દ્વારા એમ્બ્યુલન્સમાં વધારો કરવામાં આવ્યો છે. જે માટે વધારા ની સખ્યામાં ઇમરજન્સી ઓફીસર અને ડોકટરોની ટીમને તૈયાર કરાઇ દેવાઈ છે.ઉપરાંત 108 કર્મચારીઓની રજાઓ પણ રદ કરી દેવાઈ છે.\nતા. 11થી 17 જાન્યુઆરી સુધી 24 જિલ્લા અને શહેરોમાં પક્ષીઓ માટે કરુણા અભિયાન શરુ કરી દેવામાં આવે છે. જેમાં 41 જેટલાં NGO જોડાતા હોય છે. દર વર્ષે 1500 જેટલાં કોલ પક્ષીઓ માટે આવતાં હોય છે. ત્યારે આ કેસને જોતાં 24 જિલ્લામાં 38 જેટલી એમ્બ્યુલન્સ પણ રાખવામાં આવી છે. જેઓ યુધ્ધના ધોરણ પક્ષી બચાવમાં કાર્ય કરશે. અને આ વખતે 50 જેટલી કરુણા વાનનો વધારો કરી 87 વાન સેવા આપશે. ઉત્તરાયણના દિવસમાં પક્ષીઓ માટેની ઈમરજન્સી સેવામાં 150 ટકા કોલનો વધારો થઈ જતો હોય છે.\nઅમદાવાદ શહેરમાં 752 અને 800 કેસો આ બે દિવસ દરમિયાન આવવાની શક્યતા જોવાઇ રહી છે. પતંગ ચગાવતી વખતે ખાસ સલામતી રાખવાની અપીલ ઇમજરન્સી સેવા 108 દ્વારા કરાઇ છે. જેમાં લીસી, ખરબચડી, તૂટેલી, નબળી છત કે ધાબા પર ઉભા ન રહેવું જોઇએ. નબળા, જર્જરિત બાંધકામ કે છાપરા પર પતંગ ચગાવવા ન ચઢવું, ઉંચાઇએથી જમીન પર કૂદવું નહીં, જાહેર રસ્તાઓ પર પતંગ પકડવા દોડવું નહીં, ઇલેક્ટ્રીક વાયર, રોડ અને વીજળીના થાંભલાની નજીક પતંગ ચગાવવા નહીં વગેરે તકેદારી રાખવાની અપીલ કરાઇ છે.\nFirst published:January 08, 2021, 22:55 pm\nAhmedabad marketAhmedabad UttarayankitesUttarayanUttarayan in Ahmedabadwearing masksઅમદાવાદ


Gujarati News » Gujarat » Surat » Surat becomes the first city to include coronavirus in school syllabus\nSurat : શાળાના અભ્યાસક્રમમાં કોરોનાનો સમાવેશ કરનાર દેશનું પહેલું શહેર બન્યું ‘સુરત’\nમનપા વહીવટીતંત્રનો પ્રયાસ છે કે આ સત્રથી બાળકોને કોરોના વાયરસનો પાઠ ભણાવવાનું શરૂ કરવું જોઈએ. આ અભ્યાસક્રમ(curriculum) દ્વારા બાળકોને કોરોના સહિતના અન્ય વાયરસના જોખમો સામે ચેતવણી આપવાના પ્રયાસો કરવામાં આવશે.\nUpdated On - 6:12 pm, Fri,6August 21 Edited By: Parul Mahadik Follow us -\nSurat: છેલ્લા એક વર્ષથી કોરોનાને (Corona) લઈને જે પરિસ્થિતિ સર્જાઈ છે, તે જોતા કોરોના સામે લડવાની જાગૃતતા જ કોરોના સાથેના યુદ્ધમાં સૌથી મહત્વપૂર્ણ શસ્ત્ર છે. સુરત મહાનગરપાલિકાએ સૌ પ્રથમ દેશમાં તેની અસર સમજી છે. કોરોના જેવા અન્ય વાયરસ સામે લડવા માટે મનપા પ્રશાસને તેને અભ્યાસનો ભાગ બનાવવાનો નિર્ણય કર્યો છે. આ માટેનો અભ્યાસક્રમ તૈયાર કરવામાં આવી રહ્યો છે.\nમનપા વહીવટીતંત્રનો પ્રયાસ છે કે આ સત્રથી બાળકોને કોરોના વાયરસનો પાઠ ભણાવવાનું શરૂ કરવું જોઈએ. આ અભ્યાસક્રમ(curriculum) દ્વારા બાળકોને કોરોના સહિતના અન્ય વાયરસના જોખમો સામે ચેતવણી આપવાના પ્રયાસો કરવામાં આવશે. સુરત એ દેશનું પ્રથમ એવું શહેર છે કે જેણે શાળાના અભ્યાસક્રમમાં ચેપી રોગોનો સમાવેશ, તેનું નિવારણ અને નિવારણના પગલાં શરૂ કર્યા છે.\nગુજરાતમાં સૌથી પહેલો કોરોનાનો કેસ ગત વર્ષે સુરતમાં જ દેખાયો હતો અને ત્યારબાદ સુરત મનપાએ કોરોનાને નિયંત્રણમાં લેવા માટે વિવિધ પગલા ભર્યા હતા. એ પછી કોરોનાની પ્રથમ લહેર હોય કે કોરોનાની બીજી લહેર કોરોનાને દૂર કરવા માટે મનપા વહીવટીતંત્ર દ્વારા નવા નવા પ્રયોગ કરી, દર વખતે વ્યૂહરચના બદલીને બેકાબૂ કોરોનાને નિયંત્રિત કરીને દેશની સામે એક દાખલો બેસાડ્યો છે.\nહવે જ્યારે દરેક બાજુ ત્રીજી લહેરની ચર્ચા થઈ રહી છે અને તેમાં બાળકો સૌથી વધુ ભોગ બનશે તેવું ચર્ચાઈ રહ્યું છે, ત્યારે મનપા વહીવટીતંત્ર દ્વારા બાળકોમાં જાગૃતિ લાવીને કોરોના અને અન્ય વાયરસને હરાવવાનું અભિયાન શરૂ કરાયું છે. આ અંગે સુરત મહાનગરપાલિકાના કમિશનર બંછા નિધિ પાની કહે છે કે” કોરોના જેવા ચેપનો સામનો કરવા જાગૃતિ એકમાત્ર રસ્તો છે.\nઅમે બાળકોના પ્રાથમિક શિક્ષણમાં વાયરસને વિષય તરીકે સમાવવાનો પ્રયાસ કરી રહ્યા છીએ. આ માટેનો અભ્યાસક્રમ તૈયાર કરવામાં આવી રહ્યો છે. શાળાઓમાં વર્ગ પાંચથી ઉપરના વિદ્યાર્થીઓના નિયમિત અભ્યાસક્રમમાં તેનો વિષય તરીકે સમાવેશ કરવામાં આવશે. આ માટે ની તમામ તૈયારીઓ થઈ ગઈ છે.\nમનપા વહીવટી તંત્ર એક અભ્યાસક્રમ તૈયાર કરી રહી છે. આ અભ્યાસક્રમમાં બાળકોમાં વાયરસ અને તેના પ્રસારને વ્યવસ્થિત રીતે સમજાવવા સાથે, તેનાથી બચવા અને તેની સાથે વ્યવહાર કરવાના પગલાં લેવામાં આવશે. કોરોના વાયરસ વિષય તરીકે અભ્યાસક્રમમાં લેવામાં આવશે.\nઆ પણ વાંચો : Surat: શરૂ કરાઈ હરતી ફરતી શાળા, અંતરિયાળ ગામડામાં રહેતા બાળકોને આપશે અક્ષરજ્ઞાન


RJ Dhvanit બોસ: ધ્વનિત, આજે અઝહર રીલીઝ થાય છે.... હું: અચ્છા! એ જેલમાં ક્યારે ગયો હતો? #azhar #AzharJudgementDay\nબોસ: ધ્વનિત, આજે અઝહર રીલીઝ થાય છે.... હું: અચ્છા! એ જેલમાં ક્યારે ગયો હતો?\nબોસ: ધ્વનિત, આજે અઝહર રીલીઝ થાય છે.... હું: અચ્છા! એ જેલમાં ક્યારે ગયો હતો? #azhar #AzharJudgementDay\n:: Shed નીચે પણ Shade નથી..


Fear of accident due to frequent breakage of underground gutter covers in Chhotaudepur | છોટાઉદેપુરમાં ભૂગર્ભ ગટરના ઢાંકણાં વારંવાર તૂટી જતાં અકસ્માતનો ભય - Divya Bhaskar\nFear Of Accident Due To Frequent Breakage Of Underground Gutter Covers In Chhotaudepur\nઅકસ્માત:છોટાઉદેપુરમાં ભૂગર્ભ ગટરના ઢાંકણાં વારંવાર તૂટી જતાં અકસ્માતનો ભય\nવારિગૃહ તરફ જતા રસ્તે 1 માસથી ગટરનું ઢાંકણ તૂટી ગયું છે\nછોટાઉદેપુર નગરમાં વારીગૃહ તરફ જતા રસ્તા ઉપર ભૂગર્ભ ગટરના ઢાંકણા વારંવાર તૂટી જાય છે. જેને જોતા થયેલી કામગીરીનો અંદાજ આવી જાય છે. વારંવાર તૂટી જતા ઢાંકણાને કારણે મોટો અકસ્માત થવાની શક્યતાઓ રહેલી છે. છેલ્લા એક મહિનાથી આ રોડ ઉપર ગટરનું ઢાંકણું તૂટી ગયું છે. તે અંગે તંત્ર દ્વારા કોઈ કાળજી પણ લેવામાં આવતી નથી. ગટરનું ઢાંકણું તૂટી જતા ગટર ઊંડી હોય જેથી અંદર પડી જવાનો ભય પ્રજાને સતાવી રહ્યો છે.\nછોટાઉદેપુર નગરમાં ફારસરૂપ સાબિત થયેલી ભૂગર્ભ ગટર યોજનામાં નગરમાં ઠેર ઠેર જગ્યાએ ખાડા ખોડી ગટરલાઈન નાખી દેવામાં આવી છે. પરંતુ તેનો કોઈ ઉપયોગ થઇ રહ્યો નથી. અને પ્રજા ભારે હલાલી ભોગવી રહી છે. ભૂગર્ભ ગટરની કોઈ કામગીરી સંતોષકારક થઈ નથી અને યોજનામાં નાણાં ચૂકવાઇ ગયા બાદ કોઈ કાળજી લેવામાં આવતી નથી. તેવી પ્રજામાં ચર્ચાઓ ચાલી રહી છે.\nહાલમાં નગરમાં નગરપાલિકાના વીજ જોડાણો કપાઈ જતા નગરમાં રાત્રીના સર્વત્ર અંધારપટ્ટ છે. જેના કારણે રાત્રીના કશુ દેખાતું નથી. આ રસ્તા ઉપર ડોળોમાઈટ કારખાના આવેલા છે. આ રસ્તો 24 કલાક ચાલુ હોય છે. અહીંયા અવરજવર કરતી વ્યક્તિઓ અંધારના કારણે તૂટેલી ગટરની અંદર પડે અને અકસ્માતનો ભોગ બને તો જવાબ દારી કોની? એ પ્રશ્ન છે. આ અંગે તંત્ર તુરત પગલાં ભરે તેમ પ્રજા ઈચ્છી રહી છે.\nભૂગર્ભ ગટરલાઈનની કામગીરી સંતોષકારક નથી\nભૂગર્ભ ગટરના ઢાંકણા વારંવાર તૂટી જાય છે. ભૂગર્ભ ગટરની કોઈ કામગીરી સંતોષકારક થઈ નથી. ભૂગર્ભ ગટર લાઇન પણ વ્યવસ્થિત જોઈન્ટ કરવામાં આવી નથી. સરકારે ખોટા નાણાં ચૂકવી દીધા છે. આ અંગે પગલાં ભરવામાં આવે. > આદમભાઈ સુરતી, છોટાઉદેપુર નગરપાલિકાના સભ્ય


બનાસકાંઠામાં ફરી એકવાર રાયડા કૌભાંડની આશંકા, ખેડૂતોનો આ છે આક્ષેપ - GSTV\nHome » News » બનાસકાંઠામાં ફરી એકવાર રાયડા કૌભાંડની આશંકા, ખેડૂતોનો આ છે આક્ષેપ\nબનાસકાંઠામાં ફરી એકવાર રાયડા કૌભાંડની આશંકા, ખેડૂતોનો આ છે આક્ષેપ\nબનાસકાંઠામાં ફરી એકવાર રાયડા કૌભાંડની આશંકા સેવાઈ રહી છે. જે પ્રકારે રાયડાની ખરીદી થઇ અને ખરીદી થઇ રહી છે જેને લઈને ખેડૂતોને ભ્રષ્ટાચારની ગંધ આવી રહી છે. રાયડાની ખરીદીમાં અનેક આક્ષેપો થઈ રહ્યા છે ત્યારે વેપારીઓનો રાયડો ટેકાના ભાવે ભરાઈ ગયો હોવાનું કહે છે. અને રાત્રે રાયડો ભરી મસમોટું કૌભાંડ થઈ રહ્યું હોવાનું ખેડૂતોનો આક્ષેપ છે.\nબનાસકાંઠામાં મગફળી કૌભાંડ ત્યારબાદ ખાતર કૌભાંડ થયું અને હવે રાયડા કૌભાંડની આશંકા સેવાઈ રહી છે. અગાઉ બે વર્ષ પહેલાં બનાસકાંઠામાં કરોડો રૂપિયાનું રાયડા કૌભાંડ થયું હતું. તાજેતરમાં સરકારે ટેકાના ભાવે રાયડાની ખરીદી શરૂ કરી હતી. ત્યારે ખેડૂતોએ રજિસ્ટ્રેશન કરાવ્યા હતા અને કેન્દ્ર સરકારના ક્વોટા મુજબ ખરીદી કરવાની હતી. તમામ ખેડૂતોનો રાયડો ટેકાના ભાવે ખરીદવાનો હતો. પરંતુ બનાસકાંઠામાં હજુ ચાલીસ ટકાથી વધુ ખેડૂતો રાયડા વેચી શક્યા નથી. ત્યારે ફરી એક વાર ખેડૂતોને પરેશાન થવાનો વારો આવ્યો છે. ખેડૂતો લાઈનો લગાવે છે પણ તંત્ર રાયડો ખરીદતું નથી. ત્યારે ખેડૂતો પરેશાન થયા છે.\nટેકાના ભાવે રાયડાની ખરીદીમાં ખેડૂતો ભ્રષ્ટાચારના આક્ષેપો કરી રહ્યા છે. વેપારીઓનો રાયડો તંત્રએ ભરી લીધો હોવાના આક્ષેપો છે. ત્યારે વેપારીઓએ નીચા ભાવે રાયડાની ખરીદી ખેડૂતો પાસેથી કરીને ઊંચા ભાવે સરકારને પધરાવ્યો હોવાના પણ આક્ષેપો છે. એક બાજુ રાયડાની ખરીદી થઇ રહી છે તો બીજી બાજુ હજુ પણ ઘણા ખેડૂતો વંચિત છે. જિલ્લા પુરવઠા વિભાગ આ સમગ્ર મામલે ઢાંકપીછોડો કરી રહ્યું છે. અને ખેડૂતોના રાયડાની ખરીદી કરાઇ છે તેવું અત્યારે તો ગુણગાન ગાઇ રહ્યું છે.\nપરંતુ જે પ્રકારે અત્યારે ચાલીસ ટકાથી વધુ ખેડૂતો રાયડાની ખરીદીથી વંચિત છે ત્યારે હવે સવાલ એ થાય છે કે આખરે કોનો રાયડો ખરીદાયા. એક આશંકા છે એ પણ છે કે રાજસ્થાન અને મહારાષ્ટ્રથી પણ રાયડો અહીંયા લાવીને ટેકાના ભાવે રયડો ખરીદાયો હોઈ શકે છે. ત્યાર આ સમગ્ર મામલે તટસ્થ તપાસની માંગ પણ ઉઠી છે.\nઘરના મંદિરમાં ભૂલથી પણ ન રાખવી આ મૂર્તિઓ, થઈ જશો કંગાળ\nડૉનાલ્ડ ટ્રંપને મળી નોબલ વિજેતા નાદિયા મુરાદ, મળતા જ ટ્રંપે નાદિયાને પુછ્યો આ સવાલ\nઅલ્પેશ ઠાકોરના કોંગ્રેસમાં ખાસ સાથીદારે કહ્યું, જોડાવવાનું નક્કી જ હતું તો મોડું કેમ કર્યું\nBanaskanthabreaking news gujaratiGujarat samachargujarati newsgujarati news liveLatest News in Gujaratilive gujarati newsmarket yardnews in gujarationline news gujarati liveRayada\nઆજે સાસણ ગીરમાં સિંહ દર્શનનો છેલ્લો દિવસ, સિંહોના મેટિંગ પીરિયડની શરૂઆત\nબેરોજગાર રત્નકલાકારે 5માં માળેથી પડતું મુકી કર્યો આપઘાત, છેલ્લા કેટલાય સમયથી કામ નહોતું


IPL 2020માં ગુજ્જુ પાવર : 43.5 કરોડમાં વેચાયેલા આ7ગુજરાતીઓ ટૂર્નામેન્ટમાં ગેમ ચેન્જર સાબિત થશે | CN24NEWS\nઆજે ક્રિકેટનો સૌથી મોટો ફેસ્ટિવલ ઇન્ડિયન પ્રીમિયર લીગ (IPL)નો પ્રારંભ થઇ જશે. IPLમાં ગુજરાતની ટીમ તો નથી રમી રહી, પરંતુ7ગુજરાતી ખેલાડીઓ રમી રહ્યા છે જેમના પર દરેક ગુજરાતીની ચોક્કસ નજર રહેશે અને તેમના પ્રદર્શનની નોંધ લેશે. આ એ જ ગુજરાતીઓ છે જેઓ ઇન્ડિયન ટીમ માટે રમે છે અને 7માંથી3– એટલે કે જસપ્રીત બુમરાહ, રવિન્દ્ર જાડેજા અને હાર્દિક પંડ્યા તો સીનિયર ટીમની લાઈફલાઈન છે. અન્ય4ખેલાડીઓ કૃણાલ પંડ્યા, જયદેવ ઉનડકટ, અક્ષર પટેલ અને પાર્થિવ પટેલ છે. દરેક ખેલાડી પર એક નજર.\nજયદેવ ઉનડકટ: 2017ની IPL જયદેવ ઉનડકટ માટે સર્વશ્રેષ્ઠ રહી હતી. તેણે રાઇઝિંગ પૂણે સુપરજાયન્ટ્સ માટે રમતા 12 મેચમાં 24 વિકેટ લીધી હતી. તે સીઝન પછી રાજસ્થાન રોયલ્સે તેને 2018માં 11.5 કરોડમાં ખરીદ્યો હતો. જોકે પછીની બંને સીઝનમાં તેનો દેખાવ પ્રભાવશાળી રહ્યો નહોતો. તેણે 2018માં 15 મેચમાં 10 અને 2019માં 11 મેચમાં માત્ર 10 વિકેટ ઝડપી હતી. તેથી ડિસેમ્બર 2019માં રાજસ્થાને તેને રિટેન ન કરતા ઓક્શન માટે રિલીઝ કર્યો હતો. ત્યારબાદ ફરી તેને3કરોડમાં ખરીદ્યો હતો. ઉનડકટ અત્યારે કરિયરના પર્પલ પેચમાં છે. કોરોનાને કારણે ક્રિકેટ અટકે તે પહેલા તેનો રણજી 2019-20ની સીઝનમાં રેકોર્ડ બ્રેકીંગ 65 વિકેટ લઈને સૌરાષ્ટ્રને એકલા હાથે રણજી ટ્રોફી જીતાડી હતી. UAEની ધીમી વિકેટ પર ઉનડકટ ફાવી જશે તેવું માનવામાં આવી રહ્યું છે.\nહાર્દિક પંડ્યા: હાર્દિકને બીજા યુવા ક્રિકેટર્સથી અલગ કરતી કોઈ વાત હોય તો તે તેનું સેલ્ફ બિલીફ છે. પંડ્યા ક્યારેય પ્રેશરને પોતાના ઉપર હાવી થવા દેતો નથી. પોતાની ડેબ્યુ IPL મેચમાં બીજા જ બોલે છગ્ગો ફટકારીને હાર્દિકે તે સાબિત કર્યું હતું. ભારતીય ટીમના આધારસ્તંભ ઓલરાઉન્ડર હાર્દિકને વારંવાર પીઠની ઇજા હેરાન કરતી આવી છે. જોકે, આ લાંબા બ્રેક પછી હાર્દિક એકદમ ફિટ છે અને આ સીઝનમાં હિટ થવા ઉત્સુક છે. આ વખતે હાર્દિક મુંબઈ માટે મોટી ભૂમિકા ભજવે તેવી સંભાવના છે. IPLમાં તેના ફોર્મ સાથે તેની ફિટનેસ ઉપર પણ ક્રિકેટપ્રેમીઓની નજર રહેશે. તેણે માર્ચમાં ડી.વાય. પાટીલ T-20 ટૂર્નામેન્ટમાં 55 બોલમાં 158 રન કરીને ફોર્મનો પરચો આપી દીધો હતો. જોકે, કોરોનાને કારણે તેને ક્રિકેટ ગ્રાઉન્ડ પર પરત ફરવા વધુ રાહ જોવી પડી હતી.\nરવિન્દ્ર જાડેજા: જાડેજાએ IPLમાં પોતાના પ્રદર્શનથી ભારતીય ટીમમાં જગ્યા બનાવવાથી લઈને વર્લ્ડનો નંબર 1 બોલર બનવા સુધીનો રસ્તો કાપ્યો છે. જોકે, ગઈ સીઝનમાં જાડેજાનું પ્રદર્શન માભા પ્રમાણે રહ્યું નહોતું. તેણે 16 મેચમાં માત્ર 106 રન કર્યા હતા અને 15 વિકેટ લીધી હતી. જયારે 2018માં પણ તેણે માત્ર 89 રન કર્યા હતા અને 11 વિકેટ લીધી હતી. આમ બાપુએ બેક-ટૂ-બેક બે સીઝનમાં ફેન્સને નિરાશ કર્યા છે. સુરેશ રૈના અને હરભજન સિંહની ગેરહાજરીમાં જાડેજા પાસેથી ટીમને બેટ અને બોલ બંને દ્વારા નોંધપાત્ર દેખાવની અપેક્ષા રહેશે. આ વખતે ધોની ચોથા ક્રમે વધુ બેટિંગ કરવાનો હોવાથી જડ્ડુ ટીમને ફિનિશિંગ ટચ પણ આપશે. UAEની ધીમી પીચ પર તેના લેફ્ટ આર્મ સ્પિનર ઘાતક પુરવાર થાય તેની સંભાવના વધારે છે.\nકૃણાલ પંડ્યા: કૃણાલ ટીમ ઇન્ડિયાનો કાયમી સભ્ય બનવાથી હવે લાઈમલાઈટથી થોડો દૂર થવાની લાઈનમાં છે. તે લોકડાઉન પહેલા ક્રિકેટ એક્ટિવ હતું ત્યારે સતત ઇન્ડિયા-Aનો ભાગ હતો. ગયા વર્ષે વનડે વર્લ્ડ કપમાં તેની કોઈ દાવેદારી નહોતી અને IPLમાં સાધારણ દેખાવે તેનો કેસ આગળ વધવા દીધો નહોતો. તેણે ગયા વર્ષે મુંબઈ માટે 16 મેચમાં 183 રન કર્યા હતા અને 12 વિકેટ ઝડપી હતી. તેની બેટિંગ એવરેજ માત્ર 16.63ની હતી, જયારે બોલ વડે 7.28ની ઈકોનોમીથી રન આપ્યા હતા. આમ 8.8 કરોડમાં વેચાયેલા કૃણાલ માટે સ્પિનને ફેવર કરતી પરિસ્થિતિમાં પરફોર્મ કરવું જરૂરી છે. આખરે, જસપ્રીત બુમરાહ કરતા વધુ પૈસા મળતા હોય તો પ્રદર્શન પણ એવું હોવું જ જોઈએ, નઈ?\nઅક્ષર પટેલ: અક્ષરે 2013માં મુંબઈ ઇન્ડિયન્સ માટે ડેબ્યુ કર્યું હતું. તે પછી 2014માં કિંગ્સ ઇલેવન પંજાબે તેને ખરીદ્યો હતો. તે સીઝનમાં સારા દેખાવના લીધે જૂન 2014માં જ તેણે ભારત માટે વનડેમાં ડેબ્યુ કર્યું હતું. અક્ષર તે પછી ઇજાના લીધે ટીમની અંદર-બહાર થતો રહ્યો છે. 2018માં તેનો દેખાવ સાધારણ રહ્યો હતો. તેણે9મેચમાં 13.33ની એવરેજથી 80 રન કર્યા હતા. બોલ સાથે પણ તે3વિકેટ જ ઝડપી શક્યો હતો. જયારે 2019માં તેણે 110 રન કર્યા હતા અને 10 વિકેટ લીધી હતી. તેનો પ્લસ પોઇન્ટ તેની કંજૂસ બોલિંગ છે. તેણે ગયા વર્ષે માત્ર 7.13ની ઈકોનોમીથી રન આપ્યા હતા અને આ સીઝનમાં UAEની ધીમી વિકેટ પર આ આંકડા વધુ મજબૂત થઇ શકે છે. પટેલ, આર. અશ્વિન અને અમિત મિશ્રાની કંપનીમાં ધમાલ મચાવી શકે છે અને દિલ્હી માટે ડાર્ક હોર્સ સાબિત થઇ શકે છે.\nપાર્થિવ પટેલ: પટેલે 17 વર્ષની વયે ઇંગ્લેન્ડ વિરુદ્ધ ટેસ્ટમાં ડેબ્યુ કર્યું હતું. ત્યારથી લઈને આજ સુધી પટેલને ભારતીય ટીમમાં ઘણીવાર તક મળી ચૂકી છે. પાર્થિવ IPLમાં પહેલી3સિઝનમાં ચેન્નાઇ સુપર કિંગ્સ માટે રમ્યો હતો. ત્યાર પછી તે કોચી ટસ્કર્સ, ડેકેન ચાર્જર્સ, મુંબઈ ઇન્ડિયન્સ અને રોયલ ચેલેન્જર્સ બેંગલોર માટે રમી ચૂક્યો છે. 2015માં મુંબઈ ઇન્ડિયન્સને ટ્રેડ કર્યા પછી બેંગ્લોરે પાર્થિવને ફરી એક વાર 2018ના ઓક્શનમાં ખરીદ્યો હતો. 35 વર્ષીય પાર્થિવ આગળ હજી 2-3 વર્ષનું ક્રિકેટ પડ્યું છે. આ વખતે બેંગ્લોરની ટીમમાં પાર્થિવ ઉપરાંત ઓસ્ટ્રેલિયાનો જોશ ફિલિપ છે, જે વિકેટકીપિંગ કરે છે. તેમજ દક્ષિણ આફ્રિકાના લીજેન્ડ એબી ડિવિલિયર્સે આ વખતે વિકેટ કીપિંગ કરવાની હા પાડી છે. તેવામાં જો પટેલ શરૂઆતની 3-4 મેચમાં સારું પ્રદર્શન ન કરે તો ટીમ તેને બહાર બેસાડી શકે છે. કેટલાક પંડિતોનું તો માનવું છે કે તેને સ્ટાર્ટિંગ પ્લેઈંગ 11માં પણ જગ્યા નહીં મળે. પણ પટેલના કરિયરની ખાસ વાત જ એ રહી છે કે તેને મેદાનની અંદર મેદાન બહાર કરતા વધુ માન મળ્યું છે. 2017માં મુંબઈ ઇન્ડિયન્સ ચેમ્પિયન બન્યું ત્યારે પાર્થિવ 395 રન સાથે ટીમનો ટોપ સ્કોરર હતો. પરંતુ એ વાત કેટલાને યાદ છે?\nજસપ્રીત બુમરાહ: IPLમાં અન્ય ટીમોનું એનાલિસિસ કરવામાં આવે તો પહેલો પ્રશ્ન એ જ કરવામાં આવતો હોય છે? શું એમની પાસે ડેથ ઓવર્સ માટે જસપ્રીત બુમરાહ જેવો બોલર છે? નથી? કેવી રીતે હોઈ શકે? બુમ બુમ બુમરાહ એક જ તો છે! બુમરાહ પાસેથી મુંબઈના કપ્તાન રોહિત શર્માને અપેક્ષા નહીં હોય, રોહિતને ખાતરી હશે કે, બુમરાહ છે… બધું બરાબર જ થઇ જશે. તેણે ગઈ સીઝનની 16 મેચમાં 19 વિકેટ લીધી હતી. તેમજ ઇનિંગ્સની અંતિમ ઓવર્સ નાખતો હોવા છતાં માત્ર 6.63ની ઈકોનોમીથી રન આપ્યા હતા. દર 19 બોલે વિકેટ લીધી હતી. લસિથ મલિંગાની ગેરહાજરીમાં બુમરાહ ટ્રેન્ટ બોલ્ટ અને નેથન કુલ્ટર નેઇલ સાથે ગ્રુપમાં એટેક કરશે અને બોલિંગ યુનિટનો લીડર રહેશે. તેનું પ્રદર્શન શ્રેષ્ઠની નવી પરિભાષા ન આપે તો જ નવાઈ, બાકી બુમરાહ- નામ હી કાફી હૈ.\nPrevious articleકોરોના ઈન્ડિયા : અત્યાર સુધીમાં કુલ 53 લાખ કેસ : 24 કલાકમાં 93 હજાર સંક્રમિત નોંધાયા, 95 હજાર સાજા થયા, 232 દિવસમાં છઠ્ઠી વખત નવા દર્દીઓ કરતા વધુ લોકો સાજા થયા.\nNext articleઅમેરિકા : H-1બી વિઝા પર પ્રતિબંધને પડકારતી અરજી US કોર્ટે ફગાવી, ભારતવંશી જજે જ ભારતીયોની અરજી કાઢી નાખી\n5 વર્ષ પછી ભારત-પાકિસ્તાન સામે ટકરાશે\nભારતીય મહિલા હોકી ટીમની ફિટનેસ જોઈને બધા દંગ


મોદી સરકારની માઠીઃ જથ્થાબંધ ફૂગાવાનો દર ડિસેમ્બરમાં ૨.પ૯% પર પહોંચ્યો\nનવી દિલ્હી તા. ૧પઃ દેશમાં અનેક પ્રકારના વિરોધનો સામનો કરી રહેલી મોદી સરકાર માટે માઠા અહેવાલો આવ્યા છે. ડિસેમ્બર ર૦૧૯ માં જથ્થાબંધ ફૂગાવાનો દર ર.પ૯ ટકા પર પહોંચી ગયો છે, જે નવેમ્બરમાં ૦.પ૮ ટકા જ હતો.\nફૂગાવાના મોરચે કેન્દ્રની મોદી સરકારને વધુ એક ઝટકો લાગ્યો છે. મંગળવારે (૧૪ જાન્યુઆરી) એ જાહેર કરાયેલા આંકડા મુજબ ડિસેમ્બરમાં જથ્થાબંધ ફૂગાવાનો દર ર.પ૯ ટકા પર પહોંચી ગયો છે. એક મહિના પહેલા નવેમ્બરમાં તે ૦.પ૮ ટકા પર હતો જ્યારે એક વૃષ અગાઉ ડિસેમ્બર ર૦૧૮ માં જથ્થાબંધ ફૂગાવાનો દર ૩.૪૬ ટકા હતો.\nમળતી માહિતી મુજબ ડિસેમ્બરમાં ખાદ્ય ચીજોનો જથ્થાબંધ ફૂગાવાનો દર ૧૧.૦પ ટકા હતો. જે નવેમ્બરમાં ૯.૦ર ટકા હતો. ડિસેમ્બરમાં પ્રાઈમરી આર્ટિકલ ઈન્ફ્લેશન ૧૧.૪૬ ની સપાટીએ રહ્યો હતો, જે એક મહિના અગાઉ ૭.૬૮ ટકા હતો. એ જ રીતે ડિસેમ્બરમાં ઈંધણ અને વીજળી માટેનો જથ્થાબંધ ફૂગાવો નવેમ્બરમાં ૭.૩ર ટકાની તુલનામાં ડિસેમ્બરમાં ૧.૪૬ ટકા હતો. આ અર્થમાં, જથ્થાબંધ ફૂગાવા નીચે આવ્યો છે. જથ્થાબંધ ફૂગાવાના આ આંકડા એવા સમયે આવ્યા છે જ્યારે છૂટક ફૂગાવો પ વર્ષના ઉચ્ચતર સ્તરે છે. સોમવારે જારી કરાયેલા આંકડા મુજબ ડિસેમ્બરમાં છૂટક ફૂગાવો વધીને ૭.૩પ ટકા થયો છે.\nફૂગાવાના આંકડામાં વધારાનો અર્થ એ છે કે આરબીઆઈ આગામી નાણાકીય નીતિ સમીક્ષા બેઠકમાં રેપોરેટને ફરીથી સ્થિર રાખી શકે છે. જો આવું થાય તો તે સતત બીજી વખત બનશે કે રેપોરેટમાં કોઈ ફેરફાર કરવામાં આવશે નહીં. રેપોરેટને સ્થિર રાખવાનો અર્થ એ છે કે બેંકો પાસેથી વ્યાજની કપાતની અપેક્ષા ઓછી થશે. દેખીતી રીતે, કોઈ વ્યાજની કપાતની સ્થિતિમાં, લોન સસ્તી નહીં હોય. ઉલ્લેખનિય છે કે, રેપોરેટ ઘટાડા દરમિયાન આરબીઆઈ રિટેલ ફૂગાવાના દરને ધ્યાનમાં લે છે (ર૩.ર)\nદેશભરમાં અનેક મુદ્દે વિરોધનો સામનો કરી રહેલા મોદી સરકાર માટે આ અહેવાલો માઠી દશા સૂચવે છે. વિપક્ષોએ આ મુદ્દે મોદી સરકાર પર તડાપીટ બોલાવી છે.


PM આદર્શ ગામ યોજનાનો વિરોધ કરનારા 30 લોકો સામે નોંધાઇ ફરિયાદ – Samacharwala\nPM આદર્શ ગામ યોજનાનો વિરોધ કરનારા 30 લોકો સામે નોંધાઇ ફરિયાદ\nDecember 25, 2020 6:07 pm December 25, 2020 6:07 pm\nગુજરાત સરકારે સ્ટેચ્યુ ઓફ યુનિટી વિસ્તારના6ગામના આદિવાસીઓ માટે એક વિશેષ પેકેજની જાહેરાત કરી છે, તે પેકેજ પૈકીની એક આદર્શ ગામની કામગીરીનો સ્ટેચ્યુ ઓફ યુનિટી વિસ્તારના ગોરા ગામ નજીક નર્મદા નિગમ દ્વારા ઓક્ટોબર મહિનામાં આરંભ કરવામાં આવ્યો હતો. જો કે અમુક લોકો આદર્શ ગામનો વિરોધ કરી રહ્યા હતાં.\nગોરા ગામની મહિલાઓ સહિત અન્ય લોકોએ બે દિવસ અગાઉ એ બાંધકામની કામગીરી અટકાવવા બાંધકામ સ્થળે પહોંચી હલ્લાબોલ કર્યો હતો. મામલો ગરમાતા કેવડિયા પોલીસે તાત્કાલિક ઘટનાસ્થળે પહોંચી હતી અને મહિલાઓને સમજાવી કામકાજ ફરી ચાલુ કરાવ્યું હતું. પ્રધાનમંત્રી આદર્શ ગામ યોજનાનો વિરોધ કરી હલ્લાબોલ કરનારા ત્રીસથી વધુ ઈસમો સામે સરકારી કામકાજમાં રૂકાવટ અને કોવિડ ગાઈડ લાઈનના ભંગ બદલ નર્મદા નિગમના નાયબ ઇજનેરે પોલીસ ફરિયાદ નોંધાવી છે.\nગોરા ગામમાં નર્મદા યોજનામાં જમીન ગુમાવનારા આદિવાસી વિસ્થાપીતો તેમની જમીન સરકાર સંપાદન કરે તે સામે વિરોધ કરી રહ્યા છે. ત્યારે આગામી સમયમાં અન્ય લોકો વિરોધ ન કરે એટલ જ પોલીસે ફરિયાદ કરી હોવાનું લોકોમાં ચર્ચાઈ રહ્યુ છે.


કાચા માલના ભાવ વધતાં તાડપત્રી બજારમાં તેજી\nમુંબઈ, તા. 10 : પ્લાસ્ટિક તાડપત્રીની કાચી સામગ્રીના ભાવ 30થી 35 ટકા વધી જવાથી ફિનિશ્ડ તાડપત્રીના ભાવ 15થી 20 ટકા આ વેળા ઊંચા નીકળ્યા છે. ક્રૂડ તેલની તેજીના કારણે પેટ્રોપ્રોડક્ટસ સમાન પ્લાસ્ટિક્સના ભાવ વધ્યા છે. કાચી સામગ્રીની આયાત તાઈવાન, મલેશિયા, દુબઈથી થાય છે. ચીન પોતે કાચી સામગ્રીની આયાત કરે છે.\nકોરોના મહામારીની પ્રથમ લહેર વેળા 2020ના ફેબ્રુઆરી-માર્ચમાં ઉત્પાદન અને સ્ટોક પૂરતા હોવાથી તેનું મે-જૂનની સિઝનમાં વેચાણ કરી શકાયું હતું. આ સામે કોરોનાની બીજી લહેર વેળા 2021ના ફેબ્રુઆરી-માર્ચમાં કાચી સામગ્રીની મોંઘારતના કારણે ઉત્પાદન ઓછું થયું હતું, વળી પરપ્રાંતીય મજૂરો તેમના યુપી, બિહાર, રાજસ્થાનના વતન ભણી હિજરત કરી જતાં ઉત્પાદનને વધુ માર પડયો હતો. આથી મે-જૂનની સિઝનમાં વેચવા માટે સ્ટોક ઓછો છે. આથી ગત વર્ષ કરતાં ચાલુ વર્ષની સિઝન વેપાર માટે થોડીક નબળી નીવડશે, એમ અકવાપ્રૂફ પ્લાસ્ટિક્સના મોવડી કૌશિક વિસરીયાને જણાવ્યું હતું.\nમહારાષ્ટ્ર સરકારે છત્રી, રેઇનકોટની જેમ તાડપત્રીને પણ આવશ્યક સેવાની યાદીમાં મૂકવાથી તાડપત્રીનું ઉત્પાદન ચાલુ રહ્યું હતું પણ છૂટક દુકાનદારોને તાડપત્રી વેચવાની સવલત મળી નહોતી. હવે છૂટક દુકાનો બપોરના બે વાગ્યા સુધી ખુલ્લી રાખવાની છૂટથી રીટેલ વેચાણ સુધર્યું છે પણ હજી ટ્રેનો-બસ બંધ હોવાથી રીટેલરો ખરીદી માટે જથ્થાબંધ બજારમાં પહોંચી શકતા નથી. જથ્થાબંધ બજાર જે મસ્જિદબંદર ડામર ગલીમાં અને સ્ટેશન પાસે હતી તે હવે વિકેન્દ્રીત થઈ વિકસતી જાય છે. હવે વાશીની એપીએમસી માર્કેટ તરફ પણ જથ્થાબંધ બજાર વિકસી ગયું છે. તાડપત્રીના ઉત્પાદકો અને વેપારીઓની સંખ્યા પણ ધીમેધીમે વધતી જાય છે. અગાઉ આ ક્ષેત્રે માત્ર વાણિયાઓ હતા પણ હવે મુસ્લિમો ઘણા આવી ગયા છે. ફૂટપાથ પર તાડપત્રી ઘણી વેચાતી થઈ ગઈ છે.\nકાપડની તાડપત્રી ભાવમાં મોંઘી અને વજનમાં ખૂબ ભારે હોવાથી તેનું ચલણ ઘટી હવે માંડ દસેક ટકા જેટલું રહ્યું છે. જ્યુટની તાડપત્રીનું ચલણ નહિવત્ રહ્યું છે. નાયલોન-પીવીસીની અમુક તાડપત્રીઓ આગ પ્રતિરોધક પણ આવે છે. બાકી અત્યારે ચલણ પ્લાસ્ટિક તાડપત્રીનું જ વધુ છે.\nપ્લાસ્ટિક તાડપત્રીના બલ્ક અૉર્ડરના ભાવ કિલોદીઠ બોલાય છે જ્યારે છૂટકમાં ચો. ફૂટના ભાવ બોલાય છે. બલ્કમાં સ્ટાન્ડર્ડ તાડપત્રીના ભાવ રૂા. 145થી 150 + જીએસટી છે. ઊંચા બ્રાન્ડેડ માલોના ભાવ રૂા. 200થી 225 છે. અમદાવાદવાળા 50 ટકા મિક્સિંગ કરતા હોવાથી તે કાચી સામગ્રીના ભાવથી ઓછા ભાવે ડાલ્ડા તાડપત્રી વેચે છે. અમદાવાદની મિક્સિંગ તાડપત્રી રૂા. 115થી 120ના ભાવે વેચાય છે.


Corona's condition remained the same,4patients died in 24 hours,6patients died yesterday | કોરોનાનો કહેર યથાવત, 24 કલાકમાં4દર્દીના મોત, આજે નવા 159 કેસ નોંધાયા,કુલ કેસની 18559 સંખ્યા પાર - Divya Bhaskar\nCorona's Condition Remained The Same,4Patients Died In 24 Hours,6Patients Died Yesterday\nકોરોના રાજકોટ LIVE:કોરોનાનો કહેર યથાવત, 24 કલાકમાં4દર્દીના મોત, આજે નવા 159 કેસ નોંધાયા,કુલ કેસની 18559 સંખ્યા પાર\nસિવિલમાં 10 દિવસ પહેલા 60 દર્દી હતા હાલ 218 દાખલ\nરાજકોટમાં કોરોના કેસની સાથોસાથ મોતમાં પણ વિસ્ફોટ થયો છે. શહેરમાં 24 કલાકમાં4દર્દીના મોત નીપજ્યા છે.જ્યાં આજે નવા 159 કેસ નોંધાયા હતા. શહેરમાં કુલ કેસની 18559 સંખ્યા પાર પહોંચી ગઈ છે. જોકે, અંતિમ નિર્ણય ડેથ કમિટી દ્વારા લેવામાં આવશે. ગઇકાલે કોરોનાથી6દર્દીના મોત થયા હતા. જો કે એક પણ દર્દનું કોરોનાથી મોત થયાનો રિપોર્ટ ડેથ ઓડિટ કમિટી દ્વારા જાહેર કરવામાં આવ્યો નથી. હાલ કેસની સાથોસાથ મેતનો આંકડો ઉંચો આવતા આરોગ્ય વિભાગ મુંઝવણમાં મૂકાયું છે. ઉલ્લેખનીય છે કે શહેરમાં ત્રણ દિવસથી 20 જેટલા દર્દીના કોરોનાથી મોત થયા છે. શુક્રવારે 80 દર્દી કોરોનામુક્ત થતા ડિસ્ચાર્જ આપવામાં આવ્યો હતો. અત્યાર સુધીમાં રાજકોટમાં 150 દર્દીના કોરોનાથી મોત નીપજ્યાનું મનપાએ સત્તાવાર જણાવ્યું છે.\nસિવિલમાં 10 દિવસ પહેલા 60 દર્દી હતા હાલ 218 દાખલ, રોજ 50નો ઉમેરો\nરાજકોટની સિવિલ હોસ્પિટલમાં 10 દિવસ પહેલા 60 દર્દી દાખલ હતા અને તેમાં પણ ગંભીર કેસ ખૂબ ઓછા હતા. જોકે હવે સ્થિતિ તેનાથી ઊંધી થઈ છે અને રોજના 50 દર્દી દાખલ થઈ રહ્યા છે. આ કારણે દાખલ દર્દીની સંખ્યા 218 થઈ છે. જે પૈકી બીજા માળે ICU ફુલ થઈ ગયું છે. જેથી ત્રીજા અને ચોથા માળે પણ એડમિશન શરૂ કરાયા છે. હાલ 200માંથી 130 જેટલા ઓક્સિજન પર છે જ્યારે બાઈપેપ અને વેન્ટિલેટર પર 30 દર્દી છે જેમની હાલત ગંભીર થઈ રહી છે. શરૂઆતમાં એવું લાગતું હતું કે, હવે જે કેસ આવે છે તેમાં મોટાભાગે નજીવા જ હોય છે પણ તે માન્યતાનું ખંડન થયું છે.\n4 મહિના બાદ આજથી સમરસ અને કેન્સર હોસ્પિટલ શરૂ\nસમરસ હોસ્ટેલ અને કેન્સર હોસ્પિટલમાં ડેડિકેટેડ હેલ્થ સેન્ટર શરૂ કરાયા હતા જે દર્દીઓની સંખ્યા ઘટતા 15 નવેમ્બરે બંધ કરાયા હતા. કેસની સંખ્યા વધતા બે જ દિવસમાં આ બંને સ્થળોએ વ્યવસ્થા કરવા આદેશ કરાયો હતો અને તેના ભાગરૂપે શુક્રવારથી જ સમરસ અને કેન્સર હોસ્પિટલમાં દર્દીઓ દાખલ કરાશે. જે દર્દીઓને ઓક્સિજનની જરૂરિયાત છે તેમને કેન્સર જ્યારે જે લોકોની તબિયત સારી છે અને ઓછા કિસ્સામાં ક્યારેક જ ઓક્સિજનની જરૂર પડી શકે છે તેમને સમરસ હોસ્ટેલમાં શિફ્ટ કરાશે.\nકોરોના રાજકોટ LIVE: કોરોના વકર્યો, ટેસ્ટબુથ પર લોકોની સ્વયંભૂ ભીડ, 24 કલાકમાં6દર્દીના મોત, બપોર સુધીમાં 61 નવા કેસ નોંધાયા


JCB માં ફસાઈને કપાય ગયો કોબ્રા, બદલો લેવા આવી નાગણ, એના પછી જે થયું જાણીને વિશ્વાસ નહી થાય\nનાગ નાગણની વાર્તાઓ તમે ફિલ્મોમાં ઘણી જોઈ હશે. અમે તમને એવી જ વાસ્તવિક કહાની કહેવા જસી રહ્યા છીએ. વાસ્તવમાં, પાણીપટ-ખતિમા ધોરીમાર્ગ પર એક પુલનું બાંધકામ ચાલુ હતું. ત્યાં એક ઘટના ઘટી હતી જેને જોઇને કામદારોના મોઢાને યકૃતમાં ફેરવાયું હતું. ખોદકામ કરતી વખતે, કોબ્રા સાપ જેસીબીના જડબાંમાં ફસાયો હતો. તે પછી સર્પ(નાગણ) વેર લેવા માટે આવ્યો, જે જોઇને મજૂરો ડરી ગયા.\nનાગણ કોબ્રાના મૃત્યુથી બોખલાયેલી હહતી. તેણે જેસીબી કબજે કરી હતી જેસીબી પર હાજર ડ્રાઇવરો અને મજૂરો નાગણને જોઈને ડરી ગયા હતા નાગણ મજા ભરેલા કામદાર અને જેસીબી ડ્રાઇવરની સામે બેઠી હતી. આ દૃષ્ટિ જોઈને, બધા જ ડરી ગયાં અને જેસીબીથી કૂદી પડ્યા. તમને ખબર છે કે સર્પ(નાગણ) એ જ જગ્યાએ 24 કલાક સુધી બેસી રહે છે જ્યાં તે આશ્ચર્ય થઈ શકે છે. દરમિયાન, ત્યાં લોકોની ભીડ હતી. પાછળથી એક સપેરા ને સર્પ પકડવા માટે કહેવામાં આવતું હતું, જે, ખૂબ મુશ્કેલી બાદ, સર્પને તેના નિયંત્રણ હેઠળ લીધો.\nઆંખ ના સામે મંડરાઈ રહી હતી મોત\nશુક્રવારે સવારે, કેટલાક મજૂરો માટીની ખાણોમાં આવ્યા. માટીનું ખોદાન કરતી વખતે, ઘણા સાપ અને બકરાં વગેરે નહેર ટ્રેકમાંથી બહાર આવ્યા. આ દરમિયાન, કોબ્રા અકસ્માતે જેસીબીમાં ફસાઈ ગયો. તેમણે એક નહેરની ધાર પર મૃત કોબ્રાને મૂક્યો. તે પછી તે જેસીબીમાં બેઠા અને ખાવાનું શરૂ કર્યું. જલદી જ, જેસીબી ડ્રાઈવરે ખોરાકનો પહેલો ભોજન લીધા પછી, તેણે જોયું કે આગળ ફન ફેલાવીને નાગણ બેસી છે.\nઆ દૃષ્ટિ જોઈ, તેના યકૃત મોઢામાં આવ્યા. તેમની સામે, તેમના મૃત્યુનો ધ્રુજારી શરૂ થયો. બે ફુટના અંતથી, નાગણ ફન ફેલાવીને બેઠી હતી. ડ્રાઇવર ગુસ્સે નાગણને જોઈને ડરી ગયો હતો અને તે તરત જ જેસીબીથી કૂદકો લગાવ્યો હતો. ડ્રાઇવર સાથેના કેટલાક મજૂરો પણ ખાવા જતા હતા, તેઓ તરત જ કૂદકો મારયો હતો.. થોડા સમય માટે, નાગણની ગભરાટ દરેકની જહન માં બેસી ગયી હતી. આ અકસ્માતના સમાચાર ધીમે ધીમે સમગ્ર ગામમાં ફેલાઈ ગયા અને લોકોની ભીડ ભેગી થઈ ગઈ હતી. લોકો નાગણ ભંગ કરવાના દરેક સંભવિત રસ્તે પ્રયાસ કર્યો, પરંતુ તે તેના સ્થાનમાંથી હટી નહીં. ઘણા સપેરાઓને પણ સર્પને પકડવા માટે કહેવામાં આવતું હતું પણ બધા નિષ્ફળ ગયા હતા.\nનાગણ ને પકડવા બોલાવવામાં આવ્યો કિશન ને\nપછી, સર્પને પકડવા માટે, મુરાદાબાદ પોલીસ સ્ટેશન ઠાકુરદરા ગામના કરણપુર દિલારી ગામના કિશન પુત્ર રામસિંહ ને બોલાવવામાં આવ્યો. આશરે અડધો કલાક પછી, તેમણે નાગણ ને પકડવા માં સફળ થયો. નાગણની પકડમાં આવ્યાં પછી, ગ્રામવાસીઓનું જીવન જીવંત થયું.આ બહાદુરી માટે, ભૂતપૂર્વ ગામ પ્રધાને પણ કિશનને પાંચ હજાર રૂપિયાનું ઇનામ આપ્યું. એ પકડેલ નાગણ ને સાથે લઈ ગયો. તમને જણાવી દઈએ કે કિશન સાપની સાથે અઠખેલિયા કરવામાં અત્યંત પ્રસિદ્ધ છે. તે સર્પને પકડીને અને પોતાનું ઝેર ઉતાર્યું છે. છેલ્લાં 20 વર્ષથી તે સર્પ ને પકડવાનું આ ખતરનાક કાર્ય કરી રહ્યો છે. તે સાપના વર્તન અને તેના આચરણથી સારી રીતે વાકેફ છે.


સુરતમાં પ્રેમીએ બે બાળકોની નજર સામે જ માતા પર એસિડ એટેક કર્યો\nસુરતમાં લોકડાઉન દરમિયાન ઘરમાં ઘૂસીને પ્રેમીએ બે બાળકોની માતા ઉપર એસિડ એટેક કર્યો હતો. બાદમાં પ્રેમીએ યુવતીની માતાને ફોન કરી એસિડ પી લીધું હોવાની કેફિયત રજૂ કરી હતી. હાલ યુવતીને સારવાર અર્થે હોસ્પિટલમાં દાખલ કરવામાં આવી છે. પોલીસે ફરાર પ્રેમીની શોધખોળ શરૂ કરી છે.\nસુરતના ઉધના વિસ્તારમાં સત્યનગરમાં 28 વર્ષીય પરિણીતા પોતાના બે બાળકો સાથે માતાના ઘરે રહે છે. અને સિવણ ક્લાસનું કામ કરે છે. પતિ સાથે ઝઘડાને કારણે તે છૂટાછેડા લેવાની હતી. જેથી બે વર્ષથી તે માતાના ઘરે જ રહેતી હતી. આ દરમિયાન પાસે રહેતાં જીજ્ઞેશ રાજુભાઇ રાઠોડ નામના યુવક સાથે પ્રેમ બંધાયો હતો. પણ આ પ્રેમ સંબંધનો અંજામ મહિલા માટે ભારે પડી ગયો હતો.\nઆજે યુવતીના ઘરે આવી જીજ્ઞેશે તેના પર એસિડ એટેક કર્યો હતો. જે બાદ તેણે યુવતીની માતાને ફોન કરીને કહ્યું હતું કે, તમારી દીકરીએ એસિડ પી લીધું છે જલ્દી ઘરે જાઉં નહિતર મરી જશે. એસિડ પીધાની જાણ થતાં જ માતા ઘરે પહોંચ્યા હતા. અને તેઓએ બાથરૂમમાં જોયું તો યુવતી પડી હતી. અને મોઢા તેમજ શરીરનાં ભાગે ગંભીર રીતે દાઝી ગઈ હતી. જે બાદ તેને તાત્કાલિક સારવાર અર્થે હોસ્પિટલ ખસેડવામાં આવી હતી.\nયુવતીના બાળકોએ પણ આક્ષેપ લગાવ્યો હતો કે, પ્રેમીએ જબરદસ્તી એસિડ પીવડાવ્યું હતું. જો કે સ્મીમેર હોસ્પિટલ બાદ યુવતીની હાલત ગંભીર રહેતાં તેને વધુ સારવાર અર્થે ખાનગી હોસ્પિટલમાં ખસેડવામાં આવી છે. આરોપી જીજ્ઞેશ હાલ ફરાર છે. અને લોકડાઉનના સમયમાં તે ટીઆરબીના જવાનોને ખાવાનું પહોંચાડવાનું કામ કરતો હતો. પોલીસે આ મામલે ગુનો નોંધીને ફરાર પ્રેમીની શોધખોળ હાથ ધરી છે.\nસુરતમાં સૂર્યા મરાઠીની હત્યાના બે સહિત6આરોપીનું જેલમાં ફોટોસેશન\nસુરતમાં સૂર્યા મરાઠીની હત્યાના બે સહિત 6...\nસુરત સિવિલમાં કોરોનામા ગંભીર હાલતના 127 દર્દીઓ પૈકી 100 ઓક્સિજન પર\nસુરત સિવિલમાં કોરોનામા ગંભીર હાલતના 127...\nસુરત શહેરમાંથી શ્રમિકો માટે 446 ટ્રેનો ઉપડી : સૌથી વધુ ઉત્તરપ્રદેશની 236 ટ્રેન\nસુરત શહેરમાંથી શ્રમિકો માટે 446 ટ્રેનો ઉ...


૨૦૨૦માં ૩,૬૬,૧૩૮ માર્ગ અકસ્‍માતઃ ૧,૩૧,૭૧૪ના મોત\nમુસાફરી સલામત નથી : મૃતકોમાં સૌથી વધુ યુવાનો : ૨૦૨૦માં ૧.૨૦ લાખથી વધુ થયા ઘાતક અકસ્‍માતઃ દર ૧૦૦ અકસ્‍માતમાં ૩૬ લોકોએ જીવ ગુમાવ્‍યો\nનવી દિલ્‍હી, તા.૨૬: ૨૦૨૦ની સાલ દરમ્‍યાન કુલ ૧,૨૦,૮૦૬ ઘાતક અકસ્‍માતો થયા અને તેમાં મોટા ભાગે યુવાઓ ભોગ બન્‍યા હતા. રોડ પરિવહન અને નેશનલ હાઇવે મંત્રાલય દ્વારા બહાર પડાયેલ એક નવા રિપોર્ટથી આ માહિતી મળી છે. ‘ભારતમાં રોડ એકસીડન્‍ટ - ૨૦૨૦' નામના આ રીપોર્ટમાં કહેવાયુ છે કે કુલ ૧,૨૦,૮૦૬ ઘાતક અકસ્‍માતોમાંથી ૪૩૪૧૨ (૩૫.૯ ટકા) અકસ્‍માતો નેશનલ હાઇવે પર થયા હતા. તો ૩૦,૧૭૧ (૨૫ ટકા) સ્‍ટેટ હાઇવે પર અને ૪૭૨૨૩ (૩૯.૧ ટકા) અન્‍ય રસ્‍તાઓ પર થયા હતા.\n૨૦૨૦માં ઘાતક એકસીડન્‍ટની કુલ સંખ્‍યા ૨૦૧૯ના ૧,૩૭૬૮૯ના આંકડાથી ૧૨.૨૩ ટકા ઓછી છે. રીપોર્ટમાં કહેવાયુ છે કે રોડ એકસીડન્‍ટની ગંભીરતાને દર ૧૦૦ અકસ્‍માતોમાં મરાયેલ વ્‍યકિતઓની સંખ્‍યાથી માપવામાં આવે છે. જો કે ૨૦૨૦ દરમ્‍યાન તેમાં ૨.૩ ટકાનો વધારો જોવા મળ્‍યો.\nરીપોર્ટ અનુસાર, ૨૦૨૦ દરમ્‍યાન રાજયો અને કેન્‍દ્રશાસિત પ્રદેશોમાં કુલ ૩,૬૬,૧૩૮ રોડ એકસીડન્‍ટ થયા જેમાં ૧,૩૧,૭૧૪ લોકોના જીવ ગયા અને ૩,૪૮,૨૭૯ લોકો ઘાયલ થયા. રીપોર્ટ અનુસાર, ૨૦૨૦માં રોડ એકસીડન્‍ટમાં માર્યા ગયેલ લોકોની કુલ સંખ્‍યા ૨૦૧૯ની સરખામણીમાં ૧૨.૬ ટકા ઓછી હતી.\nરીપોર્ટ અનુસાર દુર્ઘટનાનો ભોગ બનનારાઓમાં ૧૮.૪૫ આયુ વર્ગનો હિસ્‍સો ૬૯ ટકા હતો. તો ૧૮-૬૦ વર્ષના આયુ વર્ગની ભાગીદારી ૮૭.૪ ટકા હતી. રીપોર્ટમાં કહેવાયુ છે કે રોડ એકસીડન્‍ટમાં સામેલ ગાડીઓની શ્રેણીમાં ટુ વ્‍હીલર્સની સંખ્‍યા ૨૦૨૦ દરમ્‍યાન કુલ અકસ્‍માતો અને ઘાતક અકસ્‍માતોમાં સૌથી વધારે રહી હતી.\nરાજયની રીતે જોઇએ તો ૨૦૨૦માં નેશનલ હાઇવે પર સૌથી વધારે અકસ્‍માત તમિલનાડુમાં થયા હતા પણ રોડ એકસીડન્‍ટમાં મરનારાઓની સંખ્‍યા યુપીમાં સૌથી વધારે હતી. રીપોર્ટમાં કહેવાયુ છે કે ૨૦૨૦માં રોડ એકસીડન્‍ટ અને મોતમાં ઉલ્લેખનીય ઘટાડો નોંધાવનાર મુખ્‍ય રાજયો તમિલનાડુ, મહારાષ્‍ટ્ર, ઉત્તરપ્રદેશ અને કેરળ છે.\nરીપોર્ટમાં કહેવામાં આવ્‍યું છે કે ૨૦૨૦માં ૩૦.૧ ટકા મોત અને ૨૬ ટકા ઇજાની ઘટનાઓ હેલ્‍મેટનો ઉપયોગ નહીં કરવાથી થઇ છે. આવી જ રીતે ૧૧ ટકાથી વધારે ઇજાઓ અને મોતની ઘટના સીટબેલ્‍ટ ના બાંધ્‍યો હોવાના કારણે થઇ. રીપોર્ટ અનુસાર, ૨૦૨૦ દરમ્‍યાન ૫૦ ટકાથી વધારે અકસ્‍માતો અને મોત માટે ૧૦ વર્ષ સુધીની જુની ગાડીઓનું યોગદાન હતું. જયારે ૧૦-૧૫ વર્ષ જુની ગાડીઓ ૧૨.૮ ટકા અને ૧૫ વર્ષથી વધારે જૂની ગાડીઓ ૧૨ ટકા હતી.


મેક અપ લુક ક્યારે ના બગાડવો હોય તો સુધારી દો તમારી આ ભૂલો, નહિં તો ફેસ લાગશે એકદમ ખરાબ - News Gujarat\nમિત્રો, મેકઅપ એ એક કળા છે. દરેક વ્યક્તિ પરફેક્ટ મેકઅપ કરી શકે નહીં. છોકરીઓ સામાન્ય રીતે તેમની જરૂરિયાતો અનુસાર મેકઅપ ઉત્પાદનોનો ઉપયોગ કરવાનું શીખે છે અને અનુભવથી સારી રીતે જાણકાર બને છે. તેમછતા કેટલીકવાર તેમનો મેકઅપ તેમની પસંદગી પ્રમાણે નથી. બધા પ્રયત્નો પછી પણ એવું લાગે છે કે, ફાઉન્ડેશન ક્યારેય વધુ તેજસ્વી બન્યું નથી, ક્યારેક લિપસ્ટિકનો રંગ ક્યારેય ફેવરિટ રહ્યો નથી, તો ક્યારેક હાઇલાઇટરે ત્વચાને વધુ દૃશ્યમાન બનાવી દીધી છે.\nહકીકતમાં, આ બધું ઘણીવાર ખોટા ઉત્પાદનોની પસંદગીને કારણે અથવા તેનો યોગ્ય રીતે ઉપયોગ ન કરવાને કારણે થાય છે. ફ્લોલેસ મેકઅપ લુક મેળવવા માટે તથા યોગ્ય પ્રોડક્ટનો ઉપયોગ કરવા માટે મેકઅપ સ્કિલ્સ અત્યંત આવશ્યક છે. જો તમને તમારા મેકઅપ લુકથી સંતોષ નથી તો તમે પણ આવી જ ભૂલ કરી શકો છો. તો ચાલો જાણીએ કે કઈ એવી બાબતો છે કે, જે કરી શકે છે તમારા મેકઅપને ખરાબ.\nજો તમે તમારી મનપસંદ મેકઅપ પ્રોડક્ટનો ઉપયોગ કર્યા પછી પણ મનપસંદ મેકઅપ લુક શોધવામાં અસમર્થ છો, તો એકવાર તેની એક્સપાયરી ડેટ તપાસો. કેટલીક વાર આપણે ઉત્પાદનોનો ઉપયોગ કરીએ છીએ અને ભૂલી જઈએ છીએ કે દરેક ઉત્પાદનની એક અંતિમ તારીખ હોય છે. જો તમે એક્સપાયરી ડેટ પૂરી થયા પછી પણ તેનો ઉપયોગ કરો છો, તો તે તમારી ત્વચાને બગાડશે.\nતમારી ત્વચાનો પ્રકાર જોઈને હંમેશા મેકઅપ ઉત્પાદનોનો ઉપયોગ કરો. કેટલીકવાર તમને તમારો મેકઅપ ખૂબ જ ઓઇલી લાગે છે તો ઘણી વખત ખૂબ શુષ્ક લાગે છે. સૌથી મોટું કારણ ત્વચાના પ્રકાર અનુસાર મેકઅપ ઉત્પાદનો ખરીદવાનું નથી. તેથી જ્યારે પણ તમે ફાઉન્ડેશન, કોમ્પેક્ટ પાવડર, આઇશેડો વગેરે ખરીદો છો, ત્યારે હંમેશા ધ્યાનમાં રાખો કે મેકઅપ પ્રોડક્ટ્સ તમારી ત્વચાના પ્રકારના હોય.\nકેટલીકવાર આપણે આપણી ત્વચાના ટોનને બદલે બીજાની મેકઅપ સ્ટાઇલને અનુસરીને મેકઅપ પ્રોડક્ટ્સ ખરીદીએ છીએ. પણ એવું ન કરવું જોઈએ. તમારા ત્વચાના ટોન અનુસાર મેકઅપ ઉત્પાદનોના રંગો પસંદ કરો. ધ્યાનમાં રાખો કે દરેક પ્રકારની લિપસ્ટિક, આઇશેડો અને શરમ શેડ્સ દરેક ત્વચાના ટોનને અનુકૂળ ન હોય.\nમોટાભાગની છોકરીઓ સોશિયલ મીડિયા પર વિડિઓઝ જોઈને અને શોખ માટે મેકઅપ ટૂલ્સ ખરીદીને તેનો ઉપયોગ કરવાનું શરુ કરે છે પરંતુ, એ જરૂરી નથી કે તેનો ઉપયોગ કરીને તમે પરફેક્ટ મેકઅપ મેળવી શકો છો. તે ક્યારેક તમારા મેકઅપના પ્રવાહને બગાડે છે અને તમારા ચહેરાને વધુ ખરાબ બનાવે છે. તેથી ફેશનમાં ન જાઓ, કેટલીક વાર તમારી આંગળીઓની મદદથી કરવામાં આવેલ મેકઅપ પણ બ્લેન્ડ બ્રશ કરતાં વધુ ફ્લોનેસ અને સ્મૂધ હોય છે.\n← આ સલાડ ખાવાથી એકસરખું ઉતરી જાય છે વધેલું વજન, જાણો બીજા આ અઢળક ફાયદાઓ પણ\nતમે પણ ટ્રાય કરી લો હીના ખાનના આ પાંચ દેસી લૂક્સ, જે તમને આપશે આકર્ષક લુક, નહિં હટે લોકોની નજર તમારા પરથી… →\nઅહીં જણાવેલા ઘરેલુ ઉપાયથી તમારા ચેહરાની કરચલી માત્ર થોડા દિવસોમાં જ ગાયબ થઈ જશે


અનિલ ચાવડા: લાડકવાયા વીરા, તારા રામ રખોપા કરે!\nલાડકવાયા વીરા, તારા રામ રખોપા કરે!\nભરઉનાળે તારા પથ પર ઝરમર ઝાકળ ઝરે,\nલાડકવાયા વીરા, તારા રામ રખોપા કરે.\nરાખડીએ ગુંથ્યા છે હરખે, મેં મારા ઉમળકા,\nસપનામાં પણ તારા હૈયે પડે નહીં ઉજરડા.\nહસી ખુશીના હિલ્લોળા હો હર પળ તારા ઘરે.\nતારા ઘરની આજુબાજુ ફરકે ના કોઈ રોગ,\nતારે ભાણે ભરચક હોજો કાયમ છપ્પન ભોગ,\nતારે આંગણથી ના કોઈ ઠાલુ પાછું ફરે.\nપરસેવામાં ઝબકોળી તું પહેલાં કરજે શુદ્ધિ,\nઅભરે ભરજે તારા ઘરમાં એવી તું સમૃદ્ધિ,\nતારા ઘરમાં શુભલક્ષ્મીજી સદા બેસણાં કરે\nબહેન બાળપણથી સેકન્ડ રહેતા શીખી જાય છે. ઘરમાં કંઈ પણ વસ્તુ આવે તો પહેલો હિસ્સો ભાઈનો છે એવો વણસમજાવ્યો નિયમ બહેન પાળવા લાગે છે. રમતોથી લઈને રમકડાંઓ સુધી, નાસ્તાથી લઈને કપડાં સુધી, સામાજિક મેળાવડાથી લઈને પારિવારિક પ્રસંગો સુધી, બધે જાણે-અજાણે બહેન પોતાને બીજા ક્રમે રાખતા શીખી જાય છે. આમાં ઘણા અંશે આપણી માનસિકતા જવાબદાર હોય છે, અને ઘણા અંશે બહેનનો ભાઈ પ્રત્યેનો પ્રેમ પણ! ઘણા પરિવારમાં કંઈ પણ હોય તો ‘ભાઈને પ્રથમ’ એવું નથી હોતું, તેમાં બંનેનો સરખો હિસ્સો હોય છે. જ્યારે અમુક પરિવારોમાં બહેનનો હિસ્સો પ્રથમ હોય છે. એકને વધુ બીજાને ઓછું એવું શા માટે?\nઆપણે ત્યાં ભાઈબહેનના પ્રેમનો ઉત્સવ ઉજવવામાં આવે છે. બહેન ભાઈના હાથે રાખડી બાંધે છે. આ રાખડી તો પ્રતીક છે, તેમાંથી જાદુઈ કિરણો નીકળીને એ ભાઈનું રક્ષણ નથી કરવાના! પણ હા, બહેને ભાઈના કાંડા પર બાંધેલા એ રાખડીરૂપી દોરામાં બહેન પોતાના પ્રેમનું આરોપણ કર્યું છે. તેમાં બહેનની ભાઈ પ્રત્યેની શ્રદ્ધા નિરૂપાઈ છે. એ શ્રદ્ધામાં એક છુપી જાદુઈ ઊર્જા હોય છે. આપણે મંદિરમાં જઈએ છીએ ત્યારે મંદિરમાં રહેલી મૂર્તિને ઈશ્વર માની લઈએ છીએ. આપણને બધાને ખબર હોય છે કે મૂર્તિ એ ઈશ્વર નથી. એક સમયે આ મૂર્તિ એક પથ્થર હતો. કોઈ કારીગરે તેને કંડારી ચોક્કસ આકાર આપ્યો છે. આપણે અંદરખાનેથી આ સત્ય જાણતા હોવા છતાં મૂર્તિને ઈશ્વરનો દરજ્જો આપીએ છીએ. કેમ? કેમ કે આપણે તેમાં આપણી શ્રદ્ધાનું આરોપણ કરીએ છીએ. લોકો દૂરદૂરથી ચાલીચાલીને ડાકોર, સોમનાથ, ચોટીલા જેવાં મંદિરોએ જતાં હોય છે. મુસ્લિમબંધુઓ મસ્જિદો, દરગાહોના દર્શને જતા હોય છે. તેનું કારણ શું? કારણ કે ત્યાં તેમની શ્રદ્ધા રોપાયેલી છે. એ શ્રદ્ધા જ ઈશ્વર છે. બાકી તો જે તે વસ્તુઓ છે, જગ્યાઓ છે, સ્થાનો છે.\nભાઈબહેનના પ્રેમમાં પણ આવું જ છે. બહેન ભાઈના કાંડે બાંધેલી રાખડીમાં પોતાના પ્રેમની ઊર્જા રેડે છે. એ વખતે માત્ર એક સામાન્ય દોરો હાથે નથી બંધાતો હોતો, બહેનના હૈયામાંથી ઊભરાતી લાગણી ગૂંથાતી હોય છે. કદાચ, આવા પવિત્ર પ્રેમના ભાવને પામીને જ કવિ કિશોર બારોટે આ કવિતા રચી છે. જીવનના વિકટ સમયમાં ભાઈનું હરહંમેશ રક્ષણ થતું રહે, ઈશ્વર તેના રખોપા કરે તેવી ભાવના પેલા દોરામાંથી નીતરે છે. રાખડીમાં બહેનના ઉમળકા હોય છે, ભાઈનાં સપનાંઓ નવપલ્લવિત થાય તેવી આશાયેશ હોય છે, તેના શરીર અને મનનું સ્વાસ્થ્ય સારું રહે તેવી ભાવના હોય છે. ભાઈનું સુખ જોઈને બહેનની આંખડી ઠરે છે.\nબાકી, ઘણા ભાઈઓએ જરા અમથી પ્રોપર્ટી માટે બહેનને એટલું વીતાડ્યું હોય છે કે જે કાંડે બહેને રાખડી બાંધી હતી તે હાથે જાકારો પામીને તેના કાળજે ચીરા પડતા હોય છે. ભાઈ પણ રાખડી બાંધનાર બહેન સાથે આંખડી મેળવી શકતો નથી. શરમથી માથું જુકી જાય છે. રક્ષાબંધનમાં ભાઈબહેનના પ્રેમની મીઠી મીઠી વાતો કરતા આપણે સહુએ સમાજમાં પ્રવર્તતી કડવાશો સામે પણ નજર નાખતા રહેવું જોઈએ. આવી કડવાશો જોઈને કમસેકમ આપણે એટલું તો શીખવું જ જોઈએ કે આપણે શું ન કરવું! બને તો આવું ક્યાંય થતું હોય, અને આપણાથી તે અટકાવી શકાતું હોય તો અટકાવવું પણ ખરું. ત્યારે જ હાથે બંધાયેલી રાખડીનું તેજ હૈયા સુધી પહોંચશે.\nબહેન ભાઈના કાંડે રાખડી બાંધી તેના રક્ષણની ઝંખના રાખે ત્યારે ભાઈએ પણ રાખડી બાંધનારી બહેનની આંખડી ભીની ન થાય તે જોવું જોઈએ.\nમારા રક્ષણ માટે બાંધી મારા કાંડે રાખડી;\nહે પ્રભુ! ભીની થવા દેતો ન એની આંખડી.\nછે પિતા થડ જેમ, માતા ડાળખી, હું પાન છું;\nબ્હેન તું તો સાવ નાજુક ફૂલની એક પાંખડી!\nકોક દી ચશ્માં બની દુનિયા બતાવી બ્હેન તેં!\nમાર્ગમાં કાંટા જો આવ્યા તું બની ગઈ ચાખડી.\nઘરને લાગેલો ઘસારો દૂર કરવા માટે તેં,\nમાની સાથોસાથ કાયમ રાખી બાધા-આખડી.\nઆજ રક્ષા બંધને આ હૈયું ઊભરાઈ ગયું,\nઆંખમાંથી છૂટી ગઈ સૌ આંસુઓની ગાંસડી!


કોલકાત્તામાં રેલ્વેની બહુમાળી ઇમારતમાં ભીષણ આગ: ૯ લોકોના મોત - Saurashtra Kranti Newspaper\nHome Latest કોલકાત્તામાં રેલ્વેની બહુમાળી ઇમારતમાં ભીષણ આગ: ૯ લોકોના મોત\nકોલકાત્તામાં રેલ્વેની બહુમાળી ઇમારતમાં ભીષણ આગ: ૯ લોકોના મોત\nમૃતકોમાં ૪ ફાયર કર્મી, એક રેલવે પોલીસ કર્મી અને એક AISનો સમાવેશ\nવડાપ્રધાને અને મમતા બેનર્જીએ મૃતકો માટે સહાય જાહેર કરી\nપશ્ર્ચિમ બંગાળની રાજધાની કોલકતામાં એક બહુમાળી ઈમારતમાં ભીષણ આગ લાગી હતી. જેમાં ૯ લોકોના મોત નિપજ્યા છે. જો કે હાલ આગ પર કાબૂ મેળવી લેવાયો છે. પશ્ર્ચિમ બંગાળમાં એક તરફ વિધાનસભા ચૂંટણીઓનો ગરમાવો છે. ત્યાં બીજી બાજુ આગની આ ઘટનાથી આસપાસના લોકોમાં ફફડાટ ફેલાયો હતો.\nવડાપ્રધાન નરેન્દ્ર મોદીએ પણ આ ઘટનાની ગંભીર નોંધ લીધી છે. તેમણે મૃતકોના પરિવારે પ્રધાનમંત્રી રાહત કોષમાંથી ૨-૨ લાખ રૂપિયા અને ગંભીર ઈજાગ્રસ્તોને ૫૦,૦૦૦ રૂપિયાની સહાયની જાહેરાત કરી છે.\nફાયર એન્ડ ઈમરજન્સી સર્વિસ ઓફિસર સુજીત બોસનું કહેવું છે કે આ આગમાં ૯ લોકો બળીને ભડથુ થઈ ગયા છે. જ્યારે મુખ્યમંત્રી મમતા બેનર્જીએ મૃતકોના પરિવારજનોને ૧૦-૧૦ લાખ રૂપિયાનું વળતર ચૂકવવાની જાહેરાત કરી છે.\nપશ્ર્ચિમ બંગાળની રાજધાની કોલકાતા માં સ્ટ્રાંસ રોડ પર ન્યૂ કોલાઘાટ બિલ્ડિંગના ૧૨ અને ૧૩મા માળે ભયાનક આગ લાગતા ૯ લોકોનાં મોત નિપજ્યા છે. આ ઈમારતમાં પૂર્વ અને દક્ષિણ પૂર્વ રેલવેની ઓફિસ પણ આવેલી છે. ઈમારતના ગ્રાઉન્ડ લોર પર રેલવેનું કમ્યૂટરાઈઝ્સ રિઝર્વેશન સેંટર પણ આવેલુ છે. ઘટનાસ્થળે ૧૫ ફાયર ટેન્ડર રવાના કરવામાં આવ્યા હતાં.\nમૃતકોમાં ૪ ફાયર વિભાગના કર્મચારીઓ, એક રેલવે પોલીસનો કર્મચારી, એક એએસઆઇ તથા અન્ય એક વ્યક્તિનો સમાવેશ થાય છે. જ્યારે એક આસિસ્ટન્ટ સબ ઈન્સપેક્ટર પણ હતા, જે હરે સ્ટ્રીટ પોલીસ સ્ટેશનમાં ફરજ બજાવતા હતા. આ સિવાય બે આરપીએફ જવાનો પણ હતા.\nઘટનાસ્થળ પર મુખ્યમંત્રી મમતા બેનરજી પહોંચી ગયા હતા. તેમણે મૃતકના પરિવારને આર્થિક સહાય ઉપરાંત પરિવારમાંથી એક વ્યક્તિને સરકારી નોકરી આપવાની જાહેરત કરી છે. આગ લાગવાના કારણે પૂર્વ રેલવેની ઓનલાઈન બુકિંગ તથા ઉત્તર પૂર્વી રેલવેની ટિકીટ બુકિંગ વ્નેયવસ્થાને અસર પહોંચી હતી.\nબહુમાળી બિલ્ડિંગમાં ભીષણ આગ લાગવાથી અફરા-તફરી મચી ગઈ હતી. ઇમારતને ખાલી કરાવી લેવામાં આવી હતી અને આ વિસ્તારમાં અવર-જવર પર પ્રતિબંધ લગાવી દીધો છે.\nPrevious articleથાણેના ૧૬ હોટસ્પોટ વિસ્તારમાં ૩૧ માર્ચ સુધી લૉકડાઉન લદાયું\nNext articleકૃષિ કાયદા અને ખેડૂતોનું પ્રદર્શન ભારતનો આંતરિક મામલો: બ્રિટન


ત્રણ અપ કેન્ડલસ્ટિક પૅટર્ન - Angel Broking\nત્રણ અપ કેન્ડલસ્ટિક પૅટર્ન\nત્રણ અપ અને ડાઉન બંને મીણબત્તી રિવર્સલ પૅટર્નના વેરિએશન છે જે કેન્ડલસ્ટિક ચાર્ટ્સ પર જોઈ શકાય છે. ત્રણ અંદરના અપ/ડાઉન પૅટર્ન માટે એક ચોક્કસ ક્રમ બનાવવા માટે વ્યક્તિગત મીણબત્તીઓની જરૂર છે જે દર્શાવે છે કે હાલના પ્રવાસમાં હવે તેની ગતિ નથી અને સંભવત એક નવી દિશામાં ખસેડવાનું શરૂ કરશે. ખાસ કરીને, ત્રણ અપ કેન્ડલસ્ટિક પેટર્ન્સ એક મોટી નીચેના મીણબત્તીથી બનાવવામાં આવે છે, અન્ય એક નાની ઉપર મીણબત્તી જેમાં અગાઉની મીણબત્તીમાં સમાવેશ થાય છે, અને અંતમાં ત્રીજી મીણબત્તીની અંદર બંધ થાય છે.\nતેથી આ પૅટર્નને બુલિશ રિવર્સલ માનવામાં આવે છે. તે પ્રકૃતિ દ્વારા એક ટૂંકા ગાળાનીમૂવમેન્ટ પણ છે જેથી તે હંમેશા કોઈપણ ફેરફાર, નાના અથવા મહત્વપૂર્ણ પ્રતિનિધિત્વ ન કરી શકે. ટ્રેડર્સ એકંદર ટ્રેન્ડલાઇનને ધ્યાનમાં રાખીને ત્રણ મીણબત્તી/નીચેના પૅટર્નનો ઉપયોગ કરીને ભલામણ કરે છે. અહીં મીણબત્તીની પેટર્નની અંદર ત્રણનું વિઝ્યુઅલ પ્રતિનિધિત્વ છે.\nતેથી, ઉપર જોયેલી સ્થ્તિ અનુસાર ત્રણ ઉપરના પેટર્ન પર આકર્ષક દેખાય છે. આ દર્શાવે છે કે જે સંપત્તિની કિંમત હવે ઓછી થઈ રહી છે તે હવે સમાપ્ત થઈ ગઈ છે અને પહેલાં કરતાં વધુ મૂવમેન્ટ શરૂ કરી શકે છે. અહીં આ પ્રકારના કેન્ડલસ્ટિક પૅટર્નની કેટલીક લાક્ષણિકતાઓ છે.\nમીણબત્તીની અંદર ત્રણ પેટર્નનું નિરીક્ષણ કરવા માટે, બજાર પહેલા ડાઉનટ્રેન્ડમાં જવું જોઈએ.\nસૌ પ્રથમ મીણબત્તી એક મોટી વાસ્તવિક શરીર સાથે ડાઉન મીણબત્તી હશે. ડાઉન મીણબત્તી ઓછી કિંમત દર્શાવે છે અને તેને બ્લૅક મીણબત્તી તરીકે પણ ઓળખાય છે\nમીણબત્તી એક અપ મીણબત્તી છે જે નીચેના વલણમાં અટકાવવાનું સૂચવે છે. આ અપ મીણબત્તીનો શરીર નાનો હશે, જેમ કે તે પહેલા કાળા મીણબત્તીના વાસ્તવિક શરીરને પાર કર્યા વગર ખુલશે અને બંધ થાય છે.\nઅંતમાં, ત્રીજી મીણબત્તી એક ત્રીજી મીણબત્તી હશે જે સફેદ છે, જે બીજા મીણબત્તીથી ઉપર બંધ થશે.\nકયા ટ્રેડર્સ અપ પૅટર્નની અંદર ત્રણથી વ્યાખ્યાયિત કરે છે\nડાઉનટ્રેન્ડ પ્રથમ મીણબત્તી પર ચાલુ રાખવા દેખાય છે, જેમાં ખૂબ જ મોટું સેલ–ઑફ નવા લો બનાવવામાં આવે છે. આ સામાન્ય રીતે નવા ખરીદદારોને નિરાશ કરતી વખતે વિક્રેતાઓને વધુ આત્મવિશ્વાસ બનાવે છે. પ્રથમ મીણબત્તીની ડાઉનટ્રેન્ડ નવા નીચે પોસ્ટ કરતી વખતે મોટી વેચાણની રચના કરે છે. પૂર્વ મીણબત્તીની ટ્રેડિંગ સીમાની અંદર, બીજી મીણબત્તી ખુલશે.\nડાઉનસાઇડની બદલે, તે અત્યારની ખુલ્લા સ્થિતિ કરતાં વધુ બંધ થાય છે પરંતુ પ્રથમ મીણબત્તીની સીમાઓની અંદર રહે છે. આ સામાન્ય રીતે એક લાલ સ્તર ઉભુ કરે છે જે ટૂંકા ગાળાના ટ્રેડર્સને બહાર નીકળવાની તક જોઈ શકે છે. છેવટે, ત્રીજી મીણબત્તી સમગ્ર બુલિશ રિવર્સલ પૂર્ણ કરે છે. તે કોઈપણ બાકી ટૂંકા વિક્રેતાઓને પસાર કરે છે જ્યારે નવા લોકોને પણ આકર્ષિત કરે છે જે લાંબી સ્થિતિ સ્થાપિત કરવા માંગે છે.\nઅપ મીણબત્તીની પેટર્નમાં ત્રણ મહત્વ\n– જ્યારે તેઓ ત્રણને મીણબત્તીની અંદર જોતા હોય ત્યારે કોઈ વ્યાપારની જરૂર નથી. તેનો ઉપયોગ માત્ર ટ્રેડર્સ ચેતવણી આપવાના માર્ગ તરીકે કરી શકાય છે કે ટૂંકા ગાળાની કિંમત તેની દિશા બદલી શકે છે.\n– આ કેન્ડલસ્ટિક પૅટર્ન દ્વારા ટ્રેડ કરવા ન માંગતા હોય તેવા કોઈપણ લોકો માટે, ત્રીજી મીણબત્તી પર દિવસના અંત સુધી લાંબી પોઝિશન લઈ શકાય છે. તેને નીચે મુજબના ખુલ્લા પર પણ લઈ શકાય છે જે ત્રણ અંદરની પોઝિશન સાથે બુલિશ માટે લઈ શકાય છે.\n– આ ઉપરાંત ત્રણ મીણબત્તીઓની સમાપ્તિની નીચે સ્ટૉપ લૉસ મૂકી શકાય છે. સ્ટૉપ લૉસ કરવા માટે કોઈ મીણબત્તી પસંદ કરવામાં આવે છે તે વેપારીની જોખમની સ્થિતિ પર આધારિત રહેશે.\n– અપ મીણબત્તી પેટર્નની અંદર ત્રણ નફાના લક્ષ્યો બતાવતા નથી. તેથી, કોઈપણ નફા લેવા માટે તેઓ ક્યારે વિકસિત થવું જોઈએ તે નક્કી કરવા માટે ટેકનિકલ વિશ્લેષણનો અન્ય સ્વરૂપનો ઉપયોગ કરવો બુદ્ધમાન છે. કોઈપણ વ્યક્તિ પૂર્વ નિર્ધારિત રિવૉર્ડ/રિસ્ક રેશિયો પર બહાર નિકળવાની વ્યૂહરચનાનો ઉપયોગ કરી શકે છે તેમજ તેમના બહાર નીકળવાનું નિર્ધારિત કરવા માટે ટ્રેલિંગ સ્ટૉપ લૉસનો ઉપયોગ કરી શકે છે.\n– ધ્યાનમાં રાખવું મહત્વપૂર્ણ છે કે ત્રણ અપ મીણબત્તીમાં સામાન્ય છે. તેથી, તે હંમેશા વિશ્વસનીય પગલાં નથી. કારણ કે તે ટૂંકા ગાળાની અવધિ છે, તેથી તે એક નવી દિશામાં માત્ર એક નાના થી મધ્યમ સ્કેલ જ બહાર લાવી શકે છે. ડિરેક્શનલ ફેરફાર હંમેશા મૂળ ટ્રેન્ડની દિશામાં ફરીથી તેની દિશાને પરત કરવાની કિંમતમાં નોંધપાત્ર ન હોઈ શકે.\nલાંબા ગાળાના ટ્રેન્ડ જેવી દિશામાં ટ્રેડ કરીને, કોઈપણ આ પૅટર્નના પરફોર્મન્સમાં સુધારો જોઈ શકે છે. આ દિશામાં વેપાર કરવાથી લાંબા ગાળાના ટ્રેન્ડ પરફોર્મન્સમાં સુધારો થઈ શકે છે. એક સમગ્ર અપટ્રેન્ડ દરમિયાન પુલબૅક દરમિયાન ત્રણ કેન્ડલસ્ટિક પૅટર્નની અંદર શોધવાનો પ્રયત્ન કરો.


WHOનાં ચીનમાં ધામા, કોરોનાની હકીકત છુપાવવા ડ્રેગને આખા વુહાનને ધકેલ્યું મોતનાં મુખમાં! – 365 Day News\nPosted on July 12, 2020 Author 365 Day\tComment(0)\nTagged China, corona, India, virus, Vuhan, who\n662 Total Views ચીન અને અમેરિકાની વચ્ચે કોરોના વાયરસ, ટ્રેડ વોરથી લઇ દક્ષિણ ચીન સાગર જેવા મુદ્દાના લઇ વધેલ ટેન્શન હાલ ઓછું થતું દેખાઇ રહ્યું નથી. ઉલટાનું બંને દેશોએ પોતાને ત્યાં એકબીજાના કોન્સુલેટ બંધ કરી નાંખ્યા તેના લીધે સ્થિતિ વધુ ચિંતાજનક થઇ ગઇ છે. આ બધાની વચ્ચે અમેરિકન વાયુસેનાના જંગી જહાજ ચીનની ખૂબ જ નજીક પહોંચી […]\n574 Total Views । રિયાધ । કોરોનાને કારણે ક્રૂડ ઓઇલની માગમાં તોતિંગ ઘટાડો થતા સાઉદી અરેબિયા દ્વારા ક્રૂડ ઓઇલના ભાવમાં ઘટાડો કરાયો છે. ઓક્ટોબરમાં કરવામાં આવનાર ક્રૂડનાં વેચાણથી ભાવમાં આ ઘટાડો લાગુ પડશે. કોરોના મહામારીને પગલે વિશ્વના લગભગ તમામ દેશો દ્વારા લોકડાઉન જાહેર કરવામાં આવ્યું હતું આથી વેપારધંધા અને ઉદ્યોગો બંધ થઈ ગયા હતા. જુદીજુદી એરલાઈન્સોએ […]\n618 Total Views લદ્દાખમાં ભારત અને ચીનના સૈન્ય વચ્ચે ભયંકર તણાવ પર દુનિયા આખીના શ્વાસ અદ્ધર થઈ ગયા છે. ચીની દાદાગીરી વિરૂદ્ધ જવાબમાં ભારતીય સેનાએ આક્રમક કાર્યવાહી કરીની અમેરિકા સહિત દુનિયાભરના મીડિયામાં પ્રસંશા થઈ રહી છે. અમેરિકાની પ્રતિષ્ઠિત પત્રિકા ન્યૂઝ વીકમાં ચર્ચિત સ્તંભાકાર ગાર્ડન જી વાંગે કહ્યું હતું કે, ભારતે ચીની સેનાને જોરદાર પછડાટ આપી છે […]


સીબીઆઈ અહમની લડાઈનો અડ્ડો, વર્મા એમાં જ પતી ગયા\nસીબીઆઈ પર કબજો કરવા માટે ચાલી રહેલી લડાઈમાં શુક્રવારે વધુ એક રોમાંચક ટ્વિસ્ટ આવી ગયો. સીબીઆઈના ડિરેક્ટર આલોક વર્મા અને મોદી સરકારના માનીતા સ્પેશિયલ ડિરેક્ટર રાકેશ અસ્થાનાની વર્ચસ્વની લડાઈમાં કેન્દ્રની નરેન્દ્ર મોદી સરકારે અસ્થાનાનો પક્ષ લઈને વર્માને કોરાણે મૂકવા રજા પર ઉતારી દીધેલા. હજુ બે દિવસ પહેલાં જ આ ડ્રામામાં પહેલો જોરદાર ટ્વિસ્ટ આવ્યો ને સુપ્રીમ કોર્ટે વર્માને પાછા સીબીઆઈના કર્તાહર્તા તરીકે બેસાડી દીધેલા.\nવર્માએ ગુરુવારે સીબીઆઈના વડા તરીકે ચાર્જ લઈને ધડાધડી શરૂ કરી પણ એ ધડાધડી લાંબી ટકે એ પહેલાં જ બીજો મોટો ટ્વિસ્ટ આવી ગયો. સીબીઆઈના વડા અંગે કોઈ પણ નિર્ણય લેવા માટે એક સિલેક્શન પેનલ હોય છે. વડા પ્રધાન, દેશની સુપ્રીમ કોર્ટના ચીફ જસ્ટિસ અને લોકસભામાં વિરોધ પક્ષના નેતા એ ત્રણ મહાનુભાવો આ પેનલના સભ્ય હોય છે. ચીફ જસ્ટિસ તરીકે અત્યારે જસ્ટિસ રંજન ગોગોઈ છે પણ તેમણે પોતાના પ્રતિનિધિ તરીકે જસ્ટિસ સિક્રીને આ પેનલમાં મૂક્યા છે. લોકસભામાં વિરોધ પક્ષના નેતા મલ્લિકાર્જુન ખડગે આ પેનલના ત્રીજા સભ્ય છે. મોદી સરકારે ગુરૂવારે તાબડતોબ આ સિલેક્શન કમિટીની બેઠક બોલાવી ને તેમાં ૨ વિરૂદ્ધ ૧ મતે આલોક વર્માનું પડીકું કરી નખાયું. ખડગે બૂમાબૂમ કરતા રહ્યા ને મોદી સરકારે વર્માને સીબીઆઈના ડિરેક્ટરપદેથી દૂર કરીને સાવ ફાલતુ કહેવાય એવા ફાયર સેફ્ટી, હોમ ગાર્ડ્સ ને સિવિલ ડીફેન્સના ડાયરેક્ટર જનરલ (ડી.જી.) બનાવીને સીબીઆઈમાંથી તેમનાં લૂગડાં કાઢી નાખ્યાં. મોદી સરકારે વર્માને અપમાનિત કરવા ને તેમની હૈસિયત બતાવવા જ આ હોદ્દા પર મૂકેલા એ કહેવાની જરૂર નથી. સામે વર્માએ પણ ફૂંફાડો મારીને રાજીનામું ધરી દીધું ને સાવ છૂટા થઈ ગયા એ સાથે જ ત્રીજો મોટો ટ્વિસ્ટ આવી ગયો.\nઆલોક વર્માએ કેન્દ્ર સરકારના પર્સોનલ એન્ડ ટ્રેઈનિંગ મંત્રાલયના સેક્રેટરી ચંદ્રમોલી સી.ને રાજીનામાનો લાંબોલચ્ચક કાગળ મોકલ્યો છે ને તેમાં પોતે કેમ રાજીનામું આપે છે તેવી માંડીને વાત કરી છે. આ વાતોમાં મુખ્ય વાત એ છે કે, સીબીઆઈના વડાની પસંદગી કરવા માટેની સિલેક્શન કમિટીએ તેમને રજૂઆત કરવાની તક આપ્યા વિના જ હટાવી દીધા ને જે હોદ્દા માટેની વયમર્યાદા પોતે વટાવી ચૂક્યા છે એ હોદ્દા પર તેમને મૂકી દીધા. સિલેક્શન કમિટીએ વર્માને દૂર કરવા માટે એવું કારણ આપેલું કે, વર્મા તેમના હોદ્દા માટે અનિવાર્ય ઈમાનદારીથી વર્ત્યા નથી તેથી તેમને છૂટા કરવા સિવાય છૂટકો નથી.\nવર્માએ તેના જવાબમાં પ્રમાણિકતા ને ઈમાનદારીની દુહાઈઓ પણ આપી છે. વર્માના કહેવા પ્રમાણે પોતે અત્યાર લગી ઘણાં રાજ્યોના પોલીસ વડા તરીકે કામગીરી કરી છે છતાં ક્યારેય તેમાન પર કોઈ દાગ નથી લાગ્યો. સીબીઆઈના વડા તરીકે પણ પોતાની સામે જે આક્ષેપો થયા છે એ એવી વ્યક્તિએ કર્યા છે કે જેની સામે જ સીબીઆઈ ભ્રષ્ટાચારના આક્ષેપોની તપાસ કરી રહી છે. પોતાની સામે થયેલી ફરિયાદ કદી પણ તપાસ કરી રહેલા જસ્ટિસ પટનાઈક સુધી પહોંચી જ નહીં ને છતાં પોતાની સામે ભ્રષ્ટાચારના આક્ષેપો છે એવી વાતો ચાલી ને છેવટે એ બહાને જ પોતાને રવાના કરી દેવાયા. વર્માએ બીજી પણ ઘણી વાતો કરી છે ને એ બધી વાતો માંડવાનો અર્થ નથી.\nવર્મા પોતાને રાજા હરિશ્ર્ચંદ્રનો અવતાર ગણાવે છે ને મોદી સરકાર તેમને ભ્રષ્ટ ગણાવે છે. આ બંનેમાં સાચું કોણ તે ખબર નથી. એ નક્કી કરવાનું કામ પણ આપણું નથી પણ બંનેની લડાઈમાં જે ભવાડો થયો છે એ એક જ વાત સાબિત કરે છે કે, આપણે ત્યાં કહેવાતા મોટા લોકો દેશનું હિત કે બીજી બધી વાતો વિશે ઝાઝું વિચારતા નથી. એ લોકો માત્ર ને માત્ર પોતાના અહમને પોષવા માટે જ નિર્ણય લે છે ને તેમનો અહમ જરાક ઘવાય તેમાં તો એ લોકો છંછેડાઈ જાય છે. વર્માના મામલે જે ભવાડો થઈ રહ્યો છે તેના કારણે દેશની સૌથી મોટી તપાસ સંસ્થા ગણાતી સીબીઆઈની આબરૂનો સરેઆમ ધજાગરો થઈ રહ્યો છે પણ તેની ના તો મોદી સરકારને ચિંતા છે કે ના તો આલોક વર્માને ચિંતા છે. બંને પોતાનો અહમ સંતોષવામાં પડ્યાં છે.\nઆ અહમની લડાઈ આલોક વર્મા સીબીઆઈના ડિરેક્ટર બન્યા ત્યારે જ શરૂ થઈ ગયેલી. મોદી સરકાર પોતાના માનીતા રાકેશ અસ્થાનેને સીબીઆઈના કર્તાહર્તા બનાવવા માગતી હતી પણ અસ્થાના સામે ભ્રષ્ટાચારના આક્ષેપો હતા ને એ સીનિયોરિટીમાં પણ પાછળ હતા તેથી કમને વર્માને આગળ કરવા પડેલા. અસ્થાના મોદીના માનીતા હતા તેથી એવું માની બેઠેલા કે, વર્મા ભલે સીબીઆઈના ડિરેક્ટર બન્યા પણ અસલી બોસ તો હું જ છું કેમ કે સુપર બોસના આપણા પર ચાર હાથ છે. તેમાં તેમણે બધી વાતમાં દખલ કરવા માંડી ને એમાં જ વર્મા સાથે ઠેરી ગઈ.\nવર્મા પણ ઘાટ ઘાટનાં પાણી પીને જ અહીં લગી પહોંચ્યા છે તેથી તેમણે પણ અસ્થાનાનું બોર્ડ પૂરું કરી નાખવા પૂરી તાકાત લગાવી દીધી. અસ્થાનાના નસીબ અવળાં કે એ મોઈન કુરેશી કેસમાં ભેરવાઈ ગયેલા. કુરેશી હૈદરાબાદનો માંસનો મોટો નિકાસકાર છે ને જાકુબીના ધંધા કરી કરીને બહુ જાડો પૈસો બનાવ્યો છે. કુરેશીએ ટોચની એજન્સીઓમાં ઓફિસરોને ફોડી રાખેલા ને તેમને નૈવેધ ધરાવીને પોતાનું કામ ચલાવતો. કુરેશીએ મોટા પાયે કરચોરી કરેલી ને તેના કારણે ઈન્કમટેક્સ વિભાગની નજરમાં આવી ગયેલો. સીબીઆઈના ભૂતપૂર્વ ડિરેક્ટર એ.પી. સિંહ સાથે તેને સારાસારી હતી એટલે તેને કશું નહોતું થયું પણ સિંહનું છત્ર હટ્યું કે તરત તેની પનોતી શરૂ થઈ. પહેલાં ઈન્કમટેક્સ વિભાગે તપાસ શરૂ કરી, પછી એન્ફોર્સમેન્ટ ડિરક્ટરેટ પણ મેદાનમાં આવ્યું ને પછી તો લાઈન લાગી ગઈ. સતિષ સાના નામનો બિઝનેસમેન કુરેશીનો દલાલ હતો. એ અધિકારીઓ સાથે સાઠગાઠ કરાવવાનું કામ કરતો. આ સાના સીબીઆઈની ઝપટે ચડી ગયેલો ને સીબીઆઈના અધિકારીઓ તેને દબાવીને ખંખેરવા માંડેલા.\nઆ કેસ રાકેશ અસ્થાના પાસે હતો ને અસ્થાનાએ તેની ભારે ઊલટતપાસ કરેલી. તેના પંદરેક દાડા પછી અસ્થાનાએ પરેશાન નહીં કરવા ૫ કરોડ રૂપિયામાં તોડ કરેલો એવી ફરિયાદ સાનાએ કરી. સોમેશ પ્રસાદ નામનો માણસ અસ્થાનાના દલાલ તરીકે કામ કરતો ને તેને ૩ કરોડ રૂપિયા આપી દેવાયેલા એવું પણ સાનાએ કહેલું. બાકીના ૨ કરોડ રૂપિયા માટે દબાણ થતું હતું. સાનાએ ફરિયાદ કરી એટલે સીબીઆઈના એન્ટિ કરપ્શન સેલે છટકું ગોઠવ્યું. સાનાના નોંતરે પ્રસાદ બાકી રહેલો પ્રસાદ લેવા આવ્યો ને સીબીઆઈના હાથે ચડી ગયો એવું સીબીઆઈએ એફઆઈઆરમાં કહ્યું છે.\nઅસ્થાનાનો મામલો સુપ્રીમ કોર્ટમાં પહોંચ્યો એટલે તેમને રજા પર ઉતારવા પડ્યા. મોદી સરકારે અસ્થાનાને સાચવવા વર્માને પણ રજા પર ઉતારી દીધેલા. સુપ્રીમે મોદી સરકારનો નિર્ણય રદ કર્યો તેમાં તેમનો અહમ ઘવાયેલો. જો કે મોદી ગમ કાઈ ગયા હોત કેમ કે વર્મા ૩૧ જાન્યુઆરીએ તો નિવૃત્ત થવાના હતા. મોદી સરકારે તેમને મહિના દાડા કરતાં પણ ઓછો સમય સહન કરવાના હતા પણ વર્મા ફોર્મમાં આવી ગયા તેમાં ખેલ બગડ્યો. વર્મા એમ માનીને બેઠા કે, સુપ્રીમ કોર્ટનું છત્ર છે તેથી હવે કોઈ પોતાનું કશું નહીં બગાડી શકે. તેમણે પાછા આવીને પોતાની ગેરહાજરીમાં લેવાયેલા નિર્ણયો ધડાધડ બદલવા માંડ્યા ને બદલીઓ રદ કરી. વર્મા પોતાનો અહમ સંતોષવામાં ના પડ્યા હોત તો કદાચ ના ગયા હોત. વર્મા મહિનો દાડો જંપી ગયા હોત તો વાંધો ના આવત પણ તેમણે આ ખેલ શરૂ કર્યો એટલે મોદીએ પણ અસલી બોસ કોણ છે એ બતાવવા તેમને સીબીઆઈમાંથી જ દૂર કરી દીધા.\nવર્માની વિદાય સાથે સીબીઆઈમાં ચાલતી એક ડર્ટી ગૅમ પૂરી થઈ છે ને હવે બીજી ડર્ટી ગૅમ શરૂ થશે. મોદીની મનસા અસ્થાનાને સીબીઆઈના કર્તાહર્તા બનાવવાની છે પણ અસ્થાના પર ભ્રષ્ટાચારના કેસની તલવાર લટકે છે તેથી એ મનશા પૂરી થવામાં શંકા છે. અત્યારે તો મોદી સરકારે નાગેશ્વર રાવને વચગાળાના ડિરેક્ટર બનાવીને ગાડું ગબડાવવાનું વલણ લીધું છે. જો કે એ રીતે લાંબો સમય ચલાવી નહીં શકાય એ જોતાં ગમે તે રીતે અસ્થાનાને બેસાડવા માટેનો ખેલ કરાશે જ ને વધુ એક ડર્ટી ગૅમ રમાશે.\nદેશની સૌથી સર્વોચ્ચ સંસ્થાનો વહીવટ આ રીતે ચાલે એ કમનસીબી કહેવાય પણ આ વાસ્તવિકતા છે. શાસન બદલાય તેના કારણે કશું બદલાતું નથી તેનો પણ આ પુરાવો છે. કોંગ્રેસના વખતમાં પણ આ બધું થતું ને અત્યારે પણ એ જ રીતે બધું ચાલે છે. ઉ